﻿ANA BOARIU amintiri călăuze Coperta: C&Y Design ANA BOARIU Pe coperta I: Martorul - Dan Bădărău Foto de Tudor Predescu Consultant: Francisca Băltăceanu Redactor: Viorica-Rozalia Matei Procesare text şi imagini: Emanuela Arteni Această carte a apărut cu sprijinul Fundaţiei RENOVABIS–Germania şi al Asociaţiei SIGNIS România AMINTIRI CĂLĂUZE Descrierea CIP a Bibliotecii Naţionale a României BOARIU, ANA Amintiri călăuze: cu Evanghelia lui Ioan pe drumul de pelerinaj spre Compostela / Ana Boariu. -Bucureşti: Editura Arhiepiscopiei Romano-Catolice, 2005 Bibliogr. ISBN 973-9386-82-2 Cu Evanghelia lui Ioan pe drumul de pelerinaj spre Compostela 226.5.07 Imprimatur Bucureşti, 25 februarie 2005 IOAN ROBU Arhiepiscop-mitropolit Editura Arhiepiscopiei Romano-Catolice Bucureşti 2005 Repere profesionale La baza prezentei cărţi stă lucrarea de masterat pe care am susţinut-o la Institutul Catolic din Paris în anul 2002. Doresc să mulţumesc profesorilor mei, în special, părin-telui Yves-Marie Blanchard, conducătorul ştiinţific şi sorei Régine du Charlat, directoarea Institutului de Artă Sacră, Paris. De asemenea, mulţumesc artiştilor, care au crezut într-o „idee nebunească“ şi au mers alături de mine până la „capătul Pământului“, echipei tehnice care ne-a însoţit, generoşilor spon-sori, domnului Robert Molhant, secretarul general SIGNIS şi, nu în ultimul rând, organizatorilor – preşedintelui UNITER, Ion CaramitruşidirectoruluiexecutivAuraCorbeanu–careaupreluat conducerea proiectului „Memoria celor care au trecut.“ ... Şi nimic nu ar fi fost posibil fără sprijinul permanent al lui Î.P.S. Ioan Robu, Arhiepiscop-Mitropolit de Bucureşti, faţă de care îmi exprim recunoştinţa. Autoarea 4 Ana BOARIU (născută Anca BERLOGEA) Este producător şi realizator de docu-mentare de televiziune şi totodată regizor de teatru. Studiile pe care le-a urmat îmbină arta teatrală şi teologia. După ce a absolvit facultatea de regie la Academia de Teatru şi Film, urmată de un stagiu de jurnalism TV la Şcoala BBC din Bucureşti, Ana Boariu s-a îndreptat spre televiziune. Timp de şase ani a lucrat pentru ProTV, multă vreme în departa-mentul de marketing şi promovare, ca pro-ducător promo (1995–1999) unde a revenit în 2004. Apoi a continuat ca realizatoare de emisiuni de televiziune (1999–2000). Dorinţa de a da mărturie despre experienţe umane importante, prin intermediul reportajului şi al documentarului, au fost hotărâtoare pentru alegerea acestui drum. Ana Boariu a realizat pentru ProTV mai multe reportaje şi transmisii în direct, printre care şi un documentar despre cardinalul Alexandru Todea. Filmul Cardinalul a fost distins cu premiul „Colombe d’argent“, la Forumul OCIC-UNDA de la Vilnius în 2000. Prin asociaţia SIGNIS, Asociaţia catolică mondială pentru comunicare, Ana Boariu a continuat să îşi desfăşoare activitatea de realizator. A semnat un documentar despre persecuţia Bisericii greco-catolice din România, cu Mărturii de credinţă, şi un altul despre pre-zentul şi trecutul Arhidiecezei de Bucureşti, Drum spre Crăciun. La invitaţia Asociaţiei, Ana Boariu a participat în jurii catolice (sau ecu-menice) la Festivalul internaţional de film de la Cannes, la Festivalul de televiziune de la Monte-Carlo şi la PrixItalia 2003. Debutul regizoral a fost realizat în timpul studiilor la ATF, în 1992, cu Equus de Peter Shaffer. Spectacolul a fost distins cu: Premiul Uniunii Teatrale din România (UNITER), pentru cea mai bună pro-ducţie a Şcolilor de Teatru, şi Premiul Festivalului „I. L. Caragiale“ 5 pentru cea mai bună regie (Anca Berlogea) şi cel mai bun actor (Cristian Iacob) din Şcolile de Teatru. În 1994, punerea în scenă a unei piese de teatru în Palatul Mogoşoaia a fost primul spectacol-eveniment, creat într-un spaţiu nonconvenţional. Maria 1714 de Ilie Păunescu este un text care prezintă ultimele momente din viaţa voievodului Constantin Brâncoveanu şi posibilele lui discuţii cu fiii săi, condamnaţi la moarte, rând pe rând, înaintea tatălui lor. Refuzând să treacă la Islam, Constantin Brâncoveanu şi fiii lui au fost ucişi la Constantinopol în 15 August 1714, iar Biserica ortodoxă i-a canonizat în 1991. Licenţa susţinută de Ana Boariu cu spectacolul Maria 1714 a fost un prim pas în demersul de căutare a unei forme de teatru experimental care să redea experienţa religioasă trăită până la martiriu. Două alte proiecte teatrale, care au legat Cuvântul Evangheliei de teatru, au fost realizate în decembrie 1997 şi aprilie 1998, în România. Ele s-au născut în urma unei cercetări asupra dramei liturgice medievale: „Întoarcere la Bethleem – O medi-taţie teatrală asupra Crăciunului“ şi „Calea Crucii – o meditaţie teatrală pentru Săptămâna Sfântă“. Amândouă au fost realizate cu un grup de artişti profesionişti în trei biserici din Bucureşti. Nucleul format atunci s-a reunit în jurul proiectului Memoria celor care au trecut. În 1997, studiile de artă au fost completate printr-o licenţă în teo-logie obţinută la Institutul Catolic din Bucureşti. Cele două direcţii de formare, aparent fără legătură, şi-au găsit punctul comun într-o lucrare de masterat susţinută la Institutul Catolic din Paris în 2002, cu tema Amintire şi mărturie în Evanghelia lui Ioan: puncte de plecare pentru o reprezentare teatrală. În urma acestei lucrări s-a dezvoltat un proiect amplu, care a cuprins un turneu-pelerinaj pe drumul spre Compostela cu un spectacol de teatru Memoria celor care au trecut şi un film docu-mentar despre experienţa inedită a grupului de artişti români şi francezi, Până la capătul Pământului. Proiectul creează şi o punte între studiul asupra raportului dintre teatru şi experienţa religioasă, pe de o parte, şi documentarele realizate pe tema rezistenţei sub un regim totalitar, pe de altă parte. Cartea de faţă redă demersul de cercetare pentru a ajunge la proiect ca şi impresii din călătoria spre Compostela. 6 Introducere Îmi propun să fac o lectură teatrală a Evangheliei după Ioan şi sunt prima care îmi pun întrebarea: de ce o fac? Poate ea să ajute la mai buna înţelegere a Evangheliei? Să facă prezentă experienţa întâlnirii cu Cristos şi înţelegerea rostului vieţii şi a morţii Lui? Sau, dimpotrivă, există riscul să creez o distanţă între public şi text, în loc să găsesc mijlocul de a-l face mai apropiat? O reprezentare teatrală, fiind cu mult mai bogată în detalii, mai precisă şi mai concretă decât textul însuşi, riscă să distrugă partea de mister şi de tăcere pe care Evanghelia o păstrează şi o apără mereu. Rămâne în textul scris sau doar citit o zonă de nerostit, de neprecizat, care îi dă puterea de a fi mereu prezent. Detaliile trebuie mereu reimaginate, repuse la locul lor şi se vor preciza în raport cu modul în care fiecare va trăi propria întâlnire cu Cristos. Cum să redai o versiune a faptelor, fără să anulezi bogăţia a ceea ce ne scapă? Evanghelia vestită la Liturghie Să auzi textul Evangheliei citit în timpul Liturghiei poate fi – şi ar trebui să fie – o experienţă de neuitat, foarte puternică, a întâlnirii noastre cu Cristos.Amavutpoateşansa–sauneşansa – de a asista pentru prima oară la o Liturghie de-abia foarte târziu. Aveam deja 21 de ani, şi traversam o perioadă de criză şi de în-doială. Căutam un răspuns. Simţeam instinctiv nevoia de a merge la biserică. Dar nu reuşeam să găsesc o biserică deschisă. Mă aflam în Ardeal, într-un oraş construit pe dealuri şi înconjurat de păduri, cu case vechi, săseşti. Nu ştiam unde e biserica şi m-am lăsat călăuzită de turle. Una dintre ele, dreaptă şi înaltă, se vedea deasupra acoperişurilor. Am plecat în căutarea ei. Vedeam turla când eram în piaţetele oraşului, dar cum încercam să mă apropii, dispărea dincolo de acoperişurile caselor înghesuite de-a lungul străzilor înguste. Aveam sentimentul că străbat un labirint, unde, 7 din când în când, regăseam punctul de reper – turla – înainte ca aceasta să dispară din nou. Deodată, m-am văzut în faţa unei bi-serici a cărei existenţă nici măcar nu o bănuisem. Nu era cea cu turla înaltă, pe care o vedeam de departe. Dar şi ea era închisă, ca şi toate celelalte biserici din oraşele pe care le traversam de mai multe săptămâni. Ajungeam la ora nepotrivită. Mi-am continuat drumul, trecând prin faţa unei alte biserici, închisă şi ea. În sfâr-şit, am ajuns în dreptul celei pe care o căutam. Nu era mai mare decât casele care o înconjurau şi înăuntru părea mai mică. Bolta era încărcată de picturi în stil baroc şi mobilierul era greoi, altarul aurit şi încărcat de sculpturi. Arhitectura arăta de departe că era vorba de o biserică catolică, interiorul o confirma. Totuşi, în acea primă dată când am ajuns acolo, unicul lucru pe care l-am remar-cat a fost grilajul ce bloca accesul în nava centrală. Un panou anunţa orarul liturghiilor, singurele momente în care biserica era cu adevărat deschisă. Am revenit a doua zi în zori pentru liturghia de la şapte dimineaţa. M-am aşezat în spate, fiindu-mi teamă să nu ocup locul cuiva. Îmi aduc aminte de băncile pe care erau puse perne. Chiar dacă la o oră atât de matinală nu era multă lume, doar câteva doamne în vârstă, aveai impresia că în această paro-hie de provincie fiecare îşi avea locul său bine stabilit în bancă, se respectau obiceiuri vechi de-o viaţă. Iar eu veneam de departe şi nu aparţineam acestei lumi. Veneam cu întrebările şi îndoielile mele. Aveam nevoie de un răspuns şi nu ştiam cui să-i adresez întrebarea mea – o întrebare foarte precisă – şi deodată am primit răspunsul. Aud şi acum, zece ani mai târziu, textul Evangheliei care a fost citit atunci. Nu îmi amintesc nici vocea preotului, nici cum arăta. Totul s-a şters, s-a estompat. Dar nu cu timpul, ci ime-diat. Singurul lucru care conta era conţinutul lecturii, un răspuns nesperat şi totuşi greu de acceptat. Era răspunsul la întrebarea mea. Însă, ca orice Cuvânt al lui Isus din Evanghelie, acest răs-puns cerea o schimbare radicală a vieţii, trasa limite şi deschidea o cale greu de urmat. Dar o dată ce începi să mergi pe acea cale, după ce auzi acel Cuvânt, descoperi că nu eşti singur.Acest lucru l-am învăţat în timp. 8 Atunci, pentru prima oară în viaţă, am trăit acea experienţă de neuitat: există un răspuns la întrebările care se nasc în adâncul sufletului. Şi există cineva care aşteaptă să ne dea acest răspuns. Aşteaptă dintotdeauna, aşteaptă să venim spre El şi să avem nevoie, cu adevărat nevoie, să ne dea răspunsul. Răspunsul pe care ni-l dă cere iubirea noastră necondiţionată, totală, definitivă. În lectura Evangheliei se afla răspunsul la întrebarea mea. Textul povestea o întâmplare din trecut, o discuţie dintre Isus şi iudei, dar cuvântul lui Dumnezeu depăşea acel context istoric. Era un cuvânt rostit în prezent. Evanghelia meditată Poate nu aş fi găsit cuvintele potrivite să exprim şi nici posibi-litatea de a întelege cu adevărat ceea ce am trăit în acel moment, dacă nu aş fi regăsit în Evanghelie povestea care să redea, într-un mod esenţial, experienţa mea. Meditând asupra textului evanghe-lic, m-am recunoscut în întâlnirea dintre samariteancă şi Isus şi mi-ar plăcea să spun: deoarece Isus ne întâmpină astăzi în acelaşi mod în care i-a întâmpinat pe oamenii din timpul său. De aceea şi noi suntem – ne recunoaştem sau ne simţim a fi – Paul, Petru, Ioan, samariteanca, orbul din naştere sau vreun altul dintre cei care L-au cunoscut. Şi ne simţim mai aproape de acele personaje fără nume, pentru că în acea absenţă a numelui se poate strecura orice nume, poate chiar numele nostru. Ei ne-au precedat, cei care L-au întâlnit şi L-au recunoscut pe Isus pentru prima oară, şi ne fac să trăim alături de ei aceeaşi întâlnire. Noi refacem experienţa lor în măsura în care Isus Cristos se întâlneşte cu noi astăzi într-un mod similar şi cuvântul Său ne atinge în profunzimea vieţii noastre. Dar, în acelaşi timp, pe acel Isus din Nazaret, Cel care a trăit în Israel acum două mii de ani, pe El doar câţiva oameni L-au întâlnit. Ei ne-au transmis experienţa lor şi nu putem şti, dacă ce trăim noi astăzi este cu adevărat întâlnirea cu Cristos, decât raportându-ne la ce au trăit ei şi lăsând să ne atingă acele cuvinte pe care le-au auzit ei. Spuneam că m-am regăsit la un moment dat în întâlnirea dintre samariteancă şi Isus. Meditând acest pasaj din Evanghelia 9 după Ioan, imaginând scena reprezentată în toate detaliile ei, conform principiilor Sfântului Ignaţiu de Loyola, am putut să înţeleg mai bine ce se întâmplase cu mine. Şi tocmai în ceea ce textul evanghelic trece sub tăcere sau lasă nespus, acolo s-au strecurat propriile mele sentimente. Imaginaţia a completat deta-liile în funcţie de propria mea sensibilitate. Viaţa şi experienţa mea au redat viaţă vieţii samaritencei. Dar oare ceea ce trăisem eu lămurea în vreun fel textul evanghelic? Sau doar cuvintele Evangheliei mă lămureau pe mine şi îmi arătau în ce punct ajun-sesem în viaţă? Reprezentarea scenelor evanghelice în exerciţiile Sfântului Ignaţiu nu este un scop în sine, ci doar un mijloc ce trebuie de-păşit. Textul Evangheliei este aici: el ne povesteşte viaţa lui Isus, întâlnirile cu El, chemarea Lui. Iar Sfântul Ignaţiu ne invită să in-trăm în această povestire, să retrăim la timpul prezent ceea ce s-a întâmplat cândva. Este o etapă, care trebuie mereu parcursă din nou, niciodată în mod identic. Este un drum care ne ajută să înţe-legem în ce stadiu a ajuns relaţia noastră cu Isus. Toate detaliile sunt importante: ceea ce vezi, ceea ce auzi, ceea ce simţi. Străbaţi un parcurs sensibil pentru a face să iasă la iveală sentimente ascunse în adâncurile sufletului tău, pentru a le înţelege şi pentru a le dărui şi a te dărui cu totul lui Cristos. Iar acest mijloc îl laşi deoparte, îl depăşeşti, îl uiţi, spre a-l regăsi altă dată ca pentru prima dată, încă o dată. Am început prin a mă gândi la o reprezentare teatrală a Evangheliei după Ioan, trăind experienţa imaginarei „reprezen-tări“ a întâlnirii dintre samariteancă şi Isus. Când în viaţă ni se întâmplă ceva minunat, ne dorim să strigăm de pe acoperiş şi să spunem tuturor ce ni s-a întâmplat. Dar, în acelaşi timp, astăzi nu mai poţi povesti o întâlnire cu Isus decât folosind cuvintele şi întâmplările relatate în Evanghelie. Întâlnirea dintre samari-teancă şi Isus a lămurit într-un fel propria mea experienţă şi, dacă o povestesc, voi spune ceva din felul în care L-am întâlnit eu pe Cristos. Ceva esenţial care nu are nimic comun cu deta-liile: pentru mine nu s-a întâmplat nici la ora a şasea, nici lângă o fântână, dar era cu siguranţă ceasul unei imense solitudini, 10 când un sentiment dureros de inutilitate şi de neimportanţă mă domina. Mă simţeam poate, asemeni samaritencei, cineva căruia nu merita să îi adresezi cuvântul şi care, dintr-o dată, se vede luat fundamental în serios. Dar ce ne povesteşte Evanghelia? Care sunt imaginile evo-cate de text? Era la ora a şasea când samariteanca a venit la fântână şi L-a întâlnit pe Isus. Ora a şasea – un detaliu pe care evanghelistul ni-l dă şi acest detaliu poartă în el o lume întreagă. E miezul zilei. Dacă încerci să te pui în situaţia aceea, simţi căldura amiezii care te doboară, strălucirea soarelui care răneşte ochii, simţi în nări şi pe buze gustul prafului de pe drum şi resimţi apăsarea oboselii şi toată însingurarea drumului făcut de samariteancă pentru a merge la fântână la acea oră din zi. Dar de ce la ora asta? De ce vine să ia apă în miezul zilei de la acea fântână, fântâna lui Iacob? Evanghelia dă câteva precizări: (Isus) a ajuns aşadar într-un oraş din Samaria numit Sihar, aproape de pământul pe care i-l dăduse Iacob lui Iosif, fiul său. Aici era fântâna lui Iacob. (Ioan 4, 5). Astăzi, fântâna se află în incinta unei mănăstiri orto-doxe, iar pelerinii vin aici să venereze locul unde samariteanca L-a întâlnit pe Isus. Este o fântână adâncă de patruzeci de metri, adeseori secătuită când iarna e secetoasă, „dar în mod obişnuit apa este la o adâncime de 25 de metri: nu ai nevoie numai de o găleată, cum spune samariteanca (Ioan 4, 11), dar şi de o funie ca să poţi scoate apa“1. Este o sarcină anevoioasă şi totodată aparent inutilă: vechiul sat Sihem are o altă sursă de apă mult mai accesibilă. Bruce Schein evocă locurile în cartea sa Pe dru-murile Palestinei cu Evanghelia după Ioan şi îşi pune întrebarea, gândindu-se la samariteancă: „De ce a venit atât de departe ca să scoată apă dintr-o fântână, în loc să meargă să ia pur şi simplu apă din izvorul satului?“2 De ce? Evanghelia ne dă un răspuns: este „o prostituată“. Recunoaşte că nu are bărbat, iar Isus va remarca faptul că a 1 Hugues Cousin, Le puits de Jacob, Le Monde de la Bible 53, p. 19. 2 Bruce Schein, Sur les routes de la Palestine avec l’Évangile de Jean, Ed. du Cerf, 1983, p. 68. 11 răspuns bine, deoarece a avut cinci, şi nici unul nu a fost bărbatul ei (cf. Ioan 4, 17–18). Dar n-am ajuns încă acolo. Nu ni se spune de la început care este statutul social al femeii, nici cine e ea, nici ce face. Şi, în acelaşi timp, totul este deja anunţat în faptul că vine să scoată apă departe de sat, departe de lume, în plină amiază. Alegerea fântânii îndepărtate ne spune ceva despre con-diţia femeii îndepărtate de comunitate. Descoperim cine e, chiar dacă nu îi cunoaştem identitatea. Prezenţa ei la fântână, la ora a şasea, evocă solitudinea şi izolarea ei. De ce a ales să vină aici? A avut conflicte cu femeile sau cu bărbaţii din sat mergând la celălalt izvor? Nu ni se spune nimic. Ea doar vine aici, departe de mulţime, departe de lume. Poate de multă vreme. Drumul parcurs pe căldura zilei a devenit probabil obişnuinţă, efortul de a scoate apa – un fapt acceptat de mult timp. Dar există clipe în care singurătatea poate apăsa foarte greu. Poţi accepta vreme îndelungată o povară grea, iar apoi o nimica toată care se adaugă face ca sufletul să-şi verse toată amărăciunea. În ziua aceasta, ceva s-a schimbat: un străin, un iudeu, stă acolo jos, lângă fântână, aşteptând. Iar în această zi, samariteanca trebuie să se fi simţit şi mai singură şi mai părăsită decât altădată: vine aici, departe de sat, ca să nu mai simtă aţintite asupra ei privirile dispreţuitoare ale oamenilor şi se trezeşte faţă în faţă cu un iudeu pentru care ea nu înseamnă nimic. Iudeii nu au relaţii cu samaritenii (cf. Ioan 4, 9). E cald, foarte cald. Trebuie să-i fie greu să scoată apă din fântâna adâncă. El pare obosit. Ea trebuie să fi remarcat asta. Poate lui îi e sete, dar nu are găleată să scoată apă. Şi acesta e un lucru pe care femeia l-a remarcat. O va spune curând. Dar ea nu îi poate oferi apă, iar el, cu siguranţă, nu îi va cere. Ea va scoate apa şi va pleca. El nu o va ajuta, ea nu-l va ajuta. Va fi ca şi cum nici unul nu ar exista pentru celălalt. Este tradiţia lor şi a devenit convingerea fiecăruia. El poate să fie obosit, poate să-i fie sete: cu toate acestea, nu îi va vorbi. El e iudeu; ea, o femeie samariteană. Astfel de gânduri i-au trecut prin minte cât timp s-a apropiat de fântână şi a scos apă. Trebuie să fi gândit asta din moment ce, atunci când Isus îi cere totuşi apă, ea întreabă: cum de el, iudeu fiind, îi cere ei apă? (cf. Ioan 4, 9) 12 Dar de ce asemenea gânduri? De ce e ea preocupată de un străin care cu siguranţă nu o va remarca? Poate pentru că deodată se află acolo fără să fie cu adevărat prezentă: pentru că nu e acolo pentru nimeni. Nici acolo, nici în altă parte. Este doar în trecere, cum sunt şi bărbaţii din viaţa ei. Sentimentul solitudinii o arde brusc pe femeie, precum un fier roşu. O solitudine şi o inutilitate mult mai greu de suportat resimţite în prezenţa unui străin. Să vină singură şi să scoată apă dintr-o fântână îndepărtată de sat: era greu, dar era suportabil. Să vină singură să scoată apă în pre-zenţa cuiva – a unui om pentru care ea nu conta, nu exista – era de neîndurat. Există oare vreo şansă de a dărâma barierele care despart oamenii? O şansă de a depăşi prejudecăţile? Există vreo şansă ca oamenii să nu treacă, la infinit, unul pe lângă altul, fără să se vadă, fără să-şi vorbească, fără să existe unul pentru altul? Ea e acolo, singură; cu adevărat singură, scoţând găleata plină cu apă. Şi e greu, cu atât mai greu cu cât fântâna este foarte adâncă. Douăzeci şi cinci de metri înseamnă foarte mult, şi îţi trebuie mult timp să scoţi găleata. Un timp îndelungat în care a resimţit singurătatea. S-a simţit singură, izolată şi inutilă. Şi deodată acest om îi vorbeşte. Dar când? Cât timp a trecut de când a ajuns ea acolo? Evanghelistul nu ne spune. Isus, obosit de drum, şedea pe marginea fântânii şi era cea-sul al şaselea. O femeiedinSamariaavenitsăscoatăapă.Isusi-a spus: „Dă-mi să beau.“ (Ioan 4, 6–7) Când intervine cererea Lui? Chiar la început, când femeia ajunge la fântână? Dacă Isus era doar un om însetat, care aştepta nerăbdător să vină cineva, pentru că nu putea bea apă, neavând găleată, i-ar fi cerut imediat de băut femeii. Dar contextul pare diferit. Lui Isus îi este probabil sete, dar nu cere apă decât atunci când devine important pentru femeie ca El să-i vorbească. Oare a vrut ea să-i ofere apă? A schiţat vreun gest şi apoi a renunţat? Oare dă impresia să fie sigură pe ea sau nu se simte deloc în lar-gul ei? Se simte mai obosită, mai neîndemânatică decât de obicei sau acţionează cu agilitatea obişnuită? Tot ceea ce femeia ar fi 13 putut să simtă şi tot ceea ce va spune când va începe să vorbească este deja prezent în gesturile ei, în felul în care scoate apa din fân-tână. Şi toate aceste lucruri le redescoperi când te pui în aceeaşi situaţie. Toate aceste lucruri pot fi transmise fără cuvinte, fără comentarii, retrăind aceleaşi gânduri şi sentimente în momentul în care recreezi o situaţie într-o reprezentare teatrală. Isus i-a cerut apă samaritencei atunci când liniştea a devenit insuportabilă, atunci când ea avea nevoie, cu adevărat nevoie, ca El să-i ceară ajutorul. E greu de imaginat, totuşi cred că a trecut mult timp înainte ca El să-i vorbească. A aşteptat ca tăcerea să devină o rană deschisă în sufletul femeii. Când durerea a deve-nit conştientă şi evidentă, cuvântul rostit a constituit un dar şi o şansă de vindecare. Nu scrie în text. Nu există durată marcată între un verset şi celălalt. Dar într-o reprezentare teatrală, durata va fi percepută. Fiecare cuvânt este rostit în timpul real al vieţii. Cuvântul poartă ascuns în el o fărâmă de viaţă şi această viaţă, care apare, va purta cuvintele. Iar femeia, samariteanca, i-a spus: „Cum tu, iudeu fiind, îmi ceri de băut mie, unei femei samaritence?“ (Ioan 4, 9). Ea spune aceste cuvinte, sunt primele ei cuvinte, şi pot cuprinde atâtea sen-timente diferite: femeia poate să fie surprinsă, poate să fie contra-riată sau chiar plină de dispreţ pentru acest iudeu căruia îi este atât de sete încât încalcă principiile şi obiceiurile neamului său. Dacă cererea lui Isus ar veni prea târziu, ea poate să fie cuprinsă de ură. Dar nu e nevoie de atitudini sau afecte de circumstanţă. Cuvintele sunt spuse pur şi simplu, iar faptul că sunt spuse poartă o imensă povară. Nu există nici dispreţ, nici surpriză, nici bucu-rie. Sunt cuvinte care îmi creează impresia unor coloane de cate-drale gotice. Aşa cum coloanele poartă asupra lor toată greutatea pietrelor de boltă, în aceste prime cuvinte ale samaritencei se descarcă toată povara durerii şi a singurătăţii femeii. Trebuia să le spună, altfel s-ar fi prăbuşit. Întrebarea ei nu este o întrebare de circumstanţă care poate, după caz, să primească o coloratură dife-rită. Este esenţial să fie formulată şi rostită. Iar întrebarea îi scapă samaritencei fără să se poată opri. Era o femeie desconsiderată şi, 14 deodată, începe să existe. Isus i-a adresat cuvântul pentru a-i da cuvântul. Iar ea se dezvăluie pe deplin printr-o simplă întrebare care exprimă aşteptarea unei vieţi întregi, aşteptarea de a se ve-dea în cele din urmă luată în seamă, aşteptarea de a exista până la urmă pentru cineva. Şi este luată în seamă tocmai de un iudeu, un om care niciodată nu ar fi trebuit să-i adreseze cuvântul. Ea lasă să-i scape tot amarul din suflet. Rana pe care încerca să o ascundă devine vizibilă. Acum Isus poate continua să-i vorbească, dând răspunsul la această aşteptare, la această întrebare existenţială. Isus i-a spus: „Dacă ai cunoaşte darul lui Dumnezeu şi cine este cel care îţi spune: Dă-mi să beau, tu i-ai fi cerut şi el ţi-ar fi dat apă vie.“ Femeia a spus: „Doamne, n-ai găleată şi fântâna e adâncă. De unde ai tu apă vie?“ (Ioan 4, 10–11) Răspunsul fe-meii ne face să ieşim brusc dintr-un registru existenţial şi serios. Isus vorbeşte despre Dumnezeu, femeia despre găleata de care are nevoie să scoată apă. Oare nu a înţeles despre ce vorbeşte El? Sau doar se teme? Ea recreează distanţa, pune din nou bariere. Întreg dialogul dintre samariteancă şi Isus îmi dă impresia că se desfăşoară între clipele dezvăluirii sufleteşti şi clipele când este recreată distanţa: un parcurs dificil şi necesar până când samari-teanca Îl recunoaşte în Isus pe Mesia. Începând de aici, voi înceta să mai analizez întâlnirea. Scopul introducerii mele este să încerc să lămuresc dacă o repre-zentare teatrală poate sau nu să aducă o lumină nouă asupra înţelegerii Evangheliei. Ca punct de plecare poate fi meditat textul, imaginat locul, momentul zilei, gesturile şi atitudinile persoanelor, ce gândesc şi ce spun, cum spun. Iar apoi urmează încercarea de a reprezenta. Un actor ar trebui să străbată tot acest parcurs interior, pentru ca apoi să lase să transpară în gesturi, în tăceri, în cuvinte, tot ceea ce resimte. Este similar cu exerciţiile spirituale, dar pare să devină un scop în sine, nu numai un mijloc. Dacă exerciţiile sunt făcute pentru a ne ajuta să înţelegem mai bine relaţia noastră prezentă cu Cristos, o reprezentare teatrală pare să dea o versiune a istoriei, a modului în care s-au desfăşurat lucrurile şi să le îngheţe în trecut. 15 Cum ar putea o reprezentare teatrală să rămână un mijloc? Şi un mijloc în ce scop? Reiau reflecţia asupra întâlnirii dintre samariteancă şi Isus. În lectura pe care am făcut-o există o parte de analiză obiectivă a textului evanghelic şi o altă parte, cu si-guranţă destul de mare, care ţine de propria mea experienţă. Samariteanca este în mod obiectiv o femeie care s-a situat în afara propriei comunităţi: nu are soţ şi a trăit cu cinci bărbaţi. Se întâlneşte în preajma fântânii lui Iacob cu un străin, un iudeu, care îi cere să bea apă şi prin asta o surprinde. Dar convingerea că trece un timp îndelungat între momentul în care samariteanca ajunge la fântână şi momentul în care Isus îi adresează cuvântul, un lung timp care o determină pe femeie să se prăbuşească în ea însăşi, această convingere vine din propria mea experienţă. Există o doză de obiectivitate: fântâna este cu adevărat adâncă şi dificil accesibilă. Să scoţi apă din ea cere mult timp. Totuşi, percepţia aşteptării provine din propria mea căutare a bisericii pe care nu am găsit-o imediat şi care nici nu a fost de la început deschisă. Modul în care am primit eu pentru prima oară cuvântul Evangheliei mi-a creat impresia că, pentru a pătrunde cu adevărat în suflet, Cuvântul lui Isus se lasă aşteptat. Ceea ce am trăit m-a făcut să resimt şi primele cuvinte ale samaritencei ca pe o elibe-rare, ca pe sfârşitul unei lungi aşteptări. Când am început să descriu desfăşurarea scenei şi cum ar putea arăta, experienţa mea se ascundea în spatele tuturor alege-rilor făcute. Dar nu cred că ea contrazice sensul textului. Aduce nuanţe, desigur, care pot fi diferite dacă altcineva se lasă pătruns de acest text. În stadiul final al reprezentării teatrale, modul meu de a înţelege se va şterge şi va dispărea probabil în spatele expe-rienţei actorului care va povesti un pasaj sau altul. Nu aş putea cere nimănui să treacă prin ce am trăit eu spre a povesti textul în maniera mea. Trebuie să se lase pătruns de poveste, să lase cu-vântul evanghelic să trezească ecouri în el şi să-şi asume alegerea gesturilor sau a atitudinilor conform cu ceea ce resimte. O repre-zentare teatrală va fi în cele din urmă o muncă de grup, unde ex-perienţa fiecăruia trebuie să contribuie la îmbogăţirea textului şi, în acelaşi timp, să lase o poartă deschisă pentru experienţa celui 16 Anca Androne în rolul samaritencei Foto: Tudor Predescu 17 care priveşte. Mărturia Evangheliei va fi completată de mărturia actorilor, fără ca cele două să se confunde. Grija principală este de a nu limita ascultarea Cuvântului lui Dumnezeu la o singură manieră de a-L interpreta. Teatrul este concret, detaliile trebuie precizate. Dacă exer-ciţiile spirituale ale Sfântului Ignaţiu, prin invitaţia pe care ne-o adresează de a retrăi evenimentele vieţii lui Isus din Nazaret, sunt un mijloc de a ne face mai conştienţi de prezenţa lui Cristos în viaţa noastră, o reprezentare teatrală riscă să înţepenească această experienţă într-o versiune a faptelor trecute. S-ar omorî bogăţia a tot ceea ce Evanghelia lasă nespus, lucru care o face atât de pre-zentă. De la început mi-am pus întrebarea: cum se poate păstra doza de mister pe care textul evanghelic o are mereu? Soluţia pe care o văd este tocmai de a nu face o reprezentare a întâmplărilor, aşa cum par să fi fost ele, ci de a păstra o anumită distanţă faţă de istorie. Cred că este important ca anumite scene să fie recreate cu o mare precizie a detaliilor, să fie străbătute ca şi cum s-ar desfăşura acum, păstrând însă formulele narative la trecut: un asemenea parcurs poate să redea emoţia întâlnirii cu Cristos sau a mărturiei date despre El. Un mare număr de secvenţe ale Evangheliei după Ioan sunt centrate pe recunoaşterea lui Mesia de către cei care Îl întâlnesc. În Poetica sa, Aristotel vorbeşte despre impactul puternic al scenelor de recunoaştere în teatru. Actorii ne pot face să descoperim întreaga bogăţie a vieţii care se ascunde dincolo de cuvinte, pot să umple cu emoţie scena întâl-nirii cu Cristos. Dar totul rămâne doar un exerciţiu de memorie. Este ca şi cum, atunci când treci printr-o mare încercare, ţi-ai aduce aminte de un moment de bucurie, de o întâlnire uluitoare care îţi dă în continuare speranţa şi curajul de a trăi. Avem nevoie să ne aducem aminte, avem nevoie să retrăim astfel de momente. Dar, ceea ce e frumos într-un asemenea demers este faptul că trecutul se îmbogăţeşte prin experienţa prezentului. Prezentul ne face să descifrăm trecutul care a rămas de neînţeles în momentul însuşi în care evenimentele se desfăşurau. Trecutul, la rândul lui, iluminează prezentul, îi dă rost şi ne dă o raţiune de a trăi. 18 Distanţa între imaginea teatrală şi imaginea istorică Sunt momente în care sensul cuvintelor sau al gesturilor lui Isus nu se revelează cu adevărat decât la o anumită distanţă în timp faţă de evenimente. Este poate important, câteodată, ca dis-cursul lui Isus să fie spart în cuvinte pe care alţii le rostesc ca şi cum nu le-ar descoperi sensul decât acum, mult timp după ce au fost rostite. Imaginea teatrală poate deveni un mijloc minunat de a crea punţi peste timp, de a face să coexiste momente diferite ale naraţiunii, care se anunţă şi se luminează reciproc. Poate fi creat un moment teatral care dezvoltă un text scurt, dar important. Mă gândesc la discursul lui Isus despre lumina vieţii, în capitolul opt. Din nou Isus le-a vorbit şi le-a spus: „Eu sunt lumina lumii. Cine mă urmează nu va umbla în întuneric, ci va avea lumina vieţii“ (Ioan 8, 12) Este un text care ne rămâne întipărit în minte. Este atât de important încât dă impresia că e mult mai dezvoltat, dar de fapt e foarte scurt. Este o afirmaţie care marchează puternic. Dar ce este luminalumiipecaresuntemchemaţisăourmăm?Afirmaţiaîncepe cu „Ego eimi“, fapt care ne trimite la singurul Dumnezeu, Cel care este, aşa cum se revelează Dumnezeul Exodului (cf. Exod 3, 14). Dar afirmaţia face, de asemenea, trimitere la prologul Evangheliei după Ioan, unde se spune: Cuvântul, care este Dumnezeu, este lumina cea adevărată care luminează pe tot omul. La început era Cuvântul şi Cuvântul era la Dumnezeu Şi Cuvântul era Dumnezeu. Acesta era la început cu Dumnezeu. Totul prin El s-a făcut şi fără El nimic nu s-a făcut din tot ce s-a făcut. În El era viaţa şi viaţa era lumina oamenilor. Şi lumina străluceşte în întuneric şi întunericul nu a cuprins-o. [Cuvântul] era lumina cea adevărată care luminează pe tot omul. (Ioan 1, 1–5.9) 19 Dar forţa cuvintelor lui Isus, în capitolul opt, nu rezidă în rezonanţa lor imediată. Ele sunt în mod admirabil purtate de con-textul pe care Evanghelia îl evocă. Imaginea răsăritului de soare, lumina care inundă templul după noaptea Sărbătorii Corturilor: este un cadru magnific, care îţi taie răsuflarea. Îl putem recrea în imaginaţie. Dar poate el să devină o imagine teatrală expresivă? Care este adevăratul sens al cuvintelor lui Isus şi ce imagine tea-trală ar putea să-l redea? Pentru a descoperi acest sens, ne vom reîntoarce în timp şi vom încerca, măcar în imaginaţie, să recreăm contextul. Clipa în care Isus pronunţă aceste cuvinte – susţinând identitatea sa de lumină a vieţii – e bine situată în timp. Este imediat după secvenţa femeii adultere, care are loc la răsăritul soarelui, în Templu. Putem presupune un cadru apropiat de cel descris de Bruce Schein: „Soarele inundă Muntele Măslinilor cu razele lui şi transformă faţada sanctuarului, acoperită de argint şi aur, într-un focar strălucitor de care trebuie să-ţi fereşti ochii“3. În acest context, în care lumina soarelui risipeşte tenebrele nopţii, Isus afirmă că El este lumina cea adevărată, cea de dinainte de crearea lumii, lumina care „a precedat soarele, luna, şi această clădire care nu face decât să reflecte lumina. Este iluminarea simbolizată în noaptea de Succoth şi care aduce lumina într-o lume întunecată“4. Cuvântul lui Isus nu este doar rostit la răsărit de soare, ci în mod deosebit în timpul sărbătorii de Succoth, Sărbătoarea Corturilor. Este momentul în care se comemorează străbaterea deşertului, timp în care poporul lui Israel a putut, mai bine ca niciodată, să simtă iubirea şi prezenţa lui Dumnezeu. El singur i-a condus, El singur a avut grijă de poporul Său şi l-a făcut să ajungă până în ţara pe care i-a făgăduit-o. Dar aducând aminte de acest trecut, Sărbătoarea Succoth îndreaptă totodată privirea spre viitor, spre venirea lui Mesia, regele mult aşteptat care urmează să-l salveze pe Israel, aflat din nou în robie. Ritul luminii este, în timpul Sărbătorii Corturilor, un semn de aducere-aminte a intervenţiei lui Dumnezeu şi vesteşte totodată prezenţa 3 Bruce Schein, Sur les routes de la Palestine avec l’évangile de Jean, Ed. du Cerf, 1983, p. 113. 4 Idem. Ibidem. 20 Lui permanentă în mijlocul poporului Său. Este amintirea ieşirii din Egipt, când Iahve mergea cu ei, ziua, într-un stâlp de nor pentru a-i călăuzi pe drum, noaptea, într-un stâlp de foc, pen-tru a-i lumina (Exod 13, 21). Iar lumina a rămas în memoria lui Israel legată de Dumnezeu şi de intervenţia Sa mântuitoare. Cel credincios aduce laudă acestei lumini, în Cântarea psalmilor: „Iahve este lumina mea şi mântuirea mea, de cine mă voi teme?“ (Ps 27, 1) Legea însăşi, dar al lui Dumnezeu, este făclie pentru paşii mei, cuvântul Tău, lumină pe cărarea mea (Ps. 119, 105). Când duşmanul îl asaltează, şi salvarea pare departe, cel credin-cios se roagă lui Dumnezeu, spunând: „Trimite lumina Ta şi ade-vărul Tău: ele mă vor călăuzi, mă vor duce la muntele Tău cel sfânt şi la lăcaşurile Tale“ (Ps 43, 3). Israel îşi pune încrederea în Dumnezeu, aşteaptă lumina Lui. Şi celebrează această lumină şi această aşteptare în timpul Sărbătorii Corturilor. „În fiecare noapte, în timpul sărbătorii, se ridică patru estrade enorme în Curtea Femeilor. Pe ele sunt aşezate imense vase de ulei, pline cu untdelemn de măsline. Mii de meşe, făcute din vechi haine preoţeşti, sunt îmbibate de ulei şi, în fiecare noapte, când se adună lumea, li se dă foc. În Curte se face o asemenea lumină, încât noaptea pare să devină zi. Lumina din Ierusalim e atât de puternică, încât se vede din satele dimprejur. Este semnul că, în timpul ultimei sărbători de Succoth, noaptea şi întunericul vor dispărea din această lume. Va rămâne doar lumina care a fost creată dintru începuturi.“5 Un asemenea context nu mai poate fi reprodus niciodată. Poate fi creată iluzia de a-l face prezent într-un film, dar niciodată într-o reprezentare teatrală. Ne putem imagina Sărbătoarea Corturilor, în plină noapte, focul imens al făcliilor din Curtea Femeilor, un foc care cuprinde cerul şi luminează totul, care încălzeşte puternic şi în apropierea căruia te simţi bine. Este o lumină care străluceşte de departeînnoapteacareînvăluietotulînmisterulşităcereaei.Totul este ascuns, totul este tăcut. Numai aici, în curtea Templului unde se desfăşoară sărbătoarea, o lume cuprinsă de bucurie Îl celebrează pe Dumnezeu. 5 Idem, op.cit., p.112. 21 Avem fiecare amintirea unor nopţi de sărbătoare în jurul fo-cului. Nu există nimic mai misterios şi care să creeze legături mai puternice între cei prezenţi decât focul care îi uneşte pe cei care participă, dându-le un refugiu faţă de tot ce este ameninţător sau înspăimântător, faţă de o lume întreagă care îi înconjoară în tă-cerea nopţii. Focul îi încercuieşte în lumina lui pe cei prezenţi, îi adună prin căldura şi strălucirea lui şi îi separă totodată de lumea care rămâne în întunericul de afară. E un sentiment de siguranţă care nu poate fi decât mai puternic şi mai intens când se plasează în contextul amintirii şi al aşteptării lui Dumnezeu, a Celui care apără şi mântuieşte. Istoria povestită în jurul focului, în timpul sărbătorii de Succoth, este istoria lui Dumnezeu şi a poporului Său, o istorie care îi ajută pe aceşti oameni – pe toţi cei uniţi în jurul focului şi care formează aici o singură comunitate – să stră-bată noaptea, să înfrunte primejdiile şi duşmanii care îi pândesc în întunericul de afară. Este lumina lui Dumnezeu care îi apără şi, în jurul focului imens, ei se ştiu deja ajunşi la capătul drumului, se ştiu la adăpostul Lui. Sărbătoarea se sfârşeşte la răsărit, focul se stinge încet–încet. Mai există un timp în care lumina zilei se luptă, timidă şi neclară, cu întunericul. Noaptea mai este aici. Nici lucrurile, nici oamenii nu se văd încă limpede. Toţi par nişte umbre gri-albastre pe un fond de ceaţă. Şi, în această clipă de tăcere şi de incertitudine, Isus începe din nou să-i înveţe. (Puţin mai înainte, iudeii au adus-o probabil pe femeia adulteră în faţa Învăţătorului.) Putem să ne imaginăm lumina devenind din ce în ce mai limpede, culorile trec de la tonurile pale şi indecise, la nuanţele puternice de roşu şi de auriu care anunţă răsăritul soa-relui. Iar apoi lumina devine deodată prezentă, strălucitoare şi puternică. Soarele se ridică pe cer. Oare în acea clipă rosteşte Isus cuvintele: „Eu sunt lumina lumii“? Evanghelia pare să le situeze în acest context. Şi ne putem închipui cum întreaga creaţie susţine afirmaţia Creatorului. Focul nopţii nu este decât o palidă vestire al luminii lui Dumnezeu: iar lumina lui Dumnezeu este aici. Razele soarelui inundă templul şi Îl luminează pe Cel care este Lumina, pe 22 Cel care este adevăratul Templu. Cel pe care oamenii nu L-au recunoscut, dar pe care ei Îl vestesc şi Îl aşteaptă cu palidul lor foc este deja acolo, recunoscut şi sărbătorit de creaţia întreagă. Contextul pe care putem să-l recreăm în imaginaţia noastră, urmând firul Evangheliei, este o scenă de slavă şi strălucire. Cum ar putea fi redată? Totuşi, să nu uităm că slava nu a fost evidentă nici pentru ucenici decât după moartea şi învierea lui Isus. Oare a înţeles cineva cuvintele Lui atunci când le-a rostit El? Reacţia iudeilor pare de-a dreptul ostilă. Isus le-a dat impresia unui om care se pune cel puţin într-o situaţie ridicolă, dacă nu chiar blasfematoare. Să ne închipuim un actor rostind asemenea cuvinte azi, chiar şi la răsărit de soare, chiar la templul din Ierusalim, încercând să retrăiască scena aşa cum a fost atunci când Isus a trăit-o. N-ar avea nici un efect. Nimeni nu poate să rostească aceste cuvinte. Dacă cineva ar încerca să recreeze scena identic, tot nu ar fi de folos pentru a putea auzi adevărata lor semnificaţie. Nici contextul Sărbătorii Corturilor, nici întreaga creaţie, care şi-a recunoscut Stăpânul, nu au putut să-L reveleze în acel moment din trecut ca fiind adevărata Lumină. El a vorbit, s-a arătat lumii, dar nimeni nu L-a recunoscut. Ucenicii îşi vor aminti de cuvintele Lui şi vor înţelege semnificaţia lor de-abia mult mai târziu. Vor înţelege atunci când, pe cruce, Lumina va străluci asupra lumii. Soarele s-a ascuns şi s-a făcut noapte pe pământ atunci când a murit Domnul. În aceşti termeni apocaliptici redă Matei momentul morţii lui Isus (cf. Matei 27, 45). Dar în acea clipă, adevărata Lumină a strălucit în noaptea lumii. Slava s-a arătat când a fost înălţată crucea (cf. Ioan 3, 14). Este important faptul că Isus a spus: „Eu sunt lumina lumii“ şi a rostit aceste cuvinte în contextul Sărbătorii Corturilor. Într-o reprezentare teatrală, mi-ar plăcea să pot sugera măreţia sărbă-torii, relativizată totodată prin ceea ce s-a înfăptuit în Cristos. Există o aşteptare la care suntem invitaţi să participăm şi mi-ar fi plăcut să pot invita spectatorii să intre, în imaginaţia lor, în aştep-tarea vechii sărbătorii de Succoth, poate recreând-o în miniatură. 23 Să vezi Templul, muntele care îl înconjoară plin de corturi. Totul e cufundat în întuneric. Nu există nici o altă lumină decât cea de la focurile Templului şi de la corturile care strălucesc ca nişte stele împrăştiate pe pământ. Care erau vechile imnuri? Psalmi probabil, prin care Israel Îl lăuda pe Dumnezeu şi proclama mântuirea. Ar fi frumos ca un fragment al sărbătorii să poată fi recreat, prin cântecele care învăluie această lumină, acest templu în miniatură. Apoi evenimentele îşi vor urma cursul. Îmi imaginam iniţial scena femeii adultere. (La care până la urmă am renunţat în reprezentarea teatrală.) E lumina nesigură a răsăritului: nu e nici noapte, nici zi. Lumina strălucitoare a soarelui ar trebui să inunde lumea, scena. Dar, în schimb, lumina dispare, e mai întuneric decât înainte, pentru că focurile s-au stins. Nu mai rămân decât puţine care ard, de-abia mai pâlpâie. Şi deodată, fără să ne dăm seama, o lumină discretă luminează o cruce, undeva în spate. E totodată distantă şi prezentă. Trebuie să semene cu o cruce pascală care se dezvăluie treptat în Vinerea Mare. Cineva evocă vorbele rostite de Cristos: le enunţă pur şi simplu. Le lasă să răsune în tăcere. Apoi alţi actori-naratori reiau aceleaşi cuvinte, le reiau pentru a le înţelege, pentru a răspunde invitaţiei pe care o adresează. „Cei care mă urmează vor avea lumina vieţii“ (cf. Ioan 8, 12). Este ca un cor discret şi persistent. Cuvintele lui Isus mai răsună şi azi: sunt ele înţelese pe deplin? Actorii se transformă într-un cor de martori. Amintindu-şi de cuvintele lui Isus, ei înţeleg semnificaţia lor. O voce va sparge unitatea, vocea care se opune. Iar povestea îşi urmează cursul, dezvăluindu-se drept ceea ce este cu adevărat: un proces. Este procesul între om şi Dumnezeu, în care mărturia celor care L-au urmat pe Isus este adusă mereu, reînnoită până în zilele noastre. În cele din urmă, în reprezentarea teatrală, această sărbătoare nu a mai fost sugerată. Spectacolul însă a început ca o sărbătoare a aşteptării. Imnul de început al Evangheliei, imnul Cuvântului şi al Luminii a fost cântat, iar apoi rostit de toţi participanţii ca o rugăciune, ca un cuvânt de amintire şi, în acelaşi timp, ca o che-mare, rostită în umbra şi lumina crucii. 24 O primă concluzie Sunt doar câteva idei, câteva puncte de pornire pentru o repre-zentare teatrală a primei părţi din Evanghelia după Ioan. A fost un drum lung până am găsit o formă concretă, până am ajuns, împreună cu echipa, la alegerea unei situaţii teatrale veridice. În primele unsprezece capitole ale Evangheliei după Ioan este spusă mai ales istoria întâlnirii cu Isus. Suntem invitaţi să facem o alegere între a-L primi sau a-L respinge pe Cristos. Această istorie nu este închisă în trecut: ea ne traversează pro-pria istorie şi ne putem recunoaşte în ea. Ne fundamentează viaţa şi este totodată istoria căreia îi aparţinem: într-un mod minunat, acel trecut continuă să trăiască în noi. Actorul nu va „juca“ un personaj din trecut. Va încerca să străbată trecutul pentru a-l putea descoperi mai bine în el însuşi. La încheierea experienţei, Constantin Cojocaru mărturisea: „Pentru mine, nu a fost un spectacol de teatru. A fost o retrăire în stare a Evangheliei după Ioan.“ Reprezentarea actorului ar trebui să poată da mărturie despre întâlnirea personală cu Cristos. Ar trebui ca omul să lase să treacă prin el Cuvântul Evangheliei, prin vocea, corpul, sensibilitatea şi viaţa lui. Şi va transmite acest Cuvânt nu dăruind o carte, ci fiind martor, în continuitate cu martorii vieţii lui Isus, martor al lui Cristos Înviat. M-am gândit de la început la reprezentarea teatrală a Evangheliei ca la o modalitate de a păstra mereu o dublă poves-tire, sau mai degrabă o dublă mărturie: mărturia martorilor de odinioară ai lui Isus şi a celor din prezent, două mărturii supra-puse şi în continuitate una cu cealaltă. Prin intermediul măr-turiei celor contemporani cu Isus, conţinută în Evanghelie, se realizează şi mărturia experienţei întâlnirii cu Cristos a celor care trăiesc în ziua de azi. Nu există un trecut retrăit. Amintindu-ne de acel trecut, înţelegem mai bine ce s-a întâmplat cu noi şi ce ni se întâmplă. Să povesteşti istoria vieţii, a morţii şi a învierii lui Cristos este singurul mod în care poţi vorbi despre Dumnezeu. Dar această istorie nu poate fi retrăită. Acum două mii de ani, în 25 Israel, a trăit un om: Isus din Nazaret. Trecutul nu poate fi „resti-tuit“ în mod identic oamenilor de azi. Chiar şi Ioan, în raport cu ceilalţi evanghelişti, lasă să transpară, în redactarea Evangheliei, doi timpi ai istoriei: timpul vieţii lui Isus şi timpul comunităţii care povesteşte. 26 Mă gândeam cum aş putea să-i „strecor“ pe actori în pielea primilor martori ai lui Cristos. Ei îşi aduc aminte. Dar cine sunt cei care povestesc? În ce context se situează ei? Ce rol joacă memoria în Evanghelia după Ioan? Întrebări importante, la care am încercat să răspund în capitolele următoare, care au constituit lucrarea mea de masterat la Institutul Catolic din Paris, susţinută sub îndrumarea părintelui-profesor Yves-Marie Blanchard. În ul-timul capitol, am prezentat o posibilă modalitate de a reprezenta prima parte a Evangheliei după Ioan. Proiectul s-a concretizat în cursul anului 2003 sub egida Uniunii Teatrale din România în colaborare cu Asociaţia Catolică Mondială pentru Comunicare – SIGNIS şi a asociaţiei franceze Orion. Sprijinul principal a venit din partea Comisiei Europene, prin programul „Cultura 2000“, şi din partea Guvernului României. Aş dori să mulţumesc echipei, actorilor şi fostului meu pro-fesor, Dragoş Galgoţiu, – care a semnat, alături de mine, regia spectacolului, – pentru că au făcut posibil ca un vis să devină realitate. Alături de noi, au fost mulţi alţii care ne-au sprijinit de-a lungul unui drum de pelerinaj dificil şi datorită cărora am reuşit să ajungem până la capăt. O echipă de 20 de oameni am mers pe drumul spre Compostela unde, în localităţile de pe traseu, am susţinut peste 30 de reprezentaţii cu spectacolul Memoria celor care au trecut. Împreună am ajuns până la Capul Finisterre, la Capătul Pământului. La capãtul pãmântului Foto: Florin Costache www.florincostache.com 27 Capitolul I Amintirea călăuzelor Am lucrat timp de un an la proiect. Punctul meu de plecare a fost importanţa amintirii, importanţa de a păstra vie amintirea unei întâlniri învăluite în lumină. Dar totodată era important să învăţ să înţeleg faptele trecutului şi ale prezentului prin prisma evenimentului Crucii. În introducere, am ales să vorbesc des-pre întâlnirea cu samariteanca şi despre Sărbătoarea Corturilor, atunci când Isus afirmă că El este lumina lumii. Stabileam astfel „principiile“ căutării mele. Vroiam să găsesc un răspuns la între-barea: cum s-ar putea face o reprezentare teatrală a Evangheliei după Ioan. Şi mai ales de ce să fie făcută. Evanghelia după Ioan: un loc al memoriei O primă idee se contura: evenimentele nu puteau fi redate aşa cum se desfăşuraseră. Scopul evanghelistului nu a fost să facă un raport asupra vieţii lui Isus. Evanghelia după Ioan nu este un reportaj al vieţii lui Cristos. Este un neîntrerupt exerciţiu de memorie al primilor martori ai lui Cristos, care vor să definească rostul vieţii trecute a lui Isus şi rostul propriei lor vieţi. O intuiţie, un sentiment pe care l-am avut citind această Evanghelie, mi-a fost întărită de analiza lui Jean Zumstein1 despre „cum se articulează sensul trecutului lui Isus şi prezentul credinţei“ în cea de-a patra Evanghelie. Iar el porneşte de la teza lui Pierre Bonnard2 care susţine că scopul Noului Testament este de „a-i călăuzi pe creştini să înţeleagă mai bine viitorul şi prezentul lor, regăsind sensul trecutului lui Isus“. În Introducere am vorbit despre amintire ca o cheie de lectură a Evangheliei după Ioan. Este cheia pe care Isus însuşi o dă în discursul de adio. De mai multe ori, îi încurajează pe ucenicii care nu înţeleg nimic din cuvintele Lui, spunând: „V-am spus acestea, pentru 1 Jean Zumstein, Mémoire et relecture pascale dans l’Évangile de Jean, MoBi 25, Genève, 1991. 2 P. Bonnard, Anamnèse, structure fondamentale de la théologie chrétienne au I-er siècle, „Cahier RThPh 3“, Genève 1980, p. 1–11. 28 La umbra şi lumina crucii 29 Foto: Tudor Predescu ca, atunci când va sosi ceasul, să vă amintiţi că Eu v-am spus.“ (Ioan 16, 4) Şi de asemenea: „V-am spus înainte să se întâmple, pentru ca, atunci când se va întâmpla, să credeţi“ (Ioan 14, 29; cf. Ioan 13, 19). El îi invită pe ucenici să-şi amintească, spunând: „Aduceţi-vă aminte de Cuvântul pe care l-am spus“(Ioan15,20). Iar dacă ucenicii nu înţeleg imediat, ei îşi vor aduce aminte şi, învăţaţi de Duhul Sfânt, vor înţelege. „Apărătorul, Duhul Sfânt, pe care îl va trimite Tatăl în numele meu, El vă va învăţa toate şi vă va aduce aminte de tot ce v-am spus“ (Ioan 14, 26). El vă va aduce aminte... Isus le vorbeşte prietenilor lui târziu în noapte. Îşi ia rămas-bun, ştie că nu va mai rămâne decât puţin timp cu cei pe care îi iubeşte. Le vorbeşte despre plecarea Lui. Ei sunt aici, toţi împreună, în ajunul Sărbătorii Paştelui. Iau masa împreună. Iar El este aici cu ei. Dar începe prin a le spune: „Mă veţi căuta şi, precum le-am spus şi iudeilor, acolo unde merg Eu, voi nu puteţi veni.“ (cf. Ioan 13, 33) Unde va merge, aşa încât ei să nu-Lpoată găsi? Era întrebarea pe care i-o adresaseră şi iudeii (cf. Ioan 7, 35). Iar Simon Petru o reînnoieşte (cf. Ioan 13, 36). El nu le-a dat un răspuns clar. Le-a spus că se îndreaptă spre casa Tatălui3. Şi le-a mai spus că ei îl cunosc pe Tatăl. „Dacă mă cunoaşteţi, îl veţi cunoaşte şi pe Tatăl meu şi încă de acum l-aţi cunoscut şi l-aţi văzut“ (Ioan 14, 7) Dar Filip îndrăzneşte să-L contrazică. Îi cere să-l vadă pe Tatăl4. Atunci El răspunde că l-au văzut deja: „Cine m-a văzut l-a văzut şi pe Tatăl.“ (Ioan 14, 9) „Unde este Tatăl tău?“ l-au întrebat iudeii mai înainte. Şi ei primiseră acelaşi răspuns: „Dacă m-aţi cunoaşte, l-aţi cunoaşte şi pe Tatăl meu.“(cf. Ioan 8, 19). Ei priveau înaintea lor şi vedeau un om, nu vedeau decât un om. Dar în El, un Dumnezeu înde-părtat se revela aproape, un Dumnezeu al Legii se revela Iubire, un Dumnezeu inaccesibil până atunci se lăsa privit şi atins. „Cine eşti tu?“ l-au întrebat iudeii. Şi El le-a răspuns: „Cel care m-a trimis este adevărat şi Eu spun lumii ceea ce am auzit de la El. Dar ei nu au înţeles că le vorbea despre Tatăl“ (cf. Ioan 8, 25–27). Dacă l-ar fi cunoscut pe Tatăl, atunci l-ar fi cunoscut şi pe El. Neîncetat, Isus dă impresia că vorbeşte în mistere, în cu-vinte încrucişate care nu se lasă descifrate uşor. Chiar şi în această noapte în care îşi ia rămas-bun. Da, El vorbeşte, dar fără ca sensul cuvintelor Lui să poată fi cuprins imediat de către prietenii săi. El le destăinuie iubirea pe care le-o poartă, îi previne asupra urii care se va dezlănţui împotriva lor. „Dacă lumea vă urăşte, să ştiţi că pe mine m-a urât înaintea voastră“, spune El (Ioan 15, 18) „Dacă m-au prigonit pe mine, vă vor prigoni şi pe voi“ (Ioan 15, 20b). Ar vrea să-i ocrotească şi îi va ocroti dacă vor rămâne în iubirea Lui. „Rămâneţi în iubirea Mea“, le spune El (cf. Ioan 15, 9)5. Le vorbeşte despre Tatăl, le vorbeşte despre Duhul pe care îl vor primi când El nu va mai fi cu ei. Şi vede că ei nu înţeleg ce spune. În orice caz, cuvintele Lui par să vină de altundeva şi să descrie realităţi îndepărtate. El le vorbeşte des-pre încercări, le vorbeşte despre persecuţii. „Va veni ceasul când oricine vă va ucide va crede că aduce jertfă lui Dumnezeu“(Ioan 16, 2). Dar nimic din toate acestea nu pare tangibil, nici măcar imaginabil, în această noapte liniştită din Ajunul Paştelui. Cei câţiva oameni adunaţi în jurul Lui Îl ascultă cu atenţie, dar nu Îi înţeleg cuvintele. El vorbeşte mai departe. Singurul lucru important este ca ei să asculte. Într-o bună zi, îşi vor aduce aminte de cuvintele Lui. Şi atunci vor înţelege. Le spune asta, încrezător în timpul care va trece, încrezător în timpul care va veni. Există un timp pentru fiecare lucru. În această noapte e tim-pul ca El să le vorbească. Şi mai avea multe lucruri să le spună. Da, „mai am încă multe lucruri să vă spun, dar acum nu le puteţi purta. Dar când va veni Duhul adevărului, vă va călăuzi în tot adevărul; căci El nu va vorbi de la sine însuşi, ci câte va auzi va spune şi cele viitoare vă va vesti.“ (Ioan 16, 12–13) De trei ori la rând repetă, vorbind despre Duh: vă va vesti6. Încredinţându-i pe prietenii săi Paracletului ce urma să vină, El încetează să mai vorbească. Şi a urmat o tăcere adâncă. Tăcerea crucii, în ziua următoare. Iar apoi, a început un timp nou: timpul amintirii. 3 Cf. Ioan 14,2. 4 Ioan 14,8. 5 Ioan 14, 26. 6 Ioan 16, 13.14.15. 30 31 Într-o lectură teatrală a Evangheliei după Ioan nu doream să reconstitui viaţa lui Isus. El nu mai este aici şi nimeni nu îi poate lua locul: îmi imaginez doar actorii asumând rolul primilor martori ai lui Cristos. Se întâlnesc pentru a-şi aduce aminte de El şi pentru a înţelege ce s-a întâmplat. Tradiţia însăşi ne spune că Evanghelia după Ioan s-a născut din întâlnirea mai multor uce-nici care au început să povestească. În fragmentul lui Muratori, scriere din secolul al II-lea, se spune: „Cea de-a patra Evanghelie este cea a lui Ioan, unul dintre ucenici. Cum ceilalţi ucenici şi episcopii îl îmboldeau, el le-a spus: «Postiţi cu mine începând de astăzi timp de trei zile şi ne vom povesti unul altuia ceea ce ne-a fost revelat». În aceeaşi noapte i s-a arătat lui Andrei, unul dintre apostoli, că Ioan trebuia să scrie totul în nume propriu, cu acordul tuturor.“ Ceasul va veni când ucenicii îşi vor aduce aminte de cuvin-tele lui Isus. Ceasul va veni când ei vor înţelege. În trei rânduri, chiar în Evanghelie se spune despre ucenici că nu au înţeles cuvintele lui Isus atunci când au fost rostite, ci de-abia mai târziu. Aceste „note“, prezente în capitolele 2, 12 şi 20, sunt ceea ce Jean Zumstein numeşte „prolepsele“7 amintirii. De fiecare dată, comentariul evanghelic ne face să descoperim în acţiunea şi cuvântul lui Isus împlinirea Scripturii. De fiecare dată, interpretarea nu este posibilă decât după evenimentul morţii şi al Învierii lui Isus8. Prima oară, Isus se află la Templu, alungă vânzătorii şi vor-beşte despre distrugerea Templului, pe care îl va reconstrui în trei zile. El vorbea despre templul trupului său. Astfel, când a 7 „La prolepse introduit une discordance dans l’écoulement linéaire du temps. Elle consiste à anticiper un événement, à en faire l’annonce à un moment où il n’a pas encore sa place dans le déroulement de la narration“ („Prolepsa introduce o discordanţă în scurgerea lineară a timpului. Ea constă în a anticipa un eveniment, a-l anunţa într-un moment în care nu-şi găseşte locul firesc în desfăşurarea naraţiunii“), Jean Zumstein, op.cit., p.159. 8 „Les événements de la vie du Christ historique (...) ne livrent leur sens pour les disciples qu’à la lumière de la foi pascale. Le passé n’est fondateur que rétrospectivement“ („Evenimentele vieţii lui Isus istoric [...] nu îşi dezvăluie sensul pentru ucenicii lui decât în lumina credinţei pascale. Trecutul nu este fondator decât privind retrospectiv.“), Jean Zumstein, op.cit., p.163. 32 înviat dintre cei morţi, ucenicii şi-au amintit că spusese aceasta şi au crezut în Scriptură şi în Cuvântul pe care l-a spus (Ioan 2, 21–22). Situaţia este aceeaşi şi pentru celelalte două prolepse ale amintirii. Când Isus intră în Ierusalim, Evanghelia remarcă: Acestea nu le-au înţeles ucenicii la început, dar când Isus a fost preamărit, ei şi-au adus aminte că acestea fuseseră scrise despre El şi acestea se făcuseră pentru El (Ioan 12, 16). Când ucenicii s-au aflat în faţa mormântului gol, evanghelistul spune: Nu cu-noşteau încă din Scripturi, că El va învia din morţi (Ioan 20, 9). Altădată,cuvinteleluiIsusnecesităoexplicaţie,nefiinduşor de înţeles de la început. Este vorba despre capitolul şapte, când Isus vorbeşte despre darul Duhului. Isus este din nou laTemplu şi îi invită pe cei cărora le este sete să vină să bea. După cum spune Scriptura, din sânul lui vor curge râuri de apă vie. El vorbea des-pre Duhul pe care aveau să-L primească cei care au crezut în El; căci încă nu era Duhul, pentru că Isus nu fusese încă preamărit (Ioan 7, 38–39).Am ales aceste patru exemple care apar în prima parte a Evangheliei. Trei se referă la moartea şi la învierea lui Isus. Un altul se referă la darul Duhului. Toate anunţă evenimente care urmează să aibă loc mai târziu. Toate dau mărturie despre evenimente care se împliniseră deja atunci când povestea este spusă. Aceste reflecţii, inserate în text, sunt confirmarea, în plină desfăşurare a evenimentelor, a ceea ce Isus a prezis ucenicilor în discursul de adio: va veni ceasul când îşi vor aduce aminte şi vor înţelege. În clipa în care au început să povestească cele întâm-plate, în mod evident ceasul sosise deja. Ucenicii îşi aduceau acum aminte de cuvintele lui Isus. Şi înţelegeau. Este probabil ceasul în care toată lumea îi urăşte, este ceasul persecuţiei, ceasul când vor fi condamnaţi la moarte, aşa cum Isus îi anunţase. În timpul acelei nopţi, Isus i-a chemat pe prietenii săi ca să devină martorii Lui. „Când va veni Paracletul pe care Eu îl voi trimite de la Tatăl, Duhul Adevărului, care de la Tatăl purcede, El va da mărturie despre mine. Dar şi voi veţi da mărturie, pen-tru că de la început sunteţi cu mine.“ (Ioan 15, 26–27). Ceasul în care aveau să dea mărturie venise. 33 Evanghelia după Ioan: mărturie despre adevăr Martor – cuvântul grec este martyr. A trecut în latină şi de aici în limbile moderne, semnificând un caz particular al mar-torului: acela care pecetluieşte cu dăruirea vieţii mărturia pe care o aduce despre Dumnezeu. În greacă, în momentul scrierii Evangheliilor, această diferenţă nu exista încă. Martorul este martirul: nu exista alt cuvânt pentru a-l numi. Dar felul în care acest cuvânt a fost utilizat de Evanghelie i-a dat un nou sens, legând din acel moment mărturia despre Dumnezeu de dăruirea vieţii pentru Dumnezeu9. Ucenicii lui Isus vor fi martorii Lui. Şi vor fi martori în acest mod deosebit, extrem, total. Evanghelia se termină cu capitolul 21 care povesteşte întâl-nirea ucenicilor cu Domnul Înviat, pe malul lacului Tiberiadei10. Aici Isus îl întreabă pe Petru dacă Îl iubeşte. Îl întreabă de trei ori şi de trei ori îi cere să pască turma Lui. Cheamă un alt păstor în urma Sa, în urma Bunului Păstor, în urma celui care şi-a dat viaţa pentru oile sale. Iar tot acum, Domnul îi prezice lui Petru moartea de care va muri. „Adevăr, adevăr îţi spun, când erai tânăr, te încingeai singur şi mergeai unde vroiai; când vei îmbătrâni, îţi vei întinde mâinile şi altul te va încinge şi te va duce unde nu vei vrea.“ Aceasta a spus-o arătând cu ce fel de moarte avea să-L slăvească pe Dumnezeu. Şi, spunând acestea, zise: 9 Vezi Dictionnaire encyclopédique du Christianisme ancien, nota despre cuvântul martyr. „C’est au fond étonnant que le terme «témoin» (martus) commence à désigner à partir du IIème siècle dans le langage chrétien exclusivement le croyant qui souffre et meurt à cause de sa foi. Le simple témoin sera appelé confesseur“ („Este de fapt surprinzător faptul că, începând cu secolul II., termenul „martor“/„martir“ (martys) începe să desemneze exclusiv pe credinciosul care suferă şi moare din cauza credinţei sale. Simplul martor va fi denumit „mărturisitor“.) 10 Mai mulţi exegeţi consideră că acest capitol reprezintă un adaos tardiv în raport cu ansamblul Evangheliei. E. Minnear încearcă să demonstreze contrariul. Luând ca martori manuscrisele, arată că niciodată capitolul 21 nu lipseşte. Vocabularul este acelaşi ca în restul Evangheliei şi temele tratate îşi au ecoul în capitolele precedente şi duc la rezolvare situaţii care apar mai devreme în text. E. Minnear, The original functions of John 21, JBL 102/1, 1983, pp. 85–98. 34 „Urmează-mă!“ (Ioan 21, 18–19). În momentul în care se scria capitolul 21 al Evangheliei, martiriul lui Petru era deja cunoscut de către comunitatea ucenicilor. O sămânţă fusese ascunsă în pământ şi avea să aducă rod bogat. Petru devenise un martor al lui Cristos, un martor privilegiat. Dar i-a trebuit mult timp ca să devină. În noaptea dinaintea sărbătorii Paştelui, Petru era departe de a înţelege cuvintele Învăţătorului. Era departe de a-L urma. Credea că o poate face. Dar de trei ori avea să-L renege, de trei ori avea să fugă. În aceeaşi noapte. Isus îi prezisese asta. I-a spus: „Acolo unde merg Eu, tu nu mă poţi urma acum; dar mă vei urma mai târziu.“ Petru i-a spus: „De ce nu pot să te urmez acum? Viaţa mea o voi da pentru tine.“ Isus a răspuns: „Viaţa ta o vei da pentru mine? Adevăr, adevăr îţi spun, înainte de a cânta cocoşul mă vei tăgădui de trei ori.“ (Ioan 13, 36–38). Şi Petru aşa a făcut. O primă dată, apoi a doua oară. Iarăşi Petru a tăgăduit. Şi îndată a cântat cocoşul. (Ioan 18, 27) Petru îşi rene-gase Învăţătorul de trei ori. Dar avea să-L urmeze, mai târziu. Cuvintele lui Isus, rostite la Cina cea de Taină, când îi spune că nu-L va putea urma imediat, îşi găsesc ecoul în cuvintele rostite pe malul lacului Tiberiadei. Atunci îi cere: „Urmează-mă!“ Iar Petru L-a urmat. A devenit martorul Lui. Căci fusese cu El de la început. Timpul mărturiei începe acum, în clipa în care Isus îi invită (pe toţi, aidoma lui Petru) să-L urmeze. Şi nu este decât o singură cale, iar acum o cunosc cu toţii. Cristos însuşi este Calea. A-L urma înseamnă a-i deveni asemeni. El este Adevărul. A-L urma înseamnă să dai mărturie despre Adevăr. El este Viaţa. A-L urma înseamnă să dai mărturie despre Viaţă. Fără frica morţii. Timpul amintirii începe acum: este timpul mărturiei. Evanghelia după Ioan este un discurs despre mărturie11. Este un proces în plină desfăşurare. Iar acest proces are în centru o 11 Substantivul martor sau mărturie (martyria) apare de 14 ori în Evanghelie şi numai de trei ori în Sinoptici, verbul a da mărturie (martyrein) de 33 de ori şi numai de două sau de trei ori în Sinoptici. În raport cu judecata, verbul a judeca (krinein) este folosit de 19 ori în cea de-a patra Evanghelie şi numai de şase ori în Matei şi de şase ori la Luca. Deşi substantivul judecata (krisis) apare de 11 ori în Ioan comparat cu de patru ori la Luca, el nu iese în evidenţă, fiind de asemenea un termen caracteristic pentru Matei, unde apare de 12 ori, cf. Andrew T. Lincoln, Truth as Trial, Hendrickson Publisher, 2000, p. 12. 35 întrebare de neocolit: Cine este Isus din Nazaret? Este întrebarea pe care iudeii i-o pun lui Isus, este întrebarea pe care Isus o adre-sează ucenicilor. De-o parte, sunt aceia care dau mărturie despre originea Lui dumnezeiască, de altă parte, sunt cei care Îl acuză de blasfemie, cei care nu vor să-L creadă: judecata culminează cu moartea lui Isus din Nazaret. Şi cu Învierea Lui. Evanghelia este calificată în încheiere drept mărturia12 adevărată a ucenicului preaiubit: Acesta este ucenicul care dă mărturie despre acestea şi care le-a scris şi noi ştim că măr-turia lui este adevărată (Ioan 21, 24). La începutul Evangheliei, găsim mărturia lui Ioan Botezătorul despre Cuvântul care s-a făcut trup. Ioan dă mărturie despre El şi strigă: „Despre El am spus: Cel care vine în urma mea a fost înaintea mea, căci înainte de mine era.“ (Ioan 1, 15) Cele două mari secţiuni ale cărţii, viaţa publică a lui Isus, pe de-o parte, şi procesul Lui, pe de altă parte, adună mărturii pentru Isus şi acuzaţii împotriva Lui. Printre acestea, discursul de adio îl vesteşte pe Duhul Sfânt, Mângâietorul, ca viitor martor al adevărului. Şi, de asemenea, pe ucenici13. Prima parte, pe care mulţi dintre exegeţi o numesc Cartea semnelor14, şi care este cuprinsă între capitolele 1,19 şi 12,50, este şi ea delimitată de două mărturii: cea a lui Ioan Botezătorul (1, 19) şi cea a mulţimii: „Mulţimea care era cu El, atunci când l-a chemat pe Lazăr afară din mormânt şi l-a înviat din morţi, dădea mărturie.“ (Ioan 12, 17) 12 Ideea de martor în Evanghelia după Ioan este totodată preeminentă şi foarte juridică, şi trebuie înţeleasă în termenii limbajului juridic din Vechiul Testament, cf. Alison Trites, The NT Concept of witness, p. 80. 13 Mărturia ucenicilor este legată de cea a lui Isus. Beutler afirmă: „So setzt sich das Zeugnis Gottes für seinen Sohn, das er vom Alten Bund ab gegeben hatte und das im göttlichen Zeugnis von Wort und Werk Jesu seinen Höhepunkt fand, in der Zeit der Kirche im vom Geist inspirierten Zeugnis der Jünger fort“ („Mărturia pe care Dumnezeu o dă despre Fiul său, începând cu Vechiul Testament, îşi găseşte punctul culminant în dumnezeiasca mărturie a Cuvântului şi a lucrării lui Isus. Această mărturie se continuă în timpul Bisericii prin mărturia inspirată de Duh pe care o dau apostolii.“) Beutler, Glaube und Zeugnis im Johannesevangelium, în Studien zu den johanneischen Schriften, Stuttgart, 1998, p. 26. 14 Cf. Schnackenburg, Braun. 36 Şapte sunt martorii numiţi de Evanghelie15. Fiecare dă un răspuns la întrebarea: cine este Isus? Cine este pentru Ioan Botezătorul acest om care vine în urma lui şi căruia nu este vrednic să îi dezlege cureaua încălţămintei? (cf. Ioan 1, 27) „Iar eu am văzut şi dau mărturie că El este Fiul lui Dumnezeu.“ (Ioan 1, 34), va spune el. Secţiunea începe, de altfel, cu aceste cuvinte: Şi aceasta este mărturia lui Ioan (Ioan 1, 19). Ultimul martor amintit este mulţimea (cf. Ioan 12, 17) care asistase la învierea lui Lazăr. Cu totul surprinzător pentru epoca în care a fost scrisă Evanghelia, cel de-al doilea martor pomenit este o femeie. În plus, o samariteancă. Atunci când ucenicii L-au văzut pe Isus vorbind cu ea, ei s-au mirat că vorbea cu o femeie. Dar tocmai, în acest oraş, mulţi samariteni au crezut în El datorită cuvântului femeii care dădea mărturie: „Mi-a spus tot ce am făcut“ (Ioan 4, 39). Oare nu este El Mesia? Disputa dintre Isus şi iudei debutează în capitolul cinci, când Isus vindecă un paralitic în ziua sabatului. Iudeii îl acuză atunci pe Isus că a încălcat Legea. Isus le răspunde: „Tatăl meu lucrează şi lucrez şi Eu.“ Aşadar iudeii căutau să-L omoare, nu numai pentru că încălcase sâmbăta, dar pentru că l-a numit pe Dumnezeu Tată, făcându-se astfel deopotrivă cu Dumnezeu. (Ioan 5,17–18). În discursul care urmează, Isus cheamă trei mar-tori în apărarea sa. Chiar dacă îl aminteşte pe Ioan Botezătorul, ştiind că acuzatorii lui au trimis la Ioan şi el a dat mărturie des-pre adevăr (Ioan 5, 33), nu mărturia acestuia contează acum. „Un altul dă mărturie pentru mine şi ştiu că este adevărată mărturia pe care o dă“ (Ioan 5, 32). Este „Tatăl, cel care m-a trimis“ acest altul care nu este doar un om şi care dă mărturie pentru El (cf. Ioan 5, 37 şi 8, 12). Dar sunt şi lucrările „pe care Tatăl mi le-a dat să le duc la îndeplinire. Aceste lucrări pe care le fac dau mărturie pentru mine că Tatăl m-a trimis.“ (Ioan 5, 36). Aceste lucrări sunt cel mai greu de acceptat ca martori în favoarea lui Isus. El însuşi afirmă mai târziu: „V-am spus şi nu credeţi. Lucrările pe care le fac în numele Tatălui meu, ele 15 Andrew T. Lincoln, Truth on trial, Hendrickson Publishers, 2000, p. 23. 37 dau mărturie pentru mine.“ (Ioan 10, 25). Martorii se succed. Nimeni nu îi ascultă. Scripturile sunt încă un martor. „Cercetaţi Scripturile pentru că voi credeţi că aveţi în ele viaţa veşnică, dar tocmai ele dau mărturie despre mine şi voi nu vreţi să veniţi la mine pentru a avea viaţă!“ (Ioan 5, 39–40)16 Nu îi mai rămâne decât să se numească pe sine propriul său martor. Nu o face de la început. Acceptă regula jocului, impusă de Lege. „Dacă dau mărturie despre mine, mărturia mea nu este adevărată. Altul este Cel care dă mărturie despre mine...“ (Ioan 5, 31) Dar va sfârşi prin a se număra pe El ca martor în disputa cu iudeii, spunând: „Chiar dacă dau eu mărturie despre mine, mărturia mea este adevărată, căci ştiu de unde vin şi unde merg“ (Ioan 8, 14). „Eu sunt martor pentru mine.“ (Ioan 8, 18) Da, El este Martorul prin excelenţă. Şapte martori au fost invocaţi17: Ioan Botezătorul, mulţimea, samariteanca, lucrările, Scripturile, Tatăl, Isus însuşi. Dar El este Martorul. Dacă Evanghelia după Ioan se construieşte ca un proces în jurul identităţii lui Isus, este pentru că El însuşi vine să dea mărturie. Vine să dea mărturie despre Dumnezeu. Evanghelia după Ioan este mărturia lui Isus. În faţa lui Pilat, unde este înfăţişat ca acuzat, El afirmă: „Eu pentru aceasta m-am născut şi am venit în lume ca să dau mărturie despre adevăr“ (Ioan 18, 37). Este misiunea pe care a primit-o de la Dumnezeu, acela pe care îl numeşte adeseori „Cel care m-a trimis“18. Pilat îl întreabă: „Ce este adevărul?“. Şi spunând acestea, a ieşit iar la iudei (Ioan 18, 38). Ce discurs filosofic ar fi putut da un răspuns la întrebarea lui Pilat? Isus a tăcut. Fără să mai pronunţe un alt cuvânt, El a acceptat condamnarea la moarte. Şi-a dat viaţa pentru 16 Mărturia Scripturii este invocată şi în Ioan 2,17; 3,14; 6, 31-33; 7,39. 17 Beutler subliniază că cei şapte martori nu sunt pe picior de egalitate. Ei se reduc, în cele din urmă, la mărturia lui Isus şi a Tatălui, aşa cum se spune în marea pericopă a mărturiei din capitolul 8,12–20: „Hier wird endgültig deutlich, dass die Selbstoffenbarung Jesu durch nichts anderes als durch göttliche Offenbarung gestützt und bestätigt werden kann“ („Aici devine clar că revelarea de sine a lui Isus nu se poate sprijini şi nu poate fi confirmată de nimic altceva decât de revelaţia lui Dumnezeu“.) Beutler, Glaube und Zeugnis im Johannesevangelium, p. 17. 18 În legătură cu această expresie, verbul pempein este utilizat de 24 de ori şi apostellein de 17 ori. 38 cei pe care i-a iubit. Pe cruce, îşi recunoştea misiunea împlinită. Isus a spus: „S-a împlinit“ şi... şi-a dat duhul (Ioan 19, 30). Evanghelia după Ioan este mărturia ucenicilor, în conti-nuitate cu mărturia lui Isus. Într-o manieră subtilă, timpul lui Isus se amestecă cu timpul ucenicilor Lui, în aşa fel încât nu mai ştii exact nici unde te afli, nici în ce timp19. În plin dialog cu Nicodim, Isus i se adresează cu formula la plural, spunând: „noi dăm mărturie despre ceea ce ştim“. Ce înseamnă acest „noi“? Orbul din naştere, vindecat de Isus în ziua sabatului20, este adus să dea mărturie în faţa iudeilor, ştiind că riscă să fie alungat din sinagogă. O asemenea situaţie nu a intervenit decât după moartea lui Isus. El însuşi vorbeşte despre aceasta în discursul de adio ca despre un eveniment viitor: „Veţi fi daţi afară din sinagogă.“ (cf. Ioan 16, 2) În ce timp se desfăşoară procesul orbului din naştere? Oare în timpul vieţii lui Isus din Nazaret? Sau după moartea şi învierea Lui? Grija preciziei temporale nu este grija evanghe-listului. Cristos a înviat. El este prezent în comunitatea ucenicilor Lui. Timpul vieţii lui Isus se amestecă într-un mod inseparabil cu timpul celor care dau mărturie despre El. „Tu ce spui despre cel care ţi-a deschis ochii?“ El a răspuns: „Este un profet.“ (Ioan 9, 17) Aceasta este mărturia orbului din naştere. 19 Această opinie este susţinută şi de J.L. Martyn în History and Theology în the Fourth Gospel. Beutler comentează textul, spunând: „Er denkt sich das Evangelium im letzten Jahrzehnt des 1. Jahrhunderts in einer Stadt der Diaspora entstanden, in der eine starke, straff organisierte jüdische Gemeinde einer christlichen, eben der johanneischen Gemeinde gegenübersteht. Die Debatten, von denen wir in den Kapiteln 5 und 7–10 hören, spielen offenbar auf einer doppelten Bühne: in Jerusalem zwischen Jesus und den Juden seiner Zeit, und in der Stadt des vierten Evangelisten, ihrem Juden und Christenviertel“. („El consideră că Evanghelia s-a născut la sfârşitul primului veac într-un oraş din diaspora unde o comunitate iudaică strictă şi bine organizată se opune comunităţii ioanice. Dezbaterile despre care se vorbeşte în capitolele 5 şi 7–10 se desfăşoară în mod evident pe o scenă dublă: în Ierusalim, între Isus şi iudei, şi în oraşul celei de-a patra Evanghelii, între iudei şi creştini“) Beutler J, Glaube und Zeugnis im Johannesevangelium, în Studien zu den Johanneischen Schriften, Stuttgart 1998, pp. 9–19, p. 15. 20 Ioan, capitolul 9. 39 Am început să-mi imaginez o punere în scenă a Evangheliei după Ioan ca o punere în scenă a unui proces care continuă după moartea lui Isus. Actorii vor fi în cele două tabere care se opun: cei care Îl urmează pe Isus şi cei care Îl contestă. Iar acest proces are în centru o singură întrebare, o întrebare simplă care conti-nuă să fie pusă şi astăzi. Două mii de ani după Cristos, fiecare dintre noi este confruntat cu ea: Cine este Isus din Nazaret? Un profet? Un blasfemator? Sau cu adevărat Fiul lui Dumnezeu şi Fiul Omului? Trebuie cu toţii să dăm răspunsul nostru. Este o întrebare de neocolit şi suntem puşi în faţa ei, la fel ca şi prima generaţie după Isus. Este un proces în plină desfăşurare. Trebuie pronunţată o judecată. O lectură teatrală a Evangheliei după Ioan ar trebui să fie o provocare pentru a răspunde la această întrebare: Cine este Isus din Nazaret? Dar dacă la început procesul fusese pentru mine doar o figură de stil, pe măsură ce am avansat în stu-diul textului Evangheliei, el s-a adeverit a fi mult mai real, mult mai ancorat în realitate decât credeam. Să treci de zidul fricii: actualitatea mărturiei în ţările din Est Doream să realizez o reprezentare teatrală care să ţină cont atât de experienţa primilor martori ai lui Cristos, cât şi de ceea ce au trăit oameni în secolul trecut. Dar care era experienţa contem-porană? La început nu am avut curajul să dau răspunsul. Încetul cu încetul, deveneam conştientă de importanţa mărturiei în prima co-munitate:iaraceastămărturieseconfundacumartiriul.Experienţa mărturiei-martiriu mai era oare actuală? Am avut nevoie de timp ca să dau răspunsul la întrebare. Am avut nevoie de timp ca să-mi dau seama care era motivul ce mă determina să realizez acest proiect. În vara anului 2001 am reuşit, în sfârşit, să spun ceea ce era adânc ascuns în mine, să numesc lucrul de care îmi era încă frică. Timp de şase luni lucrasem la traducerea textului evanghelic şi încercasem să regăsesc parcursul vocilor „ascunse“ în text. Aceste şase luni de studiu asupra Evangheliei lui Ioan m-au determinat să descopăr ceea ce nu doream să mai ştiu: memoria martirilor din ţara mea. 40 A fost un om trimis de Dumnezeu – Gabriel Spahiu, Dan Bãdãrãu, Constantin Cojocaru. Conques, 1 iulie, 2003. Foto: Tudor Predescu 41 Este o amintire care se reconstituie, încetul cu încetul, despre oa-meni care trebuia să fie uitaţi, despre bărbaţi şi femei care au dat mărturie despre adevăr. Nu au fost decât câţiva, în mijlocul unui popor de 22 de milioane de suflete, terorizate de frică. Amintirile copilăriei mele: să trăieşti în frică şi izolare. Să simţi cum cei din jurul tău se ascund unii de alţii din lipsă de încredere, dominaţi de teamă, închişi în ei înşişi. Nimeni nu avea curajul să spună ade-vărul.Ajungeam, în sfârşit, să exprim suferinţa resimţită din cauza lipsei de adevăr. Ajungeam să-mi dau seama în ce închisoare am crescut, înconjurată de toţi cei care, din teamă, au acceptat minciuna. Ajungeam, de asemenea, să vorbesc despre martori ai credinţei, despre cei care au trăit martiriul sub regimul totalitar instalat în România după 1945. Erau bărbaţi şi femei despre care nu am auzit vorbindu-se decât după căderea comunismului. Dar ei sunt cei care au marcat secolul trecut, ei sunt cei care au dat o mărturie a speranţei într-o luptă aparent fără sfârşit şi fără spe-ranţă împotriva unei puteri totalitare. La numai şase luni după ce am început studiul asupra textului Evangheliei lui Ioan şi la zece ani după căderea comunismului, ajungeam să exprim ceea ce simţisem. Şi am fost nevoită să răspund: Da, experienţa mărturiei-martiriu este încă o experienţă actuală. România 1989. Căderea comunismului. După 45 de ani de regim totalitar. Mă aflu în faţa Cuvântului Evangheliei, interpelată de acest Cuvânt şi de propria mea istorie. Încep să înţeleg ceea ce am trăit prin ceea ce retrăiesc citind Evanghelia. Ceea ce alţii au putut trăi dobândeşte sens prin acelaşi Cuvânt. În preajma mea îi aflu acum pe cei care au murit martiri. Sunt oameni pe care nu i-am cunoscut niciodată şi pe care îi simt acum vii în amintirea celorlalţi. În timpul vieţii lor au fost daţi uitării în închisorile comuniste. Acum ceilalţi îşi amintesc de ei ca de purtători de lumină. Îşi amintesc că aceştia au spus mereu: Nu vă fie teamă! Dar toţi ceilalţi, cei care au trăit în afara închisorilor, au trăit în teamă. Au trăit într-o închisoare cu mult mai infernală, căci nici un zid nu îi împrejmuia. Doar frica îi ţinea închişi şi zidul ei 42 era de nebiruit. Şi-au crescut, la rândul lor, copiii în aceeaşi tea-mă, în acel infern fără cuvinte unde nimic nu putea fi rostit nici cu încredere, nici cu dragoste. Cuvintele celor vii erau purtătoare de întuneric, lipsite de speranţă şi de viaţă. Dar până la urmă, glasul celor morţi în închisori, glasul ce trebuia redus la tăcere, acesta s-a făcut auzit. Şi a răsunat mai puternic decât glasul celor vii. Cei morţi spuneau cu simplitate: Nu vă fie teamă! Într-o zi de 21 decembrie, în plină iarnă, o mână de tineri au avut curajul să sară peste invizibilul zid al fricii şi al tăcerii. Au ales libertatea cuvântului. Nu au fost numeroşi cei care au îndrăznit să strige „libertate“ şi au fost ucişi în plină noapte, în plină iarnă. Câţiva dintre ei. Dar a doua zi, vocea lor a continuat să se facă auzită, credinţa lor le-a deschis celorlalţi porţile închi-sorii tăcerii. A doua zi au fost şi mai prezenţi decât înainte. Pe zidurile oraşului au fost puse fotografii, locul în care au murit a fost însemnat cu flori şi cruci. Fotografii ale unor tineri surâză-tori. Stingându-se din viaţă, erau cu atât mai plini de viaţă. Şi ei păreau să spună, cu aceeaşi simplitate: Nu vă fie teamă! România nu e o ţară în care să fi existat o puternică mişcare de rezistenţă, cum a fost cazul în Polonia. Majoritatea oamenilor a tăcut, plecând capul sub apăsarea unui sistem totalitar. Acele voci, atât de rare, care au îndrăznit să spună adevărul erau repede reduse la tăcere. Au existat martiri: ei şi-au mărturisit credinţa, au rostit un cuvânt de adevăr împotriva unui sistem întemeiat pe minciună. Au murit. Împotriva celor care spuneau adevărul creştea ura, hrănită de teamă, de acea teamă fără limite care îi face pe oameni sclavi ai morţii. Când zidurile închisorii au căzut, oamenii au început să-şi aducă aminte de cei care spuneau: „Voi trăiţi în minciună“. Le-au ridicat monumente, cruci şi flori, le-au publicat fotografiile pentru a păstra vie amintirea lor. Închisori au fost transformate în muzee, au fost adunate vestigii. Au fost cău-tate fişele de la securitate, atâtea date clasate despre cei care s-au stins. N-au fost întotdeauna regăsite. După atâta timp, oamenii au început să caute adevărul, acel adevăr care eliberează. Şi nu era decât un cuvânt simplu, puternic, dar atât de greu de urmat. Era de o inadmisibilă simplitate: Nu vă fie teamă! 43 Ceea ce m-a marcat atunci când am citit prima oară Evanghelia după Ioan a fost acea luptă incredibilă între un om care îşi asuma riscul unor gesturi şi cuvinte dătătoare de libertate şi toţi ceilalţi, toţi aceia cărora le era teamă. Iar Cristos nu făcea decât să repete: Nu vă fie teamă! Împrejurul Lui, împotriva Lui se ridica un val de ură şi de furie. Împotriva Lui şi a adevărului pe care îl rostea se ridica tea-ma de a-şi trăi viaţa din plin, în adevărata libertate. Pe măsură ce povestea Evangheliei este istorisită, ura creşte împotriva Celui care le cere oamenilor să-şi schimbe felul de a trăi. Ura creşte şi oamenii Îl condamnă pe Isus să moară pe cruce, fiindcă a îndrăz-nit să le spună că trăiesc în minciună, că nu cunosc adevărul şi că vor muri sclavi ai idolilor lor. Şi L-au urât pentru aceasta. Dar El nu făcea decât să le repete: „Nu vă fie teamă. Veţi cu-noaşte adevărul şi adevărul vă va face liberi“ (cf. Ioan 8, 32). Puţini L-au auzit în timpul vieţii Lui. Aproape toţi L-au pă-răsit. Câţiva şi-au amintit de cuvântul Lui, dar mult mai târziu. Mai târziu aveau să fie: Regretul. Remuşcarea. Întrebări deranjante ce revin neîncetat. Cum de s-a putut ajunge la o asemenea ură, la trădare, la crimă? Cum de teama poate avea o asemenea putere asupra omului? Mai târziu: Poate fi şi eliberarea. Eliberare de teamă, de minciună şi de ură. Poate fi, în sfârşit, curajul de a lua cuvântul. Curajul de a da mărturie. Curajul de a avea încredere în acest cuvânt atât de greu de acceptat: Nu vă fie teamă! De-abia mai târziu poţi înţelege ce s-a întâmplat. Când ai curajul să-ţi aduci aminte. Trecutul iluminează prezentul şi pre-zentul iluminează trecutul. Printre cei din prima generaţie de după Isus unii au reuşit să facă această trecere dificilă: au trecut dincolo de zidurile fricii. Au luat cuvântul. Au dat mărturie despre adevăr. Petru a devenit unul dintre martorii privilegiaţi. Alţii L-au urât pe Cristos şi au fost printre cei care L-au condamnat la moarte. Au rămas închişi în convingerile lor. Alţii L-au părăsit, le-a fost frică: au rămas în-chişi în teama lor. Şi au fost şi cei care şi-au amintit cuvântul Lui, chiar dacă mult timp mai târziu. Au fost poate atinşi de mărturia 44 lui Petru, a lui Ştefan, a lui Iacob sau a altuia dintre ucenici... Au dorit să înţeleagă. Au ascultat o chemare care venea din adâncul fiinţei lor. Iar acest apel i-a făcut să iasă din întunericul fricii şi i-a condus spre lumina vieţii. Două mii de ani mai târziu, creştinii au trăit aceeaşi expe-rienţă. În faţa persecuţiilor, unii au dat mărturie despre adevăr. Altora le-a fost frică şi au tăcut. Alţii, sub stăpânirea puterii min-ciunii, au fost cuprinşi de ură împotriva celor care dădeau măr-turie despre lumină. Dar au existat şi oameni care şi-au schimbat viaţa, marcaţi de exemplul celor care au dat mărturie. Era ca şi cum procesul început o dată cu Cristos mai continuă încă. Şi tre-buie şi acum să răspundem la aceeaşi întrebare: Cine este pentru noi Isus din Nazaret? Aceste două epoci, atât de îndepărtate în timp, sunt atât de apropiate în spirit. Legătura este curajul mărturiei în ciuda ame-ninţărilor cu moartea, în ciuda închisorii. Este curajul de a depăşi frica. Strălucind ca o aură în jurul unora, acest curaj a reuşit să îi elibereze pe ceilalţi. Şi a ajuns să mă elibereze şi pe mine. Preotul Matei Boilă spunea: „Noi nu atingem adevărata libertate decât atunci când nu mai trăim în teamă. Ştiţi, noi nu am fost mai curajoşi decât alţii, poate chiar mai puţin. Dar am deprins curajul Evangheliei, curajul credinţei: Nu vă fie teamă.“21 Matei Boilă a fost închis după 1948 din motive politice, nu din motive de credinţă. Pe vremea aceea era student. A rezistat co-munismului din raţiuni umane, politice. „Aveam speranţa umană într-o societate liberă. Şi iată că lumea ne abandonase! Atunci am înţeles că nu puteam rezista comunismului, care avea o asemenea putere. Iar majoritatea dintre noi abandonaseră speranţa într-o re-zistenţă politică sau socială şi s-au lăsat în voia unei rezistenţe a credinţei. Am atins o libertate spirituală.“ Matei Boilă a fost in-fluenţat în închisoare de întâlnirea cu un om extraordinar, monse-niorul Vladimir Ghika, prinţ convertit la catolicism şi consacrat preot la începutul secolului XX. A locuit la Paris, unde a trăit un adevărat apostolat în suburbia pariziană comunistă, la Villejuif, 21 Mărturia părintelui Matei Boilă este redată de Didier Rance în cartea sa Un siècle de témoins, Ed. Le Sarment, 2000, p. 393. 45 apoi s-a întors în România la începutul celui de-al II-lea război mondial. Nu a vrut să părăsească ţara în ceasul în care comunis-mul a preluat puterea, ştiind că îşi riscă libertatea şi poate chiar viaţa. Închis la vârsta de 80 de ani, monseniorul Ghika se simţea liber şi iradia pacea în celula închisorii. Matei Boilă povesteşte: „Într-o zi, l-am întrebat: «Ce credeţi? Când ne vor elibera?» Dar, în loc să răspundă sau măcar să se gândească la întrebare, el m-a privit. În mod evident nu înţelegea sensul întrebării mele. Şi deo-dată,amînţelesşieucăîntrebareameanuavearost,căeraabsurdă pentru el. Pentru el, zidurile închisorii nu existau. Nu trebuia să se întrebe când va fi eliberat, el era liber. Şi în clipa aceea, fără nici un cuvânt,monseniorulGhikaaînceputsărâdăuşor, privindu-mă. Înţelesese că am înţeles.“22 O simplă întâlnire. Ea a schimbat viaţa lui Matei Boilă. Rezistenţa credinţei a dat roade. După 45 de ani de comunism, a adus libertatea politică în România, la fel ca şi în celelalte ţări ale Europei de Est. Însă, în primul rând, darul primit de Matei Boilă prin întâlnirea cu monseniorul Ghika a fost libertatea interioară. Ce aş putea spune? Da, există acum libertatea politică în România. Ajung să povestesc lucrurile cele mai banale. Mi-am petrecut trei ani în Franţa pentru studii. Dar este destul de in-credibil să ajungi să trăieşti trei ani în Franţa după ce ai copilărit într-o închisoare: închisoarea unei ţări întregi, o ţară pierdută în Estul Europei. Este un dar. Iar după toată tensiunea pe care am trăit-o în copilărie, darul cel mai mare a fost să fiu eliberată de sub stăpânirea fricii. Important a fost să trăiesc o întâlnire, o întâlnire simplă, aşa cum fiecare o poate trăi în viaţă: întâlnirea cu un om care are încredere în noi, care ne iubeşte, care ne dă puterea să ne depăşim teama şi lipsurile. Fiecare a avut o asemenea întâlnire în viaţă sau trebuie să spere că o poate avea. Iar această întâlnire m-a făcut să resimt prezenţa lui Cristos în viaţa mea, pentru că omul pe care l-am întâlnit era doar unul dintre martorii Lui. Am făcut studii de teatru. Poate din acest motiv textul evan-ghelic m-a frapat într-un mod deosebit. Am fost marcată de puterea 22 Didier Rance, Un siècle de témoins, Ed. Le Sarment, 2000, p. 322. 46 cuvintelor de a spune esenţialul, de a sugera cu precizie şi cu o forţă incredibilă lucrurile trăite, oamenii, întâlnirile. Evanghelia este, în esenţă, povestea diferitelor întâlniri cu un om. Un om diferit de alţii, un om cu o mare putere de a iubi oamenii. Era cineva cu un dar deosebit: îi determina pe cei pe care îi întâlnea să-şi trăiască viaţa din plin. Cei care L-au întâlnit au dat mărturie că El era Fiul lui Dumnezeu. Fiecare dintre noi poate deveni pri-zonier o dată în viaţă: din cauza unui trecut care îi scapă de sub control sau care îl depăşeşte – a fost cazul meu, poate. Poţi deveni prizonier în diferite moduri. Dar e important să ştii că niciodată nu poţi fi cu adevărat închis. Nu există nici un zid care să nu poată fi trecut, nici o poartă care să nu se deschidă. Zidurile cele mai înalte, porţile cele mai bine închise sunt cele ale propriei noastre frici. Ea trebuie învinsă mai întâi. Evanghelia după Ioan exprimă pentru mine cu prisosinţă această trecere de la moarte la viaţă, de la întuneric la lumină. Ea exprimă cu putere depăşirea fricii. Dar mai întâi trebuie dusă o luptă. Există o teamă îngrozitoare, care creşte şi se transformă în ură. Iar ea se lasă cu greu învinsă. Am început prin a spune că Evanghelia după Ioan este un proces în plină desfăşurare. Recitind viaţa lui Cristos la lumina evenimentului pascal, ucenicii înşişi devin martori într-un proces care continuă. Evanghelia se poate defini ca un proces, datorită vocabularului juridic pe care îl foloseşte. Există o acumulare de martori şi de mărturii. Dar Evanghelia este un proces şi în alt sens al cuvântului. Este procesul de transformare a omului prin întâl-nirea cu Cristos. Este o eliberare datorită Cuvântului vieţii. Evanghelia după Ioan: de la întâlnirea cu Cristos la mărturia ucenicilor Evanghelia începe printr-o serie de întâlniri cu Cristos (ca-pitolele 1 până la 4). Continuă cu confruntarea dintre Cristos şi iudeii care i se opun (capitolele 7 până la 10). La început, este întâlnirea cu Ioan Botezătorul, apoi cea cu ucenicii, care sunt martori ai semnului înfăptuit la nunta din Cana. Apoi, la Ierusalim, urmează întâlnirea cu Nicodim, care vine să-L caute 47 în timpul nopţii. În drum spre Galileea, aproape de oraşul Sihar, Isus o întâlneşte pe femeia samariteană. Întors la Cana, un ofiţer vine să-i ceară să-i vindece fiul aflat pe moarte. Un al doilea semn, înfăptuit de Isus. Istorisirea ajunge la o cotitură o dată cu povestea vindecării paraliticului de la piscina din Bethzatha (Ioan 5,1–16). Acesta este un om, de treizeci şi opt de ani infirm (cf. Ioan 5, 5). Acest om a fost făcut sănătos. (cf. Ioan 5, 9). Acest om a mers să le spună iudeilor că Isus este Cel care l-a făcut sănătos (Ioan 5, 15). Tripla menţionare a omului structurează pericopa în jurul evenimentului central al vindecării. Întâlnirea creează impresia unui final fericit: omul anunţă vindecarea! Însă contextul în care e plasată acţiunea este conflictual. A fost o sărbătoare a iudeilor şi Isus a urcat la Ierusalim (Ioan 5, 1) ni se spune în primul verset. La sfârşit, aflăm: de aceea iudeii îl prigoneau pe Isus: pentru că făcea acestea în ziua sabatului (Ioan 5, 16). Două precizări de timp care plasează semnul lui Isus în context şi îi prezintă pe cei cu care intră în conflict: iudeii. Este o sărbătoare a iudeilor (vs 1), şi de aceea iudeii (vs 16) îl urmăreau pe Isus. Istorisirea începe prin descrierea spaţiului. Prima imagine este cea a mulţimii de bolnavi, în mijlocul cărora povestitorul identifică un om: de treizeci şi opt de ani infirm. Pericopa nu începe întâmplător aşa şi nu este doar o figură de stil asemeni unui zoom de cinema.23 Vom regăsi încă o dată, în versetul 13, descrierea locului în care se desfăşoară acţiunea. Atât pe om, cât şi pe Isus îi descoperim în mijlocul mulţimii. Sub porţile piscinei zăceau o mulţime de infirmi, ni se spune în versetul al 3-lea, îna-inte de a ni se vorbi despre paralitic. Aici, Isus îl găseşte pe acela care avea nevoie de El. Prezenţa atâtor bolnavi subliniază parcă mai tare capacitatea Lui de a-l recunoaşte pe acel unic bolnav. Era mulţime mare în acel loc, ni se spune din nou în versetul al 13-lea, şi în mijlocul acestei mulţimi Isus dispare. Omul nu mai ştie unde s-a dus Isus. Dacă în mijlocul mulţimii, Isus vede omul, de treizeci şi opt de ani infirm, şi ştie că mult timp a trecut (vs 6) 23 Cf. Léon-Dufour, Lecture de l’Évangile selon Jean II, Ed. du Seuil, Paris, 1990, p. 27. 48 este pentru că Isuscunoaşte omul. Dar omul nici măcar nu ştiecine l-a vindecat24 (cf. Ioan 5, 13). Oare e doar din cauza mulţimii? Cum vom descoperi curând, situarea paraliticului în mij-locul mulţimii nu face decât să-i sublinieze singurătatea. Stă acolo, privind de mult cum alţii sunt vindecaţi, fără speranţa de a redeveni şi el sănătos. Stă acolo, suferind nu numai de boala care îl împiedică să meargă. Stă acolo, singur în mijlocul mulţimii: abandonat, condamnat de ceilalţi. Pentru că nu are om care să-l ajute25. Acesta e răspunsul pe care bolnavul îl dă lui Isus când este întrebat dacă vrea să fie vindecat. Nu răspunde „da“. Îşi stri-gă disperarea, lipsa de încredere. Nici măcar nu se gândeşte să ceară ajutorul acestui străin pe care-l întâlneşte. Este inutil. „Nu am om“. Dar în faţa lui este Omul. Omul care îl poate ajuta nu să se arunce în piscină, ci să redevină sănătos, în trup şi în suflet. Nu-Lcunoaşte. Nici măcar nu presupune cine ar putea fi. Iudeii îl vor întreba mai târziu (cf. Ioan 5, 12). El nu va şti ce să răspundă. Dar tocmai omul, pe care bolnavul crede că nu-l are, este pus în paralel cu omul pe care bolnavul nu-L cunoaşte: este acelaşi om. Stă în faţa lui. Şi îl va face sănătos. Isus i-a spus: „Ia-ţi patul şi umblă. Şi îndată omul s-a făcut sănătos şi-a luat patul şi a început să umble.“ (Ioan 5, 8–9) Afirmarea vindecării este precedată de cuvântul lui Isus. Ea este urmată de gestul paraliticului care împlineşte cuvântul. Îşi ia patul şi umblă: cuvânt şi gest îşi răspund, aşezate în chiasm în jurul semnului împlinit de Isus. 24 Nu se poate vorbi cu adevărat de o structură în chiasm, deoarece evanghelistul foloseşte cuvinte diferite. Dacă ar fi creat un chiasm, ar fi dat impresia că naraţiunea se termină la vs 13, ceea ce nu este cazul. Dar intervenţia „vocii off“ a naratorului pune în antiteză, printr-un joc de similitudini şi contraste, Isus şi omul. 25 „Pour la lecture symbolique du récit, il importe de retenir ce que le texte dit: une impuissance et un isolement invincible. Gisant et coupé d’autrui, cet homme n’est-il pas exclu de la vie? Sa désespérance (Je n’ai pas d’homme) contraste avec la présence à ses côtés de Jésus qu’il ignore“ („Pentru lectura simbolică a naraţiunii, este important să reţinem ceea ce spune textul: o neputinţă şi o izolare de neînvins. Zăcând şi izolat de ceilalţi, omul nu este exclus din viaţă? Disperarea lui contrastează cu prezenţa lui Isus lângă el, prezenţă pe care nu o cunoaşte.“) Leon-Dufour, op. cit., p. 28. 49 Izolarea tragică a omului la început se transformă în singu-larizare a omului după vindecare. Pentru că paraliticul este sin-gurul pe care Isus îl vindecă. Şi era sabatul în ziua aceea. (Ioan 5, 9b). Precizarea apare ca element-surpriză26 care introduce şi încheie cea de-a doua parte a pericopei27. Deodată, vindecarea este plasată într-un alt cadru: cel al Legii. Apar iudeii. Omul vin-decat se regăseşte singur în faţa lor şi trebuie să răspundă acuzaţi-ei de a fi încălcat Legea: nu îi este permis să-şi ducă patul în ziua sabatului (cf. Ioan 5, 10). Omul se apără spunând: Cel care m-a vindecat, el mi-a spus: „Ia-ţi patul şi umblă“. (5, 11) Acuzaţia alunecă astfel de la omul vindecat la cel care l-a însănătoşit. Un prim dialog între paralitic şi iudei precede o nouă întâlnire dintre el şi Isus, de data asta la Templu. Apoi, imediat, omul a mers să le vestească iudeilor că Isus este cel care l-a făcut sănătos. Şi de aceea iudeii îl prigoneau pe Isus pentru că făcea acestea în zi de sabat. (Ioan 5, 15–16) Ce se întâmplă cu paraliticul? Care este rolul său? Exegeţii au păreri diferite privitoare la atitudinea omului însănătoşit. Este pe cale să-l acuze pe Isus, spun unii28. Cum altfel poate fi expli-cat felul în care omul se justifică în faţa autorităţilor, când este întrebat de ce îşi duce patul în ziua de sabat? Dă impresia că se 26 „By withholding this information and supplying it just at this point, the narrator forces the reader to review the healing from a new perspective, which catches the reader by surprise“ („Amânând dezvăluirea acestei informaţii până în acest moment, naratorul îl obligă pe cititor să privească însănătoşirea dintr-o nouă perspectivă, surprinzătoare.“) Culpepper, Anatomy of the fourth Gospel, Fortress Press, p. 149. 27 Majoritatea exegeţilor împart textul în trei întâlniri, precedate de o introducere (vs. 1 la 4); prima întâlnire dintre Isus şi paralitic (vs. 5 la 9a); întâlnirea paraliticului cu iudeii (vs. 9b la 13) şi a doua întâlnire cu Isus (vs. 14 la 15). (Cf. Th. Brodie The Gospel According to John, Oxford Universtity Press, 1993, p. 234; Leon Dufour, X. op. cit., pp 24-29). Schnackenburg ţine cont de naraţiunea vindecării (vs. 5 la 9b) şi de consecinţele ei (vs. 9c la 15). 28 Este poziţia apărată de Jeffrey L. Stanley, în Stumbling în the dark, reaching for the light: reading character in John 5 and 9, Semeia 53, 1991, pp 55–80. Culpepper afirmă despre paralitic: „he is ready to blame the violation of the sabath on his benefactor“ („este gata să arunce vina încălcării sabatului asupra binefăcătorului său“) în Anatomy of the fourth Gospel, p.138. 50 disculpă, aruncă vina asupra altuia. Şi imediat ce află numele ce-lui care l-a vindecat, merge să-l spună celor care îl acuză. Dar alţi exegeţi consideră că este o mărturie pentru vinde-carea lui29. El recunoaşte în faţa judecătorilor puterea lui Isus. Se supune autorităţii Lui, o autoritate mai mare decât aceea a Legii30. Cei care iau apărarea paraliticului se sprijină şi pe folo-sirea repetată a termenului hygies31. Acesta semnifică mult mai mult decât a fi vindecat fizic. Omul a redevenit „întreg“. Se poate chiar înţelege că i-au fost iertate păcatele. Isus însuşi îi spune: „Te-ai făcut sănătos/întreg“32. După cea de-a doua întâlnire cu Isus, când omul merge să dea de ştire iudeilor numele celui care l-a vindecat, cuvântul grec folosit este „aneggeilen/a vesti“33. Omul a mers să ducă vestea cea bună. Ceilalţi nu au ştiut să vadă. Ceilalţi nu au înţeles. Omul le-a spus că „Isus este cel care l-a făcut sănătos.“ (Ioan 5, 15). Fraza se termină cu acest cuvânt „sănătos/întreg“, care conţine o dimensiune pozitivă34. 29 Această părere este susţinută de Lytta Basset, în La culpabilité – paralysie du coeur, Études théologiques et religieuses, Montpellier, 1996, vol. 71/3, pp. 331–345; John Christopher Thomas, Stop sinning lest something worse come upon you:The man at the pool in John 5, JSNT59, Sheffield Academic Press, 1995, pp. 3–20. 30 În favoarea acestei interpretări, Thomas îl citează (op. cit., p.13) pe Lindars: „Rather in the style of rabbinic disputation, the healed man sets against the halakic rule of verse 10 the ruling of another authority, Jesus Himself“. („În stiluldisputelorrabinice,omulînsănătoşitopunereguliihalahicedinversetul 10 o autoritate mai mare, a lui Isus însuşi.“) John Lindars, op. cit., p. 216. 31 Thomas insistă asupra faptului că în cele şase dăţi în care cuvântul este folosit înEvanghelie,aparedefiecaredatăînrelaţiecuparaliticul.Decinciorielapare în această pericopă, Ioan 5, 6–15 (1: întrebarea lui Isus la vs. 6; 2: constatarea naratorului vs. 9; 3: afirmaţia omului vs. 11; 4: Isus se face cunoscut vs. 14; 5: omul le raportează iudeilor vs. 15). Thomas, op. cit., p. 10. 32 „Isus a întrebat dacă vrea să fie întreg, nu însănătoşit: „hygies“ nu „iaomai“ sau „therapeuô“. Thomas, op. cit., note 34, p. 10. 33 Thomas încearcă să susţină această teză, bazându-se pe faptul că Ioan utilizează cuvântul grecesc „aneggeilen“. Acest cuvânt are o valoare pozitivă când este folosit în Evanghelie. Lytta Basset vede în acţiunea de a „anunţa“ o dovadă lămurită a deplinei vindecări a omului. 34 Cf. Lytta Basset. Ea se bazează pe Ioan Gură de Aur, care susţine aceeaşi poziţie în Omilii despre Ioan 38.2. Cf. Léon-Dufour, op. cit., p.33;Th. Brodie, op.cit., p. 238. 51 „Omul a mers să le vestească iudeilor“ – accentul este pus asupra faptului că iudeii ar fi trebuit să recunoască prezenţa lui Dumnezeu, deoarece ea le fusese anunţată. Dar omul ştia el ce face? Înţelegea cu adevărat ce spune? Cuvântul „hygies“poate fi utilizat în două sensuri35, aşa cum este şi cazul cuvântului „anôthen“, folosit în dialogul dintre Isus şi Nicodim. Acolo Isus vrea să spună ceva, Nicodim înţelege alt-ceva. Isus vorbeşte despre naşterea „de sus“ (Ioan 3, 3), Nicodim înţelege că omul trebuie să se nască „a doua oară“ (Ioan 3, 4). Nu e oare posibil ca, aici, paraliticul să facă o confuzie similară între sensurile cuvântului „hygies“, a redeveni întreg sufleteşte şi a fi vindecat fizic? Nici nu ştia cine l-a vindecat36. Dacă nu-L cunoaşte pe Isus, poate el să-Ldesemneze cu bună-ştiinţă ca fiind Cel care l-a vindecat, Cel care l-a mântuit? El repetă cuvintele lui Isus şi spune adevărul. Dar poate nu conştientizează întregul conţinut al cuvintelor pe care le rosteşte37. Isus se apropie de el. Îl întâlneşte încă o dată în Templu. Îi vorbeşte despre vindecarea lui. Îi spune: „Te-ai făcut sănătos“. Şi adaugă: „nu mai păcătui“ (cf. Ioan 5, 14). Există o mare contradicţie în afirmaţia lui Isus. „Nu mai păcătui“: este un imperativ prezent, durativ38. Omul se află în stare de păcat în clipa în care Isus îi vorbeşte.39 Ce înseamnă atunci: „te-ai făcut sănătos/întreg“? Se poate cu adevărat înţelege că au fost iertate păcatele omului? Cum se poate ieşi din acest puzzle de cuvinte, din această contradicţie care nu are un singur răspuns? 35 Cf. Thomas, op. cit., p. 10. 36 Stanley susţine aceeaşi poziţie în articolul său publicat în Semeia 53, 1991, p. 55–80. 37 Este şi cazul lui Caiafa, cf. Ioan 11, 50–52. 38 „Meketi hamartane“–săinterzicicevaceomulînfăptuieşte.cf.ATRobertson, Grammar of the Greek New Testament, Hodder § Stutton, NY, 1919 p. 890. 39 Stanley constată că aoristul ar putea însemna şi să nu mai înceapă să păcătuiască. „But the present imperative would imply that the man is still living în sin and thus perhaps that the initial healing was not related with any forgiveness of sins. Comp Luke 8:49“, („Dar prezentul imperativ ar implica faptul că omul trăieşte încă în păcat şi prima vindecare poate nu a avut legătură cu iertarea păcatelor.“) Stanley, op. cit., nota 31, p. 73. 52 Cel care povesteşte priveşte această întâmplare de departe, în lumina evenimentului pascal. Afirmând că omul a mers să le dezvăluie iudeilor identitatea lui Isus, acţiunea omului – o trădare făcută poate din teamă, dintr-o slăbiciune umană, prea umană – devine, printr-un joc de cuvinte, tocmai vestirea singurei lucrări înfăptuite de Isus: mântuirea omului. În capitolul şapte, în plină dispută cu iudeii, Isus reia aceeaşi temă şi spune: „O singură lucrare am făcut şi toţi vă miraţi... Mă urâţi pentru că am făcut sănătos un om în ziua sabatului.“ (cf. Ioan 7, 21.23)40 „O singură lucrare“: potrivit succesiunii narative, afirmaţia din capitolul şapte face trimitere la vindecarea paraliticului. Dar în Evanghelia după Ioan, de fiecare dată când cuvântul „lucrare“41 este folosit la singular, el trimite la evenimentul crucii. Prin această unică lucrare Isus l-a mântuit pe om. Celelalte lucrări împlinite de El în timpul vieţii nu au valoare decât în raport cu această unică „lucrare“. Prin cruce, Isus vindecă omul. Pe toţi, fără excepţie. Pe cruce, El se arată aşa cum Îl vede Ioan Botezătorul: Mielul lui Dumnezeu care ia asupra sa păcatele lumii. Nu există om căruia să nu-i fi iertat păcatele. Nu există om pe care să nu-l fi iubit într-atât încât să nu-şi dea viaţa pentru el, pentru a-l salva. Pentru a-l vindeca de ură, de izolare, de lipsă de încredere. Pentru a-l vindeca de acea teamă care l-a determinat peAdam să se ascundă departe de faţa lui Dumnezeu. Dacă boala este o manifestare vizi-bilă în corp a bolii sufleteşti, atunci vindecarea fizică devenea manifestarea exterioară a acestei vindecări totale oferite de Isus. Păcatul omului era iertat. „O singură lucrare am făcut, pentru aceasta mă urâţi.“ 40 Comentând menţionarea sabatului în capitolul 5, Léon-Dufour afirmă „Jésus situera le miracle de Béthesda dans le contexte de l’agir divin qui conduit la création à son ultime achèvement. Le jour auquel se réfère indirectement l’évangéliste est donc le vrai sabbat, celui où culmine l’oeuvre de Dieu par son fils“. („Isus va situa miracolul de la Bethesda în contextul acţiunii divine care duce creaţia la împlinire. Ziua la care se referă indirect evanghelistul este adevăratul sabat, cel în care lucrarea lui Dumnezeu culminează prin Fiul său.“) Léon-Dufour, op. cit., pp. 30–31. 41 Braun analizează folosirea singularului şi a pluralului în articolul său La réduction du pluriel au singulier dans l’évangile de Jean et la première lettre de Jean, NTS 24, pp. 40–67. 53 Evanghelistul suprapune în capitolul şapte „lucrarea“ crucii unei „lucrări“ anume, o vindecare făcută în timpul sabatului. Este o alegere deliberată. Acest om, paraliticul, este cel cu care începe drumul crucii. Iar acest om devine reprezentantul simbolic al întregii umanităţi. E un om bolnav. Isus va merge până la capăt pentru a-l vindeca. Până la cruce. În clipa în care evenimentele se desfăşoară, paraliticul probabil l-a trădat, chiar dacă nimic din ceea ce spune nu se poate cu adevărat transforma într-o acu-zaţie. Repetând cuvintele lui Isus, el nu poate decât să vestească adevărul şi acest adevăr nu poate fi decât vestea cea bună. Isus vindecă. Dar nu înţelege, nici bolnavul, nici cei cărora li se adre-sează. Sensul cuvintelor se ascunde după cuvinte cu dublu sens, şi trebuie să ai credinţă ca să le înţelegi. Omul merge să anunţe iudeilor identitatea lui Isus, determinat probabil de teamă, de lipsa de încredere, de o singurătate care încă îl mai sfâşie. S-a regăsit singur în faţa judecătorilor şi nu a avut puterea să facă altfel. Isus acceptă să ia locul omului în acest proces. La urma urmei, omul şi-a purtat patul şi a umblat, ascultând cuvântul pe care El l-a spus. Vindecarea l-a izolat pe om mai tare decât boala. L-a adus în faţa iudeilor care îl acuză. Isus acceptă să fie judecat în locul omului. Până la capăt. Până la cruce. După evenimentul pascal, ucenicii au putut privi altfel acel eveniment. „O singură lucrare am făcut“, spunea Isus. Da, a înfăptuit o singură lucrare. L-a vindecat pe om în ziua sabatului. I-a spus să se ridice, să-şi ia patul şi să umble. L-a ridicat, l-a pus în mişcare, i-a dat puterea să vestească42. Vindecându-l pe paralitic, Isus a înfăptuit un semn care vesteşte Semnul, singurul, prin care Dumnezeu se revela omului: Crucea. Omul nu i-a în-ţeles cuvintele. Doar după aceea, ucenicii şi-au adus aminte şi au înţeles. Ucenicii au înţeles de asemenea, după aceea, că cel care este vindecat de Isus trebuie să-şi asume condiţia de om ridicat în picioare, de om care vede. Şi nu este uşor. Vindecarea îl izolează, îl pune în contradicţie cu ceilalţi. Este şi cazul orbului din naştere. El, în comparaţie cu paraliticul, va şti să-şi asume condiţia. El va da mărturie pentru Isus cu riscul de a fi exclus din comunitate, cu 42 Cf. Lytta Basset, op.cit. 54 riscul condamnării. Există un frumos paralelism între cele două situaţii. Dar există şi contraste. Iar acestea marchează, probabil, trecerea de la o epocă la alta: de la timpul vieţii lui Isus la tim-pul Duhului. Înainte de ceasul crucii, omul nu avea puterea să înfăptuiască nimic. Nu putea da mărturie. De departe, de foarte departe îmi revin în minte cuvintele spuse de Isus lui Petru: „Nu mă poţi urma acum, dar mă vei urma mai târziu.“ (Ioan 13, 36) Slava crucii43 va ridica omul cu adevărat. Vindecarea parali-ticului nu a fost decât un semn44: vestea lucrarea înfăptuită de Cristos, rămânând exemplară pentru condiţia umană, pentru slăbiciunea omului, pentru incapacitatea lui de a înţelege, pentru teama şi izolarea în care trăieşte şi pe care nu o poate depăşi de unul singur. Semnul povestit în capitolul cinci arată, pe deplin, slăbiciunea omului care îşi reneagă Mântuitorul. Toţi vor trece prin asta, apostolii şi mai ales Petru, în noaptea în care Isus a fost arestat. E minunat însă faptul că nici o condamnare, nici o judecată nu este pronunţată asupra paraliticului. Faptul că omul nu este capabil să-şi accepte eliberarea, că îi este frică şi este măcinat de lipsă de încredere face ca iubirea lui Cristos să se manifeste într-un mod dramatic. Va muri singur, pe cruce, părăsit de oameni, părăsit de prieteni. Petru însuşi a cunoscut frica, Petru însuşi L-a trădat. După Paşte, el s-a întâlnit din nou faţă în faţă cu Cristos. Nu era în faţa unui judecător care-l condamna, ci în faţa unui om care-l iubise într-atât, încât să-şi dea viaţa pentru el. Murind pe cruce, Isus şi-a dat Duhul, Tatălui. Şi-a dat Duhul de iubire, pentru ca ucenicii să-L primească ei înşişi de la Tatăl. Şi pentru ca ei să rămână în iubire. Cristos le-a spus: „Dumnezeu nu 43 Cf. Hans Urs von Balthasar, La Gloire et la croix. 44 „Les signes mènent tout droit à la croix, d’abord en tant qu’ils sont, pour une bonne part, à la source du complot contre Jésus, ensuite et surtout parce que leur incapacité de mener jusqu’à la foi appelle la plénitude de la révélation pascale, comme la condition de leur réception en tant que «signes», c’est-à-dire, manifestations de la gloire au service de la foi des disciples“, („Semnele conduc la cruce, în primul rând pentru că se află, în cea mai mare parte, la sursa complotului împotriva lui Isus, iar apoi – şi mai ales, – pentru că incapacitatea lor de a conduce la credinţă cheamă plenitudinea revelaţiei pascale, ca pe o condiţie a înţelegerii lor ca «semne».“) Yves-Marie Blanchard, Des signes pour croire, Ed. du Cerf, 1995, p. 95. 55 L-a trimis pe Fiul în lume ca să judece lumea, ci pentru ca lumea să fie mântuită prin El.“ (Ioan 3, 17) Când omul va spune „da“ acestei iubiri pe care o întâlneşte, nu mai are înaintea lui decât un singur drum. Este calea lui Cristos. Când omul va spune „da“, el se va regăsi în aceleaşi situaţii ca şi Cristos. Se va regăsi în faţa acestei mulţimi de bolnavi, de oameni care zac. Se va afla în faţa omului căruia îi este frică. În faţa celui căruia va trebui să-i spună „Ai fost vindecat“, şi care nu va înţelege imediat acest cuvânt. Nu-şi va putea asuma imediat condiţia lui de om liber. Urmându-L pe Cristos, cei care vor da mărturie de iubirea Lui vor merge pe acelaşi drum, cu speranţa ca fiecare să fie vindecat aşa cum ei înşişi au fost vindecaţi. Şi vor fi puşi în situaţia de a-şi da viaţa pentru cei infirmi. Capitolul cinci este un punct de cotitură în Evanghelia după Ioan. Textul începe cu o serie de întâlniri. După vindecarea para-liticului la piscina din Bethzatha, el se transformă într-un proces purtat de autorităţi împotriva lui Isus (în mod special capitolele de la 7 la 10). Povestea vindecării marchează o schimbare în con-strucţia dramatică de ansamblu. Conflictul se declanşează aici45. Dar tot aici este şi un moment important pentru cel care poves-teşte, ca şi pentru cel care ascultă. Povestirea îl provoacă să facă o alegere: va merge în urma lui Cristos sau nu? Îl va părăsi sau nu? Evanghelistul situează semnul înmulţirii pâinilor şi cuvântul lui Isus despre pâinea vieţii imediat după capitolul cinci. Dar dacă firul povestirii, reluat în capitolul şapte, pare să fie întrerupt46, drumul către mărturie se construieşte pas cu pas. Cei care au fost de la început alături de Cristos încep să-şi aducă aminte. Au trăit o întâlnire. La un moment dat, în viaţa lor. Au resimţit prezenţa lui Cristos. Amintirea primei dăţi, acelei întâlniri emoţionante, va rămâne mereu o lumină pe calea vieţii lor. Dar nu era îndeajuns. Îşi aduc aminte şi ajung la acest episod: vindecarea paraliticului. Se pot recunoaşte în omul bolnav pe care Cristos l-a vindecat. Vor citi ei povestea paraliticului doar ca pe o întâmplare din trecut, când un om l-a trădat pe Isus din frică? Şi ei sunt asemeni lui. 45 Cf. Culpepper, Anatomy of the fourth Gospel. 46 Unii exegeţi plasează capitolul cinci după şase (Bultmann). 56 Vor citi în această istorie un semn care vesteşte Semnul Crucii? Cu toţii se pot regăsi în omul mântuit prin crucea lui Cristos, care are de dat mărturie. Iar acum au de făcut o alegere. Fiecare dintre cei vindecaţi va simţi şi apăsarea vindecării. Fiecare e singur, în mijlocul unei mulţimi bolnave, în mijlocul unui deşert unde domneşte moartea. Ce vor face? Multora le e frică. Pleacă. Dar alţii îşi aduc aminte de întrebarea Domnului: „Şi voi vreţi să plecaţi?“ (cf. Ioan 6, 67). Au trăit o întâlnire. Au auzit un cuvânt care eliberează. Vor da mărturie? Întâlnire–cuvânt care eliberează–mărturie: este mişcarea pe care o reîntâlnim în fiecare episod, chiar şi în acela al vinde-cării paraliticului. Dar, înainte de ceasul crucii, omul nu putea cu adevărat să vestească, nici să dea mărturie. Doar după aceea. Evanghelia reia această mişcare – întâlnire, cuvânt care elibe-rează, mărturie – în ansamblul construcţiei primei părţi. Este ceasul în care ucenicii îşi aduc aminte. Este ceasul trecerii de la întâlnire la mărturie. La început, există amintirea întâlnirii. La sfârşit, discursul de mărturie asupra identităţii lui Isus. În centru, regăsim întrebarea pe care Isus o adresează ucenicilor: „Vreţi şi voi să plecaţi?“ Simon Petru i-a răspuns: „La cine să mergem Doamne? Tu ai cuvintele vieţii veşnice“. (Ioan 6, 67–68) Cel care povesteşte Evanghelia, ca şi cel care o ascultă după Paşte, trebuie să dea un răspuns la această întrebare. Dacă rămân, continuarea le e cunoscută. Vor avea de înfruntat acuzaţii, vor retrăi în viaţa lor procesul „exemplar“ al lui Cristos. Dacă rămân, vor deveni ei înşişi martori în urma Martorului Adevărului, Fiul Tatălui, aşa cum sugerează Evanghelia după Ioan. Lunga con-fruntare dintre Isus şi acuzatori (capitolele 7 până la 10) este întreruptă de episodul vindecării orbului din naştere urmărit de iudei. Timpul procesului lui Isus se intersectează cu cel al uceni-cilor. Este o dovadă a faptului că unii au rămas. Au depăşit teama. Au avut curajul să dea mărturie. Chiar dacă acest lucru se întâmplă mult mai târziu. „Duhul va da mărturie pentru mine. Dar şi voi veţi da mărturie“ (cf. Ioan 15, 26–27). Pornind de la amintirea întâlnirii cu Isus, cei care îşi aduc aminte de El trec la mărturiile despre Cristos. Cuvântul a cărui 57 amintire o păstrează devine un cuvânt de mărturie. De la me-moria Cuvântului, ei trec la cuvântul memorialului. Capitolele cinci şi şase se află la punctul de cotitură între istorisirea întâlni-rilor personale cu Cristos şi discursul public de mărturie. Se face o trecere. O trecere de la frică la curajul mărturiei, o trecere de la întuneric la lumină. Este o eliberare: ca şi cum, povestind semnul vindecării din capitolul cinci, acesta ar fi din nou înfăptuit, aşa cum l-a vestit Isus. „O singură lucrare am făcut“: a vindecat omul în întregime. L-a repus în mişcare. I-a dat harul să vestească. Ce situaţie poate fi imaginată pentru a descrie această mişcare?Am încercat să citesc din nou Faptele Apostolilor, ştiind bine că nu este vorba despre aceeaşi comunitate ca aceea în care s-a născut Evanghelia după Ioan. Dar în Faptele Apostolilor există situaţii „exemplare“. Sunt povestite întâmplări din viaţa primei comunităţi creştine. Ni se vorbeştedespreapostoli,desprecumajungaceştiasădeamărturie. Aruncaţi în temniţă, ei sunt eliberaţi de un înger în timpul nopţii. Adouazi,merglaTempluşiaducmărturie(cf.FapteleApostolilor 5, 17–21). Într-un alt loc, este relatată o istorie similară, avându-l ca erou principal pe Petru. Iacob, apostolul, fusese decapitat. Petru este închis. În mijlocul nopţii vine un înger şi-l eliberează. El crede că visează şi doar mai târziu devine conştient de faptul că este cu adevărat liber. Merge la ceilalţi ucenici, adunaţi în casa lui Marcu să se roage. Era sărbătoarea Paştelui. (cf. Faptele Apostolilor 12, 1–19). Povestea din Fapte relatează cum a fost depăşită frica. Vorbeşte despre eliberarea Cuvântului. Aduce vestea cea bună a Paştelui: Isus a învins moartea.Aceasta nu mai are nici putere, nici stăpânire asupra omului. Petru este liber. Poate să vestească lumii: Nu vă fie teamă! Este o situaţie arhetipală şi pentru ceea ce s-a întâmplat în România. Sau oriunde în altă parte. Am resimţit nevoia să creez o legătură între noaptea poves-tită în Faptele Apostolilor şi noaptea în care ucenicii s-au adunat ca să-şi amintească de Domnul. Era situaţia pe care o imaginam la început pentru a „pune în scenă“ Evanghelia. Recunosc că nu există o legătură istorică. Este o legătură imaginară, foarte per-sonală. Prin această apropiere pot arăta că, atunci când celebrezi memoria cuvântului lui Cristos, trăieşti de fapt evenimentul 58 pascal. Treci de la moarte la viaţă, de la întuneric la lumină. Memoria Cuvântului aduce eliberarea. Cei care-şi aduc aminte sunt convertiţi în inima lor. Sunt închişi şi vor fi liberi. Vor deveni martori. Se întâmplă o minune. Un înger vine să-l elibereze pe Petru din închisoare, povestesc Faptele Apostolilor. În inima lui, un cuvânt îi dă libertatea. Adoua zi, Petru şi Ioan merg la Templu să dea mărturie. De la memoria unui cuvânt, apostolii trec la un cuvânt care celebrează memorialul. Un proces început cu Cristos mai continuă încă. „Duhul... va da mărturie pentru mine. Dar şi voi veţi da mărturie.“ (Ioan 15, 26–27) Evanghelia după Ioan: memoria martorilor Văd Evanghelia „născându-se“ în timpul acestei nopţi poves-tite în Faptele Apostolilor. Înseamnă să îndrăznesc să trec dincolo de orice dovadă istorică sau critică asupra redactării textului evanghelic. Este o situaţie „imaginară“. Dar este şi foarte reală. Ea corespunde cu ce s-a trăit în România. Oamenii pe care i-am întâlnit, sau despre care doar am auzit vorbindu-se, au trecut prin această încercare a morţii şi a învierii, la fel ca şi Petru: au trecut prin închisoare şi au fost eliberaţi. Aş vrea chiar să spun, noi toţi am trecut prin închisoare, închisoarea unei ţări întregi, şi am fost eliberaţi.Miracolulsemaiîntâmplăîncă,miracolulnopţiidePaşti. Se repetă în viaţa fiecăruia. Trecem prin moarte pentru a ajunge la viaţă. Viaţa martorilor lui Isus capătă sens prin viaţa Lui. „Vă veţi aduce aminte“, le-a spus Isus apostolilor. Şi veţi înţelege. În 1948, regimul comunist a scos în afara legii Biserica gre-co-catolică din România. Bunurile au fost confiscate. Episcopii, preoţii şi credincioşii care au continuat să afirme legătura lor de unire cu Roma au fost închişi. Şapte episcopi din doisprezece au murit în închisoare, la fel ca şi un mare număr de preoţi şi de cre-dincioşi. În timp ce realizam un film despre persecuţia Bisericii greco-catolice în România, am întâlnit un preot care a făcut şase ani de închisoare. Este vorba despre părintele Eugen Popa, preot decan la Blaj în momentul când a fost arestat, în septembrie 1948. L-am întrebat cum a reuşit să reziste în închisoare. Răspunsul lui a fost simplu: datorită credinţei. „Când ai credinţă, ştii că 59 suferinţa are un rost. Chiar dacă nu-l cunoşti. Suferinţa este ca o sămânţă ascunsă în pământ. Într-o zi, ea va da rod. Nu ştii când. Mâine, poimâine, peste câţiva ani. Este ca şi rodul rugăciunii. Nu îl vezi imediat.“ Cuvintele părintelui Eugen Popa au făcut să răsune în mine cuvintele lui Isus din Evanghelie: „Întru aceasta este preamărit Tatăl meu ca voi să aduceţi mult rod şi să deveniţi ucenicii mei. Precum m-a iubit Tatăl pe mine, aşa v-am iubit Eu pe voi. Rămâneţi în iubirea mea!“(Ioan 15, 8–9). Isus le vorbeşte ucenicilor, luându-şi rămas-bun. Le vesteşte încercările prin care vor trece, îi asigură de iubirea Lui. Promisiunea Lui e valabilă dincolo de secole. Urmându-L pe Cristos, ucenicii au străbătut o lungă noapte de suferinţă. Doar credinţa poate da puterea să rezişti unor asemenea încercări. Este încrederea într-o făgăduinţă, încrederea într-un Cuvânt. Cum poţi rezista? O întrebare pe care încă o mai pun. Mă aflam în Franţa, zece ani după căderea comunismului, în timpul sărbătorii de Crăciun, citind o carte a cărei existenţă nici nu o bănuiam. Este cartea lui Didier Rance, director al Fundaţiei „Aide à l’Église en détresse“, carte pe care a scris-o despre martirii secolului XX: Un siècle de témoins (Un secol de martori). Regăsesc aici mărturii pe care le-a cules în România, imediat după căderea comunismului. Sunt mărturii ale unor oameni pe care de-abia i-am cunoscut sau despre care am auzit vorbindu-se doar de curând. Constat măsura în care aceste mărturii sunt ecoul cuvintelor din Evanghelia după Ioan. În viaţa acestor bărbaţi şi femei, procesul lui Cristos a continuat, ba chiar părea că este retrăit. Ceea ce se întâmplase cu două mii de ani mai înaintelemarcaviaţa,făcândtimpulprezentsăseconfunde cu tre-cutul. Preoţi, ca părintele Eugen Popa, spuneau că în Evanghelie au găsit cel mai simplu şi mai evident răspuns la ceea ce trăiau. La fel a fost şi pentru părintele Matei Boilă. „Nu vă fie teamă“, repeta Cristos. „veţi cunoaşte adevărul şi adevărul vă va face liberi.“ (cf. Ioan 8, 32) Venind în România, în mai 1999, Papa Ioan Paul al II-lea a ţinut prima sa predică despre acest cuvânt al lui Cristos. El se adresa în mod special car-dinalului Alexandru Todea, singurul episcop greco-catolic încă în viaţă dintre cei doisprezece care au trăit persecuţia în timpul regimului comunist. „Aţi cunoscut acest adevăr, cardinale Todea, 60 şi tu, episcop George Guţiu. Iar în faţa voastră, zidurile închisorii au căzut. Ca şi în faţa lui Petru.“ Adevărul: se află în memorialul vieţii şi al cuvintelor lui Cristos. Memoria Evangheliei a dat multor bărbaţi şi multor femei puterea să treacă prin încercări inumane. În cartea lui Didier Rance, printre alte mărturii, se află şi aceea a doctorului ceh Silvo Krcméry. El vorbeşte despre ceea ce i-a dat puterea să reziste în închisoare: Evanghelia după Ioan. „«Consacrând două–trei ore pe zi, chiar şi eu, care nu am memoria prea bună, am reuşit să învăţ pe dinafară Evanghelia după Ioan în rusă». Nu insistă asupra eforturilor pe care le-a depus, dar semnalează că, atunci când a terminat de învăţat, a fost arestat. Această Evanghelie ştiută pe dinafară i-a fost bunul său cel mai de preţ. «În închisoare, amintirea devine cel mai des izvor de suferinţă şi nu de bucurie: amintirea celor dragi, a grijilor şi a temerilor lor, a suferinţei pe care le-o provoacă absenţa voastră poate fi mai dureroasă decât propria suferinţă. În timp ce Cuvântul Evangheliei, reînviind amintirea lui Dumnezeu, aduce o întărire spirituală fără greş»47.“ Didier Rance aduce această mărturie, alături de altele simi-lare. Memoria Evangheliei le-a dat multor oameni sprijinul să străbată o lungă noapte de închisoare pentru a ajunge să cunoască ziua libertăţii. În faţa lor, zidurile închisorii au căzut, la fel ca în faţa lui Petru. Pe de-o parte, există experienţa povestită de Faptele Apostolilor, pe de alta, memoria Evangheliei. Cele două, alăturate în experienţa contemporană. Mă gândeam ca textul Evangheliei să fie spus de actori ca o mărturie a unei comunităţi martirizate. Bărbaţi şi femei vorbesc fiecare de amintirea pe care o au despre Cristos. Este câteodată o mărturie într-un proces în desfăşurare, un proces despre iden-titatea lui Isus. Uneori este doar o rugăciune care le dă forţa şi curajul să trăiască atunci când nu mai au nici o speranţă. Alteori cuvintele devin întrebare, sunt amintiri care îi bântuie pe cei care se simt vinovaţi de moartea Lui. Pornisem pe această cale studiind Evanghelia după Ioan. Unele elemente din interiorul textului m-au 47 Didier Rance, op. cit., p. 128. 61 făcut să iau această decizie. În primul rând, faptul că Evanghelia este o relectură a evenimentelor trecutului făcută în lumina celor prezente: persecuţiile şi martiriul trăit în Biserica primului secol. Cuvintele rostite de Isus la Cină sunt o dovadă în acest sens. Dar şi vocabularul mărturiei folosit de-a lungul întregii Evanghelii. Asupra comunităţii care a dat naştere textului Evangheliei după Ioan se pot face multe presupuneri. Cine erau ei? Unde trăiau? E greu de presupus că poate fi reconstituită situaţia istorică reală în care a luat naştere acest text. Nu numai că este dificil, este de-a dreptul imposibil. De altfel, nici nu e important. Tribuna puterii Foto: Tudor Predescu Important pentru mine era să spun ceea ce am trăit. Am ales istoria povestită în Faptele Apostolilor ca un cadru pentru a „re-crea“ Evanghelia după Ioan. Această situaţie exprimă cu putere experienţa de eliberare pe care am trăit-o şi care nu are sens decât prin memorialul vieţii lui Cristos, aşa cum e povestit de Evanghelie. Am ales povestirea din Fapte, ca punct de plecare, ca pe o canava pe care se poate broda. Sunt, de altfel, puţine in-formaţii în acele câteva rânduri. Personajele sunt Petru, îngerul şi ucenicii adunaţi în casa lui Ioan Marcu. Cine făcea parte din această comunitate? Voi încerca să o reconstitui pornind de la personajele evanghelice: îl vom regăsi cu siguranţă pe ucenicul preaiubit. Apoi femeile: samariteanca, Marta şi Maria... Pe de altă parte, vroiam să-i întâlnesc şi pe „ceilalţi“, pe cei care se opun, cei cărora le e frică. Poate să fie prezent Nicodim şi cel puţin încă unul dintre acuzatori. Povestea va începe aici. Cu Petru care aduce mărturie în închisoare, în timp ce această comunitate mică, adunată acasă, începe să-şi aducă aminte şi să povestească. Mă regăsesc astfel în faţa a două piese dintr-un puzzle, piese pe care încerc să le aşez alături. Pe de-o parte textul Evangheliei după Ioan, pe de altă parte, o situaţie exemplară, arhetipală: noaptea de Paşti, povestită în Faptele Apostolilor, când Petru este închis şi apoi eliberat de înger. Legătura dintre cele două nu este istorică. Evanghelia nu fusese scrisă atunci când se desfăşoară evenimentele povestite în Fapte. Dar astăzi, acest text există. El există în forma sa finală, care are o raţiune de a fi aşa. Iar această redactare finală este o minunată punere în formă a unei mărturii. 62 63 Capitolul II: Amintiri călăuze Nicodim – cel care vine noaptea Noaptea... A mers spre El... A venit la El... Noaptea. Biblia din Ierusalim traduce: a venit noaptea la Isus. Originalul grec nu specifică la cine vine, spre cine merge... Mergea spre El. Noaptea. Şi este de ajuns pentru a şti despre cine e vorba, cine este acel „El“ spre care orice om se îndreaptă în noapte. Omul merge noaptea căutând lumina. Merge spre lumină. Merge spre Cel care era lumina adevărată, care luminează tot omul; El venea în lume. Era în lume, şi lumea prin El a fost făcută, dar lumea nu L-a cunoscut (Ioan 1, 10) Nicodim merge spre El, noaptea. Mergea spre lumină, fără să ştie. La început nu L-a recunoscut pe Cel spre care se îndrepta. Nicodim – am întârziat să-l numesc pe cel care venea noaptea. Cine a parcurs măcar o dată Evanghelia după Ioan ar fi putut şti la cine mă refer. Sintagma „a venit la El“ se aplică lui Nicodim. De câte ori este numit, această formulă aminteşte identi-tatea lui. Prima oară se spune: „a venit la El noaptea“ (Ioan 3, 2) Adoua oară, Nicodim este cel care a venit la El mai înainte (Ioan 7, 50). Iar a treia oară, nu mai putem uita: Nicodim, cel care a ve-nit la El, pentru prima oară, noaptea. (Ioan 19, 39) Un personaj în mişcare. Se confundă aproape cu această mişcare. Merge spre El, noaptea. Merge oare cu adevărat spre lumină? Îmi pun această întrebare cum o face oricine care citeşte Evanghelia. Şi îmi doresc să găsesc un răspuns. Am ales să urmă-resc parcursul lui Nicodim, aşa cum e descris în Evanghelie, şi să încerc să înţeleg cum, după moartea lui Isus, acest om ar putea reciti ceea ce a trăit. A venit Nicodim înspre lumină? Răspunsul nu este simplu. Parcursul acestui personaj este lung şi dureros, asemeni unei naşteri. Ultima oară când Evanghelia vorbeşte de el, îl găsim la mormânt. A venit să depună trupul lui Isus, mort „Noi ºtim“ Dan Bãdãrãu, Constantin Cojocaru Foto: Tudor Predescu 64 65 pe cruce. Dar parcursul lui nu se poate opri aici. Nu poate acesta să fie sfârşitul, chiar dacă Evanghelia nu pomeneşte de nici o în-tâlnire a lui Nicodim cu Cel Înviat. Am considerat că Nicodim este unul dintre personajele care începe acelaşi demers al amintirii ca şi ucenicii. Pentru el, ca şi pentru toţi ceilalţi, doar memoria poate fi o cheie de în-ţelegere a ceea ce s-a întâmplat. Dar pentru el, demersul de a-şi aduce aminte nu începe în faţa unui mormânt gol, ci în faţa unui mormânt greu de trupul mort al unui om drept, ucis pe nedrept. Nicodim merge cu Iosif din Arimateea să-L înmormânteze pe Isus. A primit în braţele lui acest trup fără viaţă care era viaţa în-săşi, deşi el nu o ştia1. Cum nu a ştiut niciodată cine era Cel spre care s-a îndreptat. Auns acest trup cu o sută de uncii de ulei şi de parfum, iar gestul lui arată că îi dă cinstea unui rege.2 Dar nu îi cunoaşte împărăţia. El depune trupul în noaptea mormântului, îl abandonează puterii morţii fără să ştie că moartea nu avea putere asupra Lui.3 Noaptea urma să se lase repede. Nicodim şi Iosif din Arimateea trebuie să se fi grăbit să termine cât încă era zi. Dar nu se grăbeau să mai ajungă acasă. Datina le cerea lor, celor 1 B. Hemelsoet, L’ensevelissement selon saint Jean, în „Studies in John“, 47–65, et J.N. Suggit, în Nicodemus – the true Jew, „NeoTestamentica“ 14, 1981, p. 102–104, se sprijină pe folosirea cuvântului „elabon“ pentru a dovedi că Nicodim şi Iosif din Arimateea, primind trupul lui Isus, ajung la credinţă. Paul Julian îşi exprimă îndoiala asupra acestei ipoteze care împinge prea departe paralelismul între „a primi trupul lui Isus crucificat“ şi „a primi trupul lui Cristos în Euharistie“ – Paul Julian, Jesus and Nicodemus, Peter Lang, 2000, p.76. 2 R. Brown, The Gospel according to John, p. 960, sugerează faptul că marea cantitate de uleiuri aromate pot însemna o înmormântare regală. Cf. 2 Cronici 16, 14 (funeraliile regelui Asa); Ps.45, 8; Joseph, Antiquitates, tom XVII, 199 (funeraliile lui Irod cel Mare). Gestul lui Nicodim şi al lui Iosif din Arimateea ar fi un gest de veneraţie – cf. Schnackenburg, Das Johannesevangelium, III (1975), p. 346. 3 Pentru Dennis D. Sylva, Nicodim şi Iosif nu înţeleg nimic din moartea lui Isus. Ei „leagă“ trupul mortului în linţoliu şi utilizarea verbului dein, „a lega“ în Ioan 19, 40 are conotaţii negative. Acelaşi verb este utilizat pentru a spune că iudeii l-au legat pe Isus. Pentru oameni, Isus este „legat“ de puterea morţii. Dennis D. Sylva, Nicodemus and his spices, NTS 34, 1988, pp. 148–151. 66 care au atins un mort, să rămână departe de casă pentru câteva zile.4 Se lăsa noaptea. Şi era o noapte de sărbătoare. Era noaptea de Paşti. Nici Iosif din Arimateea, nici Nicodim, nu au putut să prăznuiască Paştele împreună cu ceilalţi. Nicodim a rămas singur cu amintirea unui mort. Când a venit prima oară să-Lîntâlnească, era noapte. Era o altă noapte în sărbătoarea Paştelui. Noaptea... E linişte. Oraşul doarme apărat în palma pămân-tului. Zgomotele sunt rare. Se aud câteodată paşi solitari, un lă-trat, un fluierat... De departe, de foarte departe. Ca şi cum toate ar fi foarte aproape. Şi din nou linişte, o tăcere odihnitoare şi plină de pace. Oamenii dorm. Majoritatea au ajuns de mult acasă. Dimineaţa, oraşul va fi din nou umplut de zgomotele neobosite ale negustorilor şi ale celor ce robotesc. Dar acum luminile sunt stinse. Aproape toate. Mai sunt câteva care lucesc. Sunt cei care veghează. O fac în fiecare noapte, ca şi cum ar purta în rugăciune somnul tuturor. Noaptea îi invită să intre în casă, tăcerea îi invită să intre în suflet, în adâncul inimii lor. Cântă rugăciuni străvechi, transmise din tată în fiu. Iar cântarea lor se aude mai limpede în noapte. Numai cuvinte de rugăciune se aud în linişte. Şi se ridică spre cer precum fumul de tămâie. Cu muzica lor, cu misterul lor, ele înconjoară şi apără somnul celorlalţi. În inima acestor case de veghere, lumina arde liniştită şi se aude focul. La umbra celor care veghează, se ascunde şi se dezvăluie misterul vechilor ma-nuscrise. Este timpul de studiu. Această scenă ne-o putem imagina în Evul Mediu sau la Ierusalim, acum două mii de ani. Ne putem imagina călugări în timp ce se roagă sau iudei studiind Legea. Farisei. Era un om din-tre farisei, pe nume Nicodim, fruntaş al iudeilor. Acesta a venit la El, noaptea (Ioan 3, 1–2). Este ora tăcerii. Este ceasul rugăciunii. Nicodim este obiş-nuit să vegheze în fiecare noapte, aplecat asupra cărţilor Legii.5 4 Cartea Numerilor 19, 11, menţionează faptul că oricine atinge un cadavru este impur timp de şapte zile. Pentru Nicodim, aceasta înseamnă că nu putea să mai participe la sărbătoarea Paştelui, care era în acest interval de timp. cf. Paul Julian, Jesus and Nicodemus, Peter Lang, 2000, p. 77. 5 Căderea nopţii poate reflecta teama de iudei sau obiceiul rabinic de a studia Legea în timpul nopţii. Cf. R. E. Brown, op.cit., p.130; Paul Julian, op.cit., p. 73. 67 Această noapte se aseamănă cu alte nopţi. Şi totuşi... Este o noapte în sărbătoarea Paştelui. Nicodim pleacă de acasă. Vine spre o casă unde arde lumina şi inima veghează şi se roagă. Mulţi cred că Nicodim a mers noaptea la Isus de frica iudeilor.6 Dar la vremea când prima întâlnire a avut loc, Nicodim nu ar fi avut nici un motiv să se teamă. Istoria Evangheliei de-abia a început.7 Semnele pe care Isus le face la Ierusalim provoacă credinţa mulţimii (cf. Ioan 2, 23), deşi Isus nu se încrede în ea. Prezenţa Lui trezeşte o mişcare de admiraţie care îl atinge chiar şi pe unul dintre mai-marii iudeilor. Venirea lui Nicodim la Isus este plasată în acest context de mişcare a „credinţei“, chiar dacă puţin prea facilă şi superficială. Se poate delimita uşor introdu-cerea pericopei între versetele din Ioan 2, 23 şi Ioan 3, 2, care situează cadrul şi îl introduc pe Nicodim.8 Pericopa se încheie vorbind despre venirea înspre lumină a aceluia care este pus în mişcare de adevărata credinţă. „Cel care înfăptuieşte adevărul vine la Lumină, ca să se arate că lucrările lui au fost săvâr-şite în Dumnezeu“ (Ioan 3, 21). Acest final pare să marcheze contrastul între omul care înfăptuieşte adevărul şi Nicodim, cel care vine înspre lumină, dar fără să ştie. Va începe, încetul cu încetul, să descopere asta. Şi totuşi, primele lui cuvinte sunt „Rabbi, noi ştim“. Este unul dintre farisei. Îi reprezintă, poartă greutatea ştiinţei lor. Vine singur şi totuşi aduce o lume întreagă cu el, o tradiţie şi o cultură9. Încetul cu încetul, Isus îl va deter-mina să admită lipsa lui de cunoaştere. „Noi ştim!“ Ce ştiau ei, de fapt? „Noi ştim că de la Dumnezeu ai venit...“ (cf. Ioan 3, 2) Ei pretind că ştiu de unde vine Isus. După cum afirmă, ei cunosc originea Lui. Este aproape o mărturie de credinţă10! Numai că pentru Nicodim şi pentru farisei, Isus este doar un învăţător. Continuarea frazei face această precizare. „Ştim că de la Dumnezeu ai venit ca învăţător“. Pentru ei, Isus a venit să-i înveţe. Fiindu-le asemeni, fariseii sunt gata să-l accepte. Se lasă convinşi de semnele pe care le înfăptuieşte: „Pentru că nimeni nu poate face semnele pe care le faci Tu, dacă nu e Dumnezeu cu El.“ (Ioan 3, 2) Dar se înşală11. Isus refuză o asemenea credinţă. El neagă acest tip de ştiinţă. De unde vine şi unde se duce, nimeni nu poate şti dacă nu se naşte din nou. Un dialog în trei timpi (Ioan 3, 3–10), urmat de un monolog (Ioan 3, 11–21), structurează întâlnirea dintre Nicodim şi Isus în jurul acestei duble întrebări: cine este Isus şi cine vine la El? Frumuseţea textului stă în faptul că nu există nici o întrebare la început. Nicodim vine să afirme ceea ce ştie. Isus este cel pe care Îl cunoaşte deja, sau, mai bine spus, crede că Îl cunoaşte. Mai târziu, în Evanghelie, vom întâlni din nou acest gen de afir-maţie şi printre locuitorii Ierusalimului (Ioan 7, 25–28). Ei ştiu de unde vine Isus, „în timp ce Cristos, când va veni, nimeni nu va şti de unde este“. E imposibil ca fruntaşii iudeilor să-l fi recunos-cut în El pe Mesia! „Şi pe mine mă ştiţi şi ştiţi de unde vin?“, îi întreabă Isus. „Dar Eu nu am venit de la mine“ (Ioan 7, 28). Isus contestă mai departe „ştiinţa“ lor. Dar dacă în capitolul şapte, discursul devine categoric în faţa celor care vor să-Lucidă, tonul rămâne încă blând în timpul primei întâlniri cu Nicodim. Isus îşi acordă timpul să-l poarte pas cu pas şi ajunge să-l determine pe Nicodim să transforme în întrebare prima lui afirmaţie. Fariseul trebuie să admită că ştiinţa lui nu-i este suficientă. 6 Cf. R. Kieffer, Le monde symbolique de Saint Jean, „Lectio Divina“, 137, Paris, Cerf, 1989, p.46. 7 Jean-Marie Auwers susţine teza conform căreia Nicodim nu avea de ce să se teamă, în articolul său La nuit de Nicodème, „Revue Biblique“ 1990, T 97/4, pp. 481–503. 8 Asupra delimitării introducerii, vezi Paul Julian, op. cit., pp. 49–60. 9 U.C. von Wahlde, The terms for religious authorities in the fourth Gospel, a key to literary strata?, JBL 98 (1979), p. 234; Pierre Grelot, Qui sont les juifs dans l’Évangile de Jean, Paris, Gabalda, 2000. 10 Cf. Michèle Morgen, Afin que le monde soit sauvé, Lectio Divina 154, Cerf, 1993, p. 42. 11 Cf. Brown, „Nicodemus approach to Jesus is well intentionated but theologically inadequate“. („Modul în care Nicodim îl abordează pe Isus este bine intenţionat, dar teologic neadecvat.“) Brown notează şi opinia contrară conform căreia Nicodim a venit să pună întrebări-capcană lui Isus. Paralelismul între formula de introducere şi cea din Papyrus-ul Egerton poate susţine această teză. Brown, The Gospel according to John, I, New York, 1966, p. 138. 68 69 Primele secvenţe ale pericopei sunt ritmate de repetiţia for-mulei „Amin, amin, îţi spun ţie“. În trei rânduri, Isus îşi începe discursul cu aceeaşi exclamaţie, subliniind astfel importanţa cuvân-tului pe care urmează să-l rostească12. Este un cuvânt de mărturie. Isus începe cu o afirmaţie care îl şochează pe interlocutorul său. Pentru a putea vedea împărăţia lui Dumnezeu, El pune con-diţia unei noi naşteri. „Amin, amin, îţi spun ţie, dacă cineva nu se naşte «din nou»13, nu poate vedea împărăţia lui Dumnezeu.“ (Ioan 3, 3) Nicodim nu înţelege ce spune Isus. El vorbea despre naşterea „de sus“, Nicodim crede că trebuie să te naşti „a doua oară“. Cuvântul „anôthen“, folosit de Isus, este un cuvânt cu dublu sens. Înseamnă „din nou“, dar şi „de sus“. Se iscă o neînţe-legere, punând în relief incapacitatea lui Nicodim de a discerne. Ironic, el întreabă: cum poate oare un om să intre încă o dată în sânul mamei lui şi să se nască? (Ioan 3, 4) Isus explică afirmaţia făcută. Să te naşti din nou înseamnă să te naşti din apă şi Duh. „Amin, amin, îţi spun, dacă cineva nu se naşte din apă şi Duh, nu poate intra în împărăţia lui Dumnezeu“ (Ioan 3, 5). O nouă naştere separă: cei care se nasc din carne sunt carne. Şi cei care se nasc din Duh, sunt duh. Isus continuă prin a identifica lipsa: Nicodim nu ştie. Nu înţelege nimic din această a doua naştere14. Ar putea el să audă suflul Duhului? Ar putea el şti cu adevărat de unde vine cel trimis de Dumnezeu? Fariseul ajunge să pună întrebarea care îl deschide spre ascultarea celui-lalt. „Cum pot fi acestea?“ întreabă Nicodim. Isus îi răspunde: 12 Ioan 3, 3.5.11. Vezi Michèle Morgen, op.cit., p.35. 13 „Anôthen“ în greacă. Paul Julian analizează utilizarea neînţelegerii şi a ironiei în Evanghelia după Ioan. Paul Julian, op.cit., p.88. 14 „On peut dire que Nicodème se situe résolumment du coté charnel, celui des apparences (vs. 6) et que, faute d’accepter de se recevoir d’un «engendrement spirituel», il lui manque cette liberté semblable à celle du vent (ou «esprit»), qui seule lui permettrait d’adhérer au sens «spirituel» des propos de Jésus“, („Se poate spune că Nicodim se situează în mod decisiv de partea trupului, a aparenţelor [vs. 6] şi, neacceptând să primească naşterea spirituală, îi lipseşte libertatea vântului (sau a duhului), singura care i-ar permite să adere la sensul spiritual al cuvintelor lui Isus“). Yves-Marie Blanchard, op. cit., p. 126. 70 „Tu eşti învăţător în Israel şi nu ştii acestea?“ (Ioan 3, 9–10). Isus face trimitere la identitatea lui primă, o identitate ce trebuie depăşită. Isus încheie dialogul, îndoindu-se de capacitatea grupului din care face parte Nicodim să primească mărturia Lui. „Amin, amin, îţi spun ţie, noi ceea ce ştim vorbim şi despre ceea ce am văzut dăm mărturie, iar mărturia noastră voi nu o primiţi“ (Ioan 3, 11). Faţă de „noi ştim“ a lui Nicodim se opune acum „noi ştim“ spus de Isus. Unei ştiinţe dobândite printr-un lung proces de învăţare i se opune o cunoaştere dată de Duh. Iudeii se vor întreba mai târziu, văzându-L pe Isus învăţând în Templu, „cum de ştie acesta carte, fără să fi învăţat?“ (cf. Ioan 7, 15), Isus va răspunde: „Învăţătura mea nu este a mea, ci a Aceluia care m-a trimis. Cine vrea să facă voia Lui va şti dacă învăţătura vine de la Dumnezeu“ (Ioan 7, 16–17). Cunoaşterea nu vine din „carte“. El însuşi nu este un „maestru“, un „didaskalos“, cum presupune Nicodim. Isus va resitua lucrurile, dând cheia pentru a-i putea cunoaşte adevărata identitate. Nicodim a venit să afirme o ştiinţă. A spus: „Ştim că de la Dumnezeu ai venit ca învăţător, pentru că nimeni nu poate face semnele pe care le faci Tu, dacă nu e Dumnezeu cu el“ (Ioan 3, 2). Isus îl face să cunoască adevărul. El îi răspunde: „Nimeni nu a urcat la cer decât Cel care a coborât din cer, Fiul Omului care este în cer.“ (Ioan 3, 13) În două rânduri, în pericopă, identitatea lui Isus este contu-rată în raport cu ceilalţi „Nimeni nu poate face semnele“, spune Nicodim. „Nimeni nu a urcat la cer“, răspunde Isus. Isus este excepţia, am putea spune. În două rânduri, Isus este identificat în raport cu mişcarea: „De la Dumnezeu ai venit“, spune Nicodim. Isus vorbeşte despre „Cel care a coborât din cer“. Cele două for-mulări se aseamănă.15 Dar, pentru Nicodim, a spune că Isus vine de la Dumnezeu reprezintă o concluzie la care ajunge văzând sem-nele. Pentru că înfăptuieşte acestea, înseamnă că Dumnezeu este 15 Michèle Morgen, Afin que le monde soit sauvé, Cerf, Lectio Divina 154, Paris, 1993, p. 58. 71 cu el. Isus inversează termenii: Pentru că vine de la Dumnezeu, are de înfăptuit o lucrare. „Dumnezeu L-a trimis“. Semnele nu sunt decât luminiţe pe un drum: ele precedă şi vestesc lucrarea crucii.16 Deoarece trebuie „să fie înălţat Fiul Omului, pentru ca oricine crede în El să aibă viaţă veşnică“ (Ioan 3, 14–15)17. O primă afirmaţie asupra identităţii lui Isus se cerea corec-tată, precizată. Pas cu pas, se ajunge la o nouă afirmaţie, făcută de Isus însuşi. El nu este „învăţător“, este „Fiul Omului“. Pentru a ajunge aici, trebuia parcurs un drum: cel care crede că ştie şi vine să facă afirmaţii trebuie să ajungă să asculte, să pună întrebarea. Cel care vine plin de cunoştinţele pe care le are trebuie să ajungă să recunoască lipsa şi să-şi deschidă poarta inimii. Cel care vine, apăsat de greutatea cunoştinţelor sale, se află în faţa unei noi naşteri. Nicodim face parte dintr-un grup, este unul dintre farisei, unul dintre fruntaşii iudeilor. Isus pune în dis-cuţie acest grup, această categorie socială: „voi nu primiţi măr-turia noastră... Cum veţi crede?“ (cf. Ioan 3, 11–12) Nicodim va renunţa oare la identitatea lui? Poate el să se lase transformat? Vine noaptea... Merge el oare spre lumină?18 Nicodim – interlocutor al lui Isus şi al ucenicilor În vremea în care Isus îi vorbea, Nicodim nu ar fi putut înţe-lege. Va fi în stare, doar dacă, mai târziu, şi el, asemeni ucenicilor, va intra în procesul amintirii. Isus vorbeşte şi poate doar să-l facă 16 Paul Julian comentează: „Signs are symbolic anticipations of the perfect sign. [...] The argumentation making Nicodemus move from the signs seen (cf. 3, 2) to the perfect sign (cf. 3, 14–15) [...] is therefore, perfectly logical“ („Semnele sunt anticipări simbolice ale semnului perfect […] Argumentarea potrivit căreia Nicodim va trece de la semnele văzute la semnul perfect este logică“.) Paul Julian, Jesus and Nicodemus, p. 187. 17 Despre analiza cuvântului „hypso“, a se vedea Paul Julian, op. cit., pp.133–139. Expresia trimite la episodul şarpelui de aramă – cf. Michèle Morgen, op. cit., p. 60–61. 18 Sfântul Augustin remarcă faptul că „Nicodim vine la Domnul noaptea. Vine spre lumină, dar vine în întuneric. Deşi vine spre Isus, din cauza faptului că vine noaptea, el vorbeşte încă din întunericul cărnii sale“. Sfântul Augustin, Comentariul la Ev. după Ioan, 11, 4, 1–5. 72 să audă că se află în faţa unei noi naşteri, îl poate determina să recunoască o lipsă. Îi anunţă lucruri care vor veni, lucruri care împlinesc Scriptura: „Aşa cum Moise a înălţat şarpele în deşert, aşa trebuie şi Fiul Omului să fie înălţat pentru ca oricine crede în El să aibă viaţă veşnică“ (Ioan 3, 14–15). Discursul lui Isus este centrat asupra Fiului Omului (vs.13.14), asupra Fiului Unic (vs.16.18), asupra Fiului lui Dumnezeu (vs.17). El a venit pentru a mântui lumea. Isus anunţă în două rânduri o nouă „geneză“: El vorbeşte despre naşterea de sus, naşterea din Duh (vs. 3 şi 5). Vorbeşte apoi despre lumina venită în lume (vs.19). Textul face trimi-tere la Prolog la fel ca şi la primele versete din Geneză, când Dumnezeu a creat cerul şi pământul. Suflul lui Dumnezeu era deasupra apelor. Dumnezeu a spus: să fie lumină. Şi a fost lumină (Geneză 1, 2b–3). La început, Dumnezeu a creat prin Cuvântul lui. Iar acum, Dumnezeu creează lumea din nou, tot prin Cuvânt: Cuvântul făcut trup. Cel care cunoaşte adevărata identitate a celui trimis de Dumnezeu participă la noua creaţie. Dumnezeu creează prin Cuvânt, Dumnezeu creează făcând o separare. Paul Beauchamp arată această legătură inseparabilă în studiul său asupra cărţii Genezei, Création et séparation (Creaţie şi separare). „Să creezi înseamnă să rupi un continuu, să desfaci, să laşi spaţiu, să rupi [...] să creezi prin cuvântul care separă înseamnă să introduci între lucruri o distanţă mai radicală decât dacă ai tăia cu sabia“19. Separând cerul de pământ, lumina de întuneric, ziua de noapte, Dumnezeu instaurează ordinea, in-troduce distincţia. Separarea, prin actul de a alege, poate să fie luată în considerare şi ca o punere deoparte. În cel de-al treilea capitol din Ioan, este vizibil cum mişcarea de creaţie–separare se reinstituie. Această mişcare poate fi descoperită în pericopa întâlnirii cu Nicodim: Îndoiala asupra credinţei mulţimii şi afirmaţia neadecvată asu-pra identităţii lui Isus: „Rabbi, ştim că de la Dumnezeu ai venit ca învăţător“ – Ioan 2, 23–3,2 19 Paul Beauchamp, Création et séparation, pp. 230–231. 73 „Creaţia“ nouă – prin Duh, o nouă naştere conduce la vederea Împărăţiei lui Dumnezeu: „Nimeni nu va putea vedea împărăţia lui Dumnezeu dacă nu se naşte din nou“ – Ioan 3, 3–4 Separarea şi desemnarea lipsei: „Ce e născut din carne, carne este, ce e născut din Duh, duh este“ – Ioan 3, 5–10 Îndoiala asupra credinţei lui Nicodim şi o nouă afirmaţie asupra identităţii lui Isus: „Nimeni nu a urcat la cer în afară de Cel care a coborât din cer, Fiul Omului“ – Ioan 3, 11–13 Dumnezeu mântuieşte – „Creaţia nouă“ prin Fiul: „Oricine crede în [Fiul Omului] are viaţă veşnică“– Ioan 3, 14–18 Judecată /Separare: „Cel care face răul nu vine la lumină, cel care înfăptuieşte adevărul vine la lumină“ – Ioan 3, 19–21 Se pronunţă o judecată. Există omul de carne care se opune omului născut din duh. Naşterea de sus îi separă. „Ce e născut din carne, carne este. Ce e născut din Duh, duh este.“ (Ioan 3, 6). La sfârşitul discursului, Isus vorbeşte despre omul care preferă întunericul şi despre omul care vine la lumină. „Şi iată judecata: Lumina a venit în lume şi oamenii au iubit întunericul mai mult decât lumina, căci faptele lor erau rele. Oricine face răul urăşte lumina şi nu vine la lumină, ca să nu se vădească faptele lui. Dar cel care înfăptuieşte adevărul vine la Lumină ca să se arate că lucrările lui au fost săvârşite în Dumnezeu“ (Ioan 3, 19–21). Isus vesteşte aceasta. Nicodim este prevenit. Asta nu înseamnă că a înţeles cu adevărat. Cum ar putea avea credinţă, înainte de Paşte? Credinţa trezită de semne nu duce nicăieri. Nu numai Nicodim se înşală. „Pe când era la Ierusalim, în timpul sărbă-torii Paştelui, mulţi au crezut în numele lui, datorită semnelor pe care le făcea. Dar Isus nu se încredea în ei, pentru că îi cunoştea pe toţi şi nu avea nevoie ca cineva să dea mărturie despre om: El însuşi ştia ce era în om“ (Ioan 2, 23–25). Cunoaşte bine credinţa care arde ca un foc de paie, această credinţă care aşteaptă semne şi se clatină la cea mai mică încercare. Nu, Isus nu se încrede în mulţime. Va rămâne singur. Credinţa slabă a mulţimii se va împrăştia precum fumul. Toţi Îl vor părăsi. „Iată că vine ceasul – şi a şi venit – când vă veţi risipi fiecare întru 74 ale sale şi mă veţi lăsa singur“ (Ioan 16, 32), le va spune Isus ucenicilor săi în noaptea dinaintea Patimilor. Şi a continuat să se roage. „Tată, a sosit ceasul: preamăreşte pe Fiul tău, pentru ca Fiul să te preamărească pe tine, precum i-ai dat putere peste tot trupul, ca să dea viaţă veşnică tuturor acelora pe care i-ai dat lui. Şi aceasta este viaţa veşnică: să te cunoască pe tine, singurul Dumnezeu adevărat şi pe Acela pe care l-ai trimis, Isus Cristos“ (Ioan 17, 1–3). Isus îi vestea deja lui Nicodim: „Trebuie ca Fiul Omului să fie înălţat pentru ca oricine crede în El să aibă viaţă veşnică“ (Ioan 3, 14). Nu semnele dau naştere credinţei, ci acel unic semn, semnul crucii20. Contemplând acest mister, omul va putea cunoaşte dragostea lui Dumnezeu pentru lume. Nu este o ştiinţă, este credinţă. Este o iubire infinită pe care o primeşti şi în care te încrezi. Tocmai încetezi să ştii, începi să iubeşti şi să te laşi iubit. Încetezi să fii subiectul care cunoaşte aflat în faţa obiectului cunoaşterii sale. Devii una cu cel pe care îl iubeşti în iubire, la fel cum Tatăl şi Fiul sunt una în schimbul veşnic al vieţii care nu încetează să fie dăruită şi primită. Un foc de iubire îl cuprinde pe om: îl poartă pentru totdeauna înspre Creatorul său. „Inima voastră să nu se tulbure! Credeţi în Dumnezeu, credeţi şi în mine. În casa Tatălui meu sunt multe lăcaşuri... merg să vă pregătesc un loc. Şi de mă voi duce şi vă voi pregăti un loc, iarăşi voi veni şi vă voi lua cu mine, pentru ca acolo unde sunt Eu să fiţi şi voi. Şi încotro merg, cunoaşteţi calea“ (Ioan 14, 2–4). O cale a iubirii, o cale a dăruirii, o cale a credinţei. Ucenicii au urmat această cale. Dar oare Nicodim va putea să o facă? Va încerca el să înţeleagă ce s-a întâmplat? Va intra şi el în acest proces al amintirii pentru a se lăsa transformat? Ar trebui să o facă. Totul îl împinge să o facă. Se află aici, în faţa 20 „La croix de Jésus peut être considérée comme le signe infaillible, dans la mesure où, la réalité visible étant pratiquement réduite à néant, le signifié éclate au grand jour, dans une nudité aveuglante.“ („Crucea lui Isus poate fi considerată ca semn infailibil, în măsura în care realitatea vizibilă fiind practic redusă la neant, semnificatul izbucneşte la lumina zilei într-o nuditate orbitoare“) Yves-Marie Blanchard, Des signes pour croire, Ed. du Cerf, 1995, p. 100. 75 unui mormânt greu de trupul unui mort, ucis pe nedrept pentru dreptatea lui. Se află aici pentru a-şi aduce aminte şi amintirile îl bântuie. A existat o primă întâlnire cu Isus. Iar apoi... Sanhedrinul a trimis gărzile să-L prindă pe Isus. Nicodim era singurul care s-a întrebat dacă nu trebuie să-Lasculte înainte să-Lcondamne. „Oare Legea noastră osândeşte un om fără să-l asculte mai întâi şi fără să ştie ce a făcut?“ (cf. Ioan 7, 51) Nicodim întreabă din respect pentru Lege21 şi întrebarea lui îl pune în conflict cu ceilalţi, cu grupul din care face parte. Nu insistă. Rămâne cu ei. Rămâne cu cei care vor să-L omoare pe Isus. După ce Cristos a murit răstignit pe cruce, Iosif din Arimateea îi cere lui Pilat să-i ridice trupul. Pilat i-a îngăduit. A venit aşadar şi a luat trupul. A venit şi Nicodim – cel care a venit la El, pentru prima oară, noaptea, – aducând un amestec de smirnă şi aloe, ca la o sută de litre (Ioan 19, 38 b–39). Nicodim... Ce se întâmplă cu el? De ce se află aici? Aduce un amestec de o sută de litre (aproximativ 33 de kg.) de smirnă şi de aloe, o adevărată avere pentru o înmormântare! Această moarte îl costă scump. Aintervenit în Sanhedrin, punând întrebarea despre respectarea Legii şi cerând ca Isus să fie ascul-tat înainte de a fi condamnat. Dar s-a opus el cu adevărat deciziei de a-Lucide? Om de carne născut din carne, el a ales întunericul, a ales să fie de partea celor care au dorit moartea unui om drept. Nu era oare şi el vinovat? Cum ar fi putut crede în nevinovăţia sa? Amintirile îl bântuie. Are de pus întrebări şi nu mai are cui să le pună. Trebuie să înţeleagă. Trebuie să-şi aducă aminte. Cine este de fapt acel om spre care a mers atunci, în noapte? Oare cuvintele de demult îi vor reveni în minte? Evanghelia însăşi sugerează această ipoteză. Povestind întâlnirea dintre Nicodim şi Isus, la un moment dat se produce o alunecare în 21 Léon-Dufour observă că în două rânduri, în aceeaşi pericopă, Legea este o piedică pentru farisei, aşa cum este şi „drumul care duce la Cristos“ pentru Nicodim. Léon-Dufour, op. cit., vol II, p. 246. Schnackenburg remarcă ironia: „The teachers of the Law, cursing the people who don’t know the Law, do not themselves abide by the Law“ („Învăţătorii Legii blestemându-i pe oamenii care nu cunosc Legea, nu respectă nici măcar ei Legea“), Schackenburg, op. cit., p.161. 76 timp. Deodată, textul dă impresia că reproduce un dialog între ucenici şi farisei. Întâlnirea pare să aibă loc după moartea şi Învierea lui Cristos. Un detaliu atrage atenţia. În plină discuţie cu Nicodim, Isus i se adresează acestuia la plural. El spune: „Noi vorbim despre ceea ce ştim şi dăm mărturie despre ceea ce am văzut, dar voi nu primiţi mărturia noastră“ (Ioan 3, 11). Pe cine desemnează acest noi? Timpi diferiţi ai istoriei par să se întrepătrundă, un dialog început între Isus şi Nicodim pare să se continue între acesta şi ucenici22. Este un mic indiciu. Desigur, pluralul noi folosit de Isus corespunde cu acel noi folosit de Nicodim la începutul dis-cursului său. Utilizarea pronumelui la plural se integrează în mod desăvârşit logicii dialogului, în care Isus preia unul după altul cuvintele lui Nicodim şi le dă un alt sens. Nicodim îl numeşte învăţător, Isus îl desemnează şi el, la rândul lui, ca învăţător, jucându-se cu ironia situaţiei, deoarece acestui învăţător îi lip-seşte ştiinţa! Nicodim credea că ştie, după cum afirmă singur: noi ştim. Isus îi întoarce mingea: noi ştim (vs. 11), îi va răspunde El. Dar în acest noi se poate strecura uşor identitatea ucenicilor. O imperceptibilă schimbare se produce între un timp istoric şi un altul, între o epocă şi alta. Afost un timp în care mulţi credeau. Era datorită „semnelor“ pe care le făcea Isus. Dar Isus nu credea în om, nu se încredea în el şi nu avea nevoie ca cineva să dea mărturie despre om, căci El însuşi ştia ce este în om. Era timpul istoric al întâlnirii lui Nicodim cu Isus. A doua oară, aceleaşi cuvinte apar în pericopă: a crede, a şti şi a da mărturie, descriind însă un cadru diferit. Un grup vorbeşte şi afirmă: Noi vorbim despre ceea ce ştim şi dăm mărturie despre ceea ce am văzut, dar voi nu primiţi măr-turia noastră. Voi nu credeţi (cf. Ioan 3, 11–12). Când dialogul cu Nicodim este povestit, un nou timp a început deja, un timp în care ucenicii pot spune noi ştim, noi dăm mărturie şi voi nu credeţi23. Un nou context permite de asemenea să fie reformulată 22 Dodd, Historical Tradition, p. 328; Léon-Dufour, Lecture, I, p. 296, Michèle Morgen, op. cit, p. 32; G. Sellin Die Auferstehung ist schon geschehen, NT25 (1983), pp. 220–237. 23 Paul Julian analizează utilizarea acestor cuvinte. op.cit., pp. 113–117. 77 identitatea lui Isus. Este un mic indiciu. O singură frază în care pronumele singular eu se transformă în pluralul noi, pentru a re-veni din nou la singular. „Dacă v-am spus cele pământeşti şi nu credeţi, cum veţi crede când vă voi spune cele cereşti?“ (Ioan 3, 12).Acel plural noi dispare, revine singularul eu. Dialogul este purtat din nou între Isus şi Nicodim. Dar e un mod al textului de a ne face cu ochiul. Ucenicii vor purta şi ei un dialog cu Nicodim, acest fariseu care vrea să înţeleagă şi care nu reuşeşte. Situaţia pe care mi-o imaginez pentru a spune Evanghelia după Ioan: După moartea şi învierea lui Cristos, e o noapte în tim-pul persecuţiei lui Irod. Iacob, apostolul, a fost decapitat. Petru este închis. Nicodim, unul dintre fruntaşii iudeilor, vine noaptea la Ioan. Îi este frică. Îi este greu să-L înţeleagă pe Cristos. Cum să nu-ţi fie frică? Cum poţi înţelege? Nicodim şi Ioan, faţă în faţă. Îşi aduc aminte. Cel care se ascunde, în faţa celui care a venit spre lumină. Cel căruia îi este frică, în faţa celui care a învins lumea. Cel care regretă, în faţa celui care are încredere. Între remuşcare şi încredere, între teama şi curajul cuvân-tului există o trecere dificilă: e vorba de iertare. Nicodim are un nou drum de parcurs. Isus l-a călăuzit de la afirmaţie spre între-bare. Acum, el vine cu o întrebare. Îşi aduce aminte. Pentru prima oară el a venit la Isus, noaptea. Credea că ştie la cine a venit. Isus trebuia să fie un învăţător, tri-mis de Dumnezeu. Dar în timpul acelei prime întâlniri, Isus i-a contestat ştiinta. I-a anunţat necesitatea unei noi naşteri pentru a putea cunoaşte. O nouă creaţie. Ea presupunea separarea. Să te separi... Pericopa întâlnirii cu Nicodim se termină cu judecata, cu separarea. Dar nu este vorba de o condamnare. Este separarea pe care o implică o nouă creaţie. Ce va face el? Dacă va lua calea ucenicilor, ea îl va izola puternic, îl va pune în conflict real cu grupul din care face parte. Nu e o alegere uşoară. Şi nu e simplu să o urmezi. Nicodim continuă să-şi aducă aminte. După acea primă întâlnire, în timpul nopţii, a urmat Sărbătoarea Corturilor, la Ierusalim. Scena este dovada sfâşierii pe care prezenţa lui Isus o 78 provoacă în mulţime şi între iudei. El separă. Sinopticii dau măr-turie despre cuvântul lui Isus: „Nu am venit să aduc pacea, ci sa-bia“ (cf. Mt. 10, 34). Evanghelia după Ioan pare să pună în scenă acest logion. Se produce o sfâşiere între membrii aceleiaşi familii, între cei apropiaţi. Dar şi în inima omului. Nicodim trăieşte acest lucru pe toate planurile. Trebuie să se separe de ai săi. Dar trebuie să se separe şi de omul de carne, de omul întunericului care este el însuşi. În clipa în care evenimentele se desfăşurau, el nu a făcut-o. Poate o va face mai târziu, când îşi va aduce aminte. În inima conflictului: relecturi succesive Sărbătoarea Corturilor se apropie. Isus străbate Galileea. Nu pare să vrea să meargă la Ierusalim, unde iudeii îl caută să-L omoare. Primele două versete ale capitolului şapte ne anunţă o stare de „război“. Conflictul a fost declanşat. Iar dacă Isus urcă la Ierusalim, situaţia nu poate decât să se înrăutăţească. Dar fraţii lui îl îndeamnă să o facă. Îi cer să se arate lumii, să-i lase pe ucenici să vadă lucrările pe care le înfăptuieşte. „Nimeni nu lucrează pe ascuns, ci caută să fie văzut“, îi spun ei (Ioan 3, 4). Cu tristeţe, evanghelistul comentează: Fraţii lui nu credeau în El (Ioan 3, 5). Isus le refuză cererea. Îi lasă să plece singuri. El însuşi va urca în urma lor, nu pe faţă, ci în ascuns (Ioan 3, 10). Cine ar fi putut să-L urmeze? Cum să le ceară fraţilor lui să-L urmeze? Drumul lui urca nu numai la Ierusalim, ci până la cruce. Şi nimeni nu putea încă să-L urmeze. A acceptat să meargă el ultimul, urmându-şi fraţii, urmându-i pe oameni. A plecat ulti-mul să-l caute pe om. Introducerea a fost făcută (Ioan 7, 1–10). Începând de acum, de-a lungul capitolelor şapte şi opt, scena se va desfăşura la Ierusalim, în timpul Sărbătorii Corturilor. Este o stare de conflict. Iudeii îl caută pe Isus să-l omoare (vs.1). Îl caută să-l omoare, ni se spune din nou la versetul 30. Vroiau să-l omoare (vs. 44). Tensiunea creşte. Dacă nimeni nu pune mâna pe El, aceasta se datorează doar faptului că ceasul lui nu sosise încă (Ioan 7, 30). În inima pericopei întâlnim menţiunea ceasului. Ni se vorbeşte 79 şi de mulţimea care murmura (7, 30–32). Imaginea mulţimii este cea care deschide secvenţa (7, 11–13). Evocând murmurul24 poporului iudeu în deşert, această imagine precede şi urmează după un prim dialog dintre Isus şi iudei (vs. 14–29). Murmura mulţimea despre el în oraş (vs. 12). Fariseii au auzit mulţimea murmurând (vs. 32). Urmează al doilea schimb de replici între Isus şi iudei (vs. 33–39). Chiar mai înainte, ne este amintit faptul că vroiau să-L omoare, dar nimeni nu a pus mâna pe El (vs. 30). La sfârşitul secvenţei, aflăm din nou că unii dintre ei vroiau să-L prindă, dar nimeni nu a pus mâna pe El (vs. 44). Afirmaţia se repetă, în deschiderea şi închiderea celei de-a doua secţiuni. La sfârşit, murmurul mulţimii se intensifică (vs. 40–43)25. Cele trei menţionări ale mulţimii ritmează pericopa. La în-ceput, sunt enunţate convingeri diferite. La sfârşit, e evident: se produce o ruptură. În inima conflictului: ceasul. Nu venise încă ceasul (Ioan 7, 30). Mulţimea vorbeşte despre venirea lui Cristos. „Când Cristos va veni...“ (Ioan 7, 31). Dar El era deja acolo. El fusese deja trimis, aşa cum Cristos însuşi o afirmă (Ioan 7, 29). Două mişcări contrarii se încrucişează în acest ceas. Tatăl îşi tri-mite Fiul, în timp ce iudeii îşi trimit gărzile. Totul se desfăşoară în-tre „deja aici“ şi „nu încă“. Cristos a fost deja trimis, dar mulţimea pare să-i aştepte încă venirea în viitor, căci nu Îl poate recunoaşte. 24 Verbul gogguzein, utilizat pentru a descrie atitudinea iudeilor în timpul discursului despre pâinea vieţii (cap.6) este „le terme habituel pour désigner l’endurcissementdeshébreuxaudésert“(„termenulobişnuitpentruadesemna împietrirea evreilor în deşert“), Yves Marie Blanchard, op. cit., p.63. 25 O posibilă împărţire a pericopei ar fi: Introducere: fraţii lui Isus îl îndeamnă să urce la Ierusalim – vs. 1–10. Iudeii îl caută pe Isus. Mulţimea murmură – vs. 11–13. Primul schimb de cuvinte între Isus şi ceilalţi (iudeii, mulţimea, locuitorii din Ierusalim) – vs. 14–29. Nimeni nu a ridicat mâna asupra Lui. Iudeii trimit gărzile. Mulţimea murmură. – vs. 30–32. Al doilea schimb de cuvinte între Isus şi iudei –vs. 33–39. În mulţime s-a produs o dezbinare. Nimeni nu a ridicat mâna asupra Lui. – vs. 40–43. Concluzie: gărzile se întorc la farisei. Nicodim intervine. – vs. 44–53. 80 Ceasulîncă nu a venit, dar gărzile au fost deja trimise26.Încăpuţin: Ceasul va veni. Ceasul crucii. Ceasul slavei. Ceasul Lui27: separă doi timpi ai istoriei, timpul lucrării Fiului de timpul Duhului. Primul schimb de cuvinte între Isus şi iudei (Ioan 7, 14–29) vorbeşte despre această lucrare, cel de-al doilea dialog (7, 33–39) se încheie cu vestirea darului Duhului. Două teme se opun: cea a cunoaşterii şi cea a credinţei. Iudeii vor să ştie de unde vine învăţătura lui Isus, El îi invită să creadă. Dialogul, început mult timp înainte cu Nicodim, devine acum o dezbatere publică în jurul aceloraşi întrebări. Isus contestă mai departe „ştiinţa“ iudeilor, îi invită să se lase transformaţi. În prima parte, de la vs. 14 la vs. 29, verbul a cunoaşte revine de nouă ori. Începând cu versetul 31, apare verbul a crede, folosit de trei ori. Mulţimea este prima care crede în Isus, dar e o credinţă pe care nu te poţi baza. În cea mai mare zi a sărbătorii, Isus îi va chema pe cei cărora le este sete, să vină să bea (vs. 37). Îi cheamă pe cei care cred cu adevărat în El. A crede devine împlinirea unei căutări, a crede înseamnă a găsi în raport cu a căuta. Dar nu poţi ajunge cu adevărat la credinţă fără să trăieşti ceasul. Darul Duhului este vestit ca fiind un eveniment viitor, deoarece ceasul nu venise încă. Una dintre temele capitolului şapte este omul care caută. Verbul revine de 12 ori, folosit la propriu şi la figurat, între versetele 1 şi 36. Acest verb dispare apoi, ca şi cum chemarea lui Isus adresată celor cărora le este sete – să vină şi să bea – devine împlinirea căutării omului. Dar cine îi aude chemarea? Cine vine cu adevărat la El? E cineva care Îl caută cu adevărat? Deocamdată, iudeii sunt cei care Îl caută. 26 Structurat în chiasm: El m-a trimis – ceasul nu a venit – Cristos când va veni – ei au trimis gărzile. 27 „Le narrateur reprend l’expression de Jésus à Cana, concernant l’heure où par ses miracles il manifesterait sa gloire [2,4]; ici son heure se réfère évidemment à la Passion, à l’heure ultime que seul Dieu détermine [12,23; 17,1].“ („Naratorul reia expresia lui Isus de la nunta din Cana, privitor la ceasul în care, prin minunile lui, îşi va manifesta slava; aici ceasul se referă în mod evident la Patimă, ceasul ultim pe care Dumnezeu singur îl stabileşte“); Léon-Dufour, Lecture de l’Évangile selon Jean II, Ed. Seuil, Paris, 1988, p. 227. 81 Dar asta ca să-L omoare. Îl vor căuta mai târziu, le spune Isus. Şi atunci, nu-L vor mai găsi. Nicodim este unul dintre iudei, unul dintre fruntaşii lor. El este unul dintre cei care caută să-L prindă, care caută să-L omoare. Şi, în acelaşi timp, el este unul dintre cei care îl caută pe Dumnezeu, pur şi simplu. Dacă a fost martorul acestei scene, în templu, când Isus îl cheamă pe om, cum a primit el chemarea Lui? Există oare o „mulţime“ şi în inima lui, unde vocile se contrazic în permanenţă? Unii spuneau că e bun... în timp ce alţii spuneau: „Nu, amăgeşte mulţimea.“ (vs. 12). „Au trimis gãrzile sã-L aresteze“ Dan Bãdãrãu, Constantin Cojocaru Foto Tudor Predescu Nicodim este acolo, aşa cum vom afla imediat din textul evanghelic. Şi voci contradictorii se opun în el. Îi ia apărarea lui Isus şi, în acelaşi timp, rămâne unul dintre cei care Îl persecută. Prezenţa lui Isus provoacă o sfâşiere din ce în ce mai dra-matică în inima oamenilor. S-a produs o dezbinare în mulţime din pricina Lui (Ioan 3, 43). Gărzile nu se mai supun marilor preoţi. Aceştia le-au trimis să-L aresteze pe Isus (Ioan 3, 32). Iar ele se întorc spunând: „Niciodată n-am auzit un om să vorbească astfel“ (Ioan 3, 46). Fariseii se întreabă atunci cum pot fi oamenii amăgiţi atât de tare! „Oare vreunul dintre fruntaşii iudeilor a crezut în El, sau vreunul dintre farisei? Dar mulţimea aceasta, care nu cunoaşte Legea, este blestemată“ (Ioan 7, 48–49). Dar nu gărzile vor răspunde, ci tocmai unul dintre mai-marii iudeilor, unul dintre farisei: Nicodim. El va invoca Legea şi ştiinţa. Iar Legea pare să fie împotriva fariseilor şi nu împotriva mulţimii. Nicodim întreabă: „Oare legea noastră osândeşte vreun om fără să-l fi ascultat mai înainte şi fără să ştie ce a făcut?“ (Ioan 7, 51) Intervenţia lui nu este luată în serios. Fariseii ştiu de unde vine Isus: din Galileea. Menţiunea Galileei deschide şi închide peri-copa. Isus străbătea Galileea (Ioan 7, 1). Este şi motivul pentru care fariseii nu au încredere în El. Din Galileea nu vine nici un profet ( Ioan 7, 52). Nicodim nu insistă. Poate au dreptate. E prea singur! Dacă el este cel care se înşală? Nicodim a încercat să ia apărarea unui om pe care îl credea drept.Acerut, din respect pentru Lege, ca acest om să fie ascultat. 82 83 În Evanghelia după Ioan, a asculta este un termen apropiat de a crede. Desemnează adeseori o ascultare spirituală care duce la credinţă28. Este prea mult să ne gândim că Nicodim credea deja în Isus în felul în care vor crede ucenicii lui după Înviere. Dar este pe cale. Crede, chiar dacă şovăie şi nu-L cunoaşte cu adevărat pe Isus. Intervenţia lui dă un răspuns neaşteptat întrebării puse de farisei cu puţin înainte: „Oare a crezut în El vreunul dintre fruntaşi?“ (Ioan 7, 48) Răspunsul aşteptat era „nu“. Adevăratul răspuns pare să fie „da“. Atitudinea lui Nicodim este pusă în relief şi prin opoziţia cu fraţii lui Isus. Ei nu credeau în El. Şi se despart. Nicodim pare să facă mişcarea inversă. Introducerea (Ioan 7, 1–10) şi concluzia pericopei (Ioan 7, 45–52) pun în contrast două atitu-dini diferite faţă de ascultarea Cuvântului. E ca şi cum ar fi pus aici în scenă un logion sinoptic. Când mama şi fraţii lui Isus vin să-L caute, Isus spune: „Mama şi fraţii mei sunt cei care ascultă cuvântul lui Dumnezeu şi-l înfăptuiesc“ (Luca 7, 21). „Cel care face voia lui Dumnezeu, acela îmi este frate, şi soră şi mamă“ (Mc. 3, 55; cf. Mt. 12, 46–50). Nu legătura de carne Îl apropie pe Cristos de vreun om. Dacă sinopticii vorbesc despre refuzul lui Isus de a-şi primi familia, Evanghelia lui Ioan vorbeşte despre separarea dramatică între El şi fraţii săi, care caută slava lumii. Dimpotrivă, Nicodim vrea să respecte Legea. Vrea să facă „voia lui Dumnezeu“. Aceasta ar putea să-l apropie de Cristos. Mi se pare interesant faptul că-l descoperim de două ori pe Nicodim în opoziţie cu fraţii lui Isus. În două rânduri, el îl întâl-neşte pe Isus la Ierusalim. De fiecare dată, Isus vine din Galileea, unde se afla împreună cu fraţii Lui. Prima oară, după nunta din Cana, a coborât la Cafarnaum cu mama, fraţii şi ucenicii Lui. Înfăptuise primul semn: Şi-a arătat slava şi ucenicii au crezut în El (Ioan 2, 11). Dar, cum Paştele iudeilor era aproape, Isus a urcat la Ierusalim (cf. Ioan 2, 12–13). CândNicodimîşifaceprimaoară 28 Cf. Xavier Léon-Dufour, op.cit., p. 245. Autorul insistă pentru a da verbelor a auzi/ a cunoaşte, utilizate în capitolul 7, sensul obişnuit pe care îl au în cea de-a patra Evanghelie. Vede în Nicodim pe cel care ajunge să-Lcunoască pe Cristos datorită Legii. 84 apariţia, el pare să fie reprezentantul celor care nu au credinţă, şi se află în opoziţie cu familia şi ucenicii lui Isus. Înainte de a doua întâlnire, aflăm că Isus străbătea Galileea, iar fraţii lui sunt cei care îi cer să urce la Ierusalim pentru Sărbătoarea Corturilor (cf. Ioan 7, 1–3).Ar vrea ca El să se arate lumii pentru ca ucenicii să vadă lucrările Lui. Dar ei nu credeau în El. Fraţii lui se îndepăr-tează. Dacă putem spune că Nicodim este în drum spre El, este prin contrast cu fraţii care se îndepărtează. O legătură de carne se destramă, o legătură în duh se creează. Dramatic, încet29. Dar Nicodim nu a ajuns încă să-L cunoască pe Cristos. Sunt voci în inima lui care îl împing înspre El. Dar sunt altele care-l opresc. În cele din urmă, el nu a împlinit voia lui Dumnezeu. Arămas unul dintre farisei. Nu a avut puterea să se desprindă de ei. Şi fariseii au trimis gărzile să-L aresteze pe Isus. Nicodim a luat cuvântul, a intervenit pentru a se face dreptate. Dar, o dată mustrat, nu a îndrăznit să se impună.Atăcut. Sfâşiat între vocile care se luptau în inima lui, a sfârşit prin a accepta sentinţa celorlalţi. Fiecare a plecat la casa lui. Ziua era pe sfârşite. Isus a mers pe Muntele Măslinilor. Totul a fost spus şi, în acelaşi timp, totul mai rămâ-nea să fie spus. Pentru că, o dată rămas singur, Nicodim va fi pro-babil bântuit de toate aceste voci. El va auzi din nou cuvintele lui Isus. Va resimţi întreaga lor povară, din ce în ce mai apăsătoare. O întrebare îi revine neîncetat în minte. Cine este cel spre care s-a îndreptat în noapte? S-a îndreptat spre lumină. „Lumina a venit în lume“ îi spusese Isus în prima lor întâlnire (cf. Ioan 3, 19). „Eu sunt lumina lumii“, afirmă Isus mai limpede (Ioan 8, 12). Această afirmaţie deschide în capitolul opt o nouă controversă cu iudeii30. Lumina lumii... Oare El să fie cu adevărat? Nu, pentru iudei acest lucru nu e posibil. Ei refuză mărturia Lui. Dezbaterea, centrată asupra identităţii lui Isus şi a identităţii iudeilor care i se opun, 29 Jean Marie Auwers analizează contrastul care se creează din nou între Nicodim şi familia lui Isus – de această dată, este vorba de mamă şi de ucenicul preaiubit în momentul morţii. În La nuit de Nicodème ou l’ombre du langage, „Revue Biblique“, 97/4, 1990, pp. 481–503. 30 Capitolul opt este cuprins între expresiile ego eimi (8,12.58) „care mai apar de două ori pe parcursul dezvoltării, pregătind acel EU SUNT absolut din final“. Léon-Dufour, op. cit., p. 255. 85 este structurată pe două mari secţiuni: prima în Ioan 8, 12–30 şi cea de-a doua în Ioan 8, 31–5931. Capitolul opt formează o unitate cu capitolul precedent, şapte. Acţiunea se desfăşoară în acelaşi loc, în timpul aceleiaşi sărbători. Vocabularul este comun şi sunt tratate aceleaşi teme. Dar acest capitol nu pare să aducă nimic nou, dă mai degrabă impresia unei dubluri care prezintă într-o manieră uşor diferită aceeaşi dispută între Isus şi iudei, dispută care tocmai a fost po-vestită. Unor cititori nerăbdători li se poate părea plictisitor să se regăsească în faţa unor afirmaţii similare, ca şi cum autorul a rămas fără imaginaţie sau nu mai ştie să scrie bine. Dar este mi-nunat să reiei aceeaşi scenă, să o mai povesteşti o dată, într-o ma-nieră diferită, uşor schimbată. Este demersul însuşi al memoriei să sape în amintire căutând detalii, completând frazele, precizând cuvintele. Când îţi aduci aminte de un eveniment, prima oară o faci în linii generale. Spui ce e important, desfăşurarea conflic-tului, povesteşti acţiunea. Este exact felul în care lucrurile sunt amintite în capitolul şapte. Capitolul opt reia scena diferit, puţin schimbată. Memoria caută în inima omului pentru a descoperi adevărul. E ceea ce se întâmplă şi atunci când persoane diferite încearcă să-şi amintească acelaşi eveniment. Fiecare îl înţelege altfel, fiecare pune accentul pe un detaliu diferit. Evanghelia lasă martorii să vorbească şi apar relecturi succesive32. Prima secţiune a capitolului opt se desfăşoară în doi timpi, primul centrat asupra mărturiei (Ioan 8, 12–20) şi cel de-al doilea asupra plecării şi identităţii lui Isus (Ioan 8, 21–30). Rând pe rând, în prima secţiune, se pune problema identităţii Tatălui, iar apoi cea a identităţii Fiului. „Unde este Tatăl tău?“ Isus răs-punde: „Nici pe mine nu mă cunoaşteţi, nici pe Tatăl meu“ (Ioan 8, 19). Ei i-au spus atunci: „Cine eşti tu?“ (cf. Ioan 8, 25). 31 Dubla menţionare a numelui lui Abraham la început şi la sfârşit (vs. 31 şi vs. 59) creează o incluziune care delimitează cea de-a doua parte a capitolului opt, cf. George Mlakuzhyil, The christocentric literary structure of the fourth Gospel, p. 203. 32 Jean Zumstein vorbeşte despre acest fenomen, specific lui Ioan, în articolul lui Der Prozess der relecture in der johanneischen Literatur, New Testament Studies, Cambridge University Press 1996, vol 42/3, pp. 394–411. 86 În centrul primei secţiuni se regăseşte menţionat ceasul, la fel ca şi în capitolul şapte, ceasulcare încă nu a venit. Nimeninua putut pune mâna pe El (cf. Ioan 8, 20).Afirmaţia răsună ca un ecou al celei din capitolul precedent: Căutau să-L prindă, dar nimeni nu a pus mâna pe El, pentru că ceasul Lui nu venise încă (Ioan 7, 30). Pentru puţin timp încă, El se mai află în mijlocul oame-nilor. Urmând menţionării ceasului, Isus anunţă din nou: „Mă duc... voi mă veţi căuta“. În capitolul şapte, El le-a spus „mă veţi căuta şi nu mă veţi găsi“ (Ioan 7, 34). Acelaşi discurs revine şi aici. Puţin schimbat, el devine cu mult mai dur: „Mă veţi căuta şi veţi muri în păcatul vostru. Unde mă duc Eu, voi nu puteţi veni“ (Ioan 8, 21). Iudeii se întreabă din nou ce înseamnă acest cuvânt. Dar acum nu se mai întreabă dacă El va merge printre greci, pentru ca ei să nu-Lpoată găsi (cf. Ioan 7, 35), ci dacă se va omorî (cf. Ioan 8, 22). Noile elemente care apar în capitolul opt deplasează sensul. În capitolul şapte, în jurul ceasului se opuneau doi timpi istorici: timpul lucrării Fiului (cf. Ioan 7, 21) şi cel al lucrării Duhului (cf. Ioan 7, 39). Discursul vestea darul fără precedent care duce Scriptura la împlinire. Deschidea spre împli-nirea promisiunii. Vestirea acestui dar era punctul culminant al pericopei, eveniment care, de altfel, avea loc în „ziua cea mare a sărbătorii“33. În capitolul opt, menţionarea ceasului este încadrată de timpul prezent al mărturiei şi se opune timpului viitor al reve-laţiei. În prezent, Tatăl şi Fiul aduc mărturie. „Eu sunt propriul meu martor şi pentru mine dă mărturie Tatăl care m-a trimis“ (Ioan 8, 18). În viitor, „când Îl veţi fi înălţat pe Fiul Omului, 33 În ziua cea mai mare a sărbătorii Corturilor se făcea libaţiunea solemnă a apei, scoase din Siloam. „En invitant à venir à lui, Jésus s’offre comme source, tel le Rocher dans le désert, tel aussi le Temple futur contemplé par Ezechiel au chapitre 47. Dans le contexte où elle est prononcée, sa proclamation, formulée en termes sapientiels, s’avère «messianique»: ce que la fête célébrait en espérance est donné dans la personne du Révélateur“ („Chemând oamenii să vină la El, Isus se oferă ca izvor, asemeni stâncii din deşert, asemeniTemplului viitor pe care l-a contemplat Ezechiel, în capitolul 47. În contextul în care este rostită, proclamaţia Sa, formulată în termenii scrierilor sapienţiale, se dovedeşte mesianică: ceea ce sărbătoarea celebra în speranţă era dat în persoana Mântuitorului“), Léon-Dufour, op. cit., p. 234. 87 atunci veţi şti că Eu sunt“ (Ioan 8, 28). Afirmaţie plină de îndrăz-neală. Şi Isus continuă: „Cel care m-a trimis este cu mine, nu m-a lăsat singur“ (Ioan 8, 29). Datorită faptului că au fost adăugate noi elemente acestui pasaj, accentul nu mai cade asupra noului timp care va începe, ci asupra identităţii Tatălui şi a Fiului. În timpul vieţii, Cristos dezvăluie misterul lui Dumnezeu Tatăl. După moartea lui Isus, Dumnezeu va dezvălui identitatea Fiului. În jurul ceasului, două schimburi de replici între iudei şi Isus pun în paralel tema cunoaşterii Tatălui şi a Fiului. Două alte întrebări importante dau naştere, în cea de-a doua secţiune a capitolului opt (Ioan 8, 31–59), la o nouă dezvoltare în jurul temei filiaţiunii şi a paternitaţii. De data aceasta, identitatea celor care au crezut în Isus este pusă la îndoială. Confruntarea cu problema identităţii Fiului atrage după sine confruntarea cu problema propriei identităţi. Cea de-a doua parte a capitolului opt încearcă să trateze astfel şi identitatea „iudeilor“, sămânţă a lui Abraham, care afirmă că îl au pe Abraham şi chiar pe Dumnezeu ca Tată. Ca într-o oglindă, cele două mari secţiuni ale capitolului opt îşi dau replica. Identitatea Tatălui şi a Fiului contrastează cu identitatea fiilor şi a tatălui lor, aşa cum se revelează a fi ei cu adevărat. Căci Isus contestă identitatea fiilor lui Abraham, le con-testă ştiinţa. Discuţia urcă treaptă cu treaptă, afirmaţiile devenind din ce în ce mai dure şi mai intransigente. Acuzaţiile împotriva iudeilor ajung din ce în ce mai grave. „Veţi muri în păcatul vostru“ (Ioan 8, 24), „Oricine înfăptuieşte păcatul devine robul păcatului“ (cf. Ioan 8, 34), „voi vreţi să mă ucideţi“ (cf. Ioan 8, 37.40), „voi sunteţi de la diavol, tatăl vostru, şi dorinţele tatălui vostru vreţi să le înfăptuiţi“ (Ioan 8, 44). O serie de acuzaţii de nesuportat. E greu să le auzi şi e greu să-ţi imaginezi că pot fi spuse34. Din momentul în care mi-am propus să fac o lectură 34 Léon-Dufour consideră că această violenţă a limbajului nu poate fi explicată doar prin situaţia de criză în care trăia comunitatea ioanică şi nici nu poate fi justificată ca fiind expresia profundei suferinţe datorate respingerii lui Cristos de către Israel. Ea se înscrie pentru autor în tradiţia profeţiilor lui Israel, care au denunţat întotdeauna comportamentul şi atitudinile aducătoare de moarte (Léon-Dufour, op. cit., vol. II, p. 257). 88 teatrală a Evangheliei după Ioan, trebuia să răspund la întrebarea: cine face această relectură? Cum poate fi ascultat un asemenea discurs? Cum pot fi spuse asemenea cuvinte în aşa fel încât ele să-şi atingă scopul, acela de a transforma, de a converti, de a mântui? Ajuns în acest punct al discursului, mi-a fost greu. Am întâlnit aceeaşi dificultate şi la Adele Reinharzt35. Cui i se adresează Isus? Cine este cel care îşi aduce aminte de această întâlnire? Evanghelia vorbeşte despre cei care au crezut în El (cf. Ioan 8, 31). Nicodim este unul dintre ei. Îmi imaginez că el este cel care îşi aduce aminte. Îmi imaginez clipa în care va înţelege. „Când îl veţi fi înălţat pe Fiul Omului, atunci veţi şti că Eu sunt“ (Ioan 8, 28). Această afirmaţie este în inima capitolului opt. Ea încheie prima parte şi răsună ca un ecou al cuvântului rostit cândva lui Nicodim: „Trebuie să fie înălţat Fiul Omului“ (Ioan 3, 14). Când fariseul începe să-şi aducă aminte, el este din ce în ce mai împovărat de păcatul lui. Amintirea cuvintelor pronunţate de Cristos îi zdruncină în mod profund identitatea. În clipa în care se confruntă cu identitatea celuilalt, a acestui radical Celălalt pe care-L întâlneşte, se pune în mod dramatic problema propriei identităţi. Îl aude pe Isus vorbind, aşa cum o făcea cândva în Templu. Se gândeşte la El, aşa cum L-a văzut înălţat pe cruce, Fiul Omului înălţat. Îl aude vorbind aşa cum o făcea altădată, nu cu ură, ci calm, blând. Cristos a spus: „Vreţi să mă ucideţi“. Nicodim 35 Adele Reinharzt, exegetă evreică, a publicat un studiu asupra Evangheliei după Ioan, decisă să nu mai ignore descrierea negativă a iudeilor din acest text. Autoarea găseşte că modelul binar care străbate Evanghelia şi care îi desemnează pe iudei ca opozanţi este un model periculos. Pe parcursul unor abordări diferite – complezentă, rezistentă, simpatizantă şi angajată – Adele Reinhartz caută un mod de a angaja un dialog profund şi respectuos cu ucenicul preaiubit, refuzând să se alinieze perspectivei care îi acuză pe iudei, dar şi perspectivei care îi apără cu preţul excluderii celuilalt. „I do not know whether plurality and diversity lead to salvation or eternal life, but I believe that they are a better basis for peace, harmony and mutual understanding at least in this world“ („Nu ştiu dacă pluralitatea şi diversitatea duc la mântuire sau la viaţa veşnică, dar ştiu că sunt o bază mai bună pentru pace, armonie şi înţelegere reciprocă, cel puţin în această lume“).Adele Reinhartz, Befriending the beloved disciple, NY, 2001, p. 144. 89 nu L-a crezut atunci. Nu îşi dădea seama că lucrurile vor ajunge până acolo. De la un moment dat, a devenit evident. Dar nu mai putea face nimic. Acum realizează că nu a fost decât un sclav. Pretindea că este fiul lui Abraham. Nu, nu a făcut lucrările lui Abraham. Credea că Dumnezeu îi este Tată. Nu a putut să asculte niciodată cuvintele acestui om, cuvintele acestui drept care a fost înălţat pe cruce. Împovărat de sentimentul de vină, Nicodim resituează cuvintele lui Isus în trecut, dar aşa cum le aude acum. Le aude în adâncul inimii lui şi nu ştie cum va continua să mai trăiască. Le aude pentru prima oară cu adevărat. Au fost rostite cu mult timp înainte, la Templu. Dar de-abia acum le cuprinde sen-sul şi este apăsat de povara lor. Îşi dă seama că era departe, atât de departe de cum ar fi trebuit să fie. Identitatea lui era construită din semne exterioare: aparţinea descendenţei lui Abraham şi era mândria lui. Dar de fapt nu era nimeni, mai puţin decât nimeni. Se afla departe, pe cea mai de jos treaptă. Era cel mai departe de Dumnezeu. Credea că îl cunoaşte pe Dumnezeu şi îşi punea încrederea în ştiinţa pe care o avea, dar era departe de a împlini dreptatea. Nu asculta cuvintele lui Dumnezeu, ci şoapta minci-noasă a diavolului, care îl învăţa să nu aibă încredere. Acesta era ucigaş de oameni de la început (cf. Ioan 8, 44). El, Nicodim, împlinise lucrările lui36. Era vinovat de moartea unui om. Mai mult decât atât, refuzase iubirea, omorâse iubirea, iubirea infinită care vine de la Dumnezeu. Îl refuzase pe Dumnezeu. Participase la omorârea Celui trimis de Dumnezeu. 36 „En effet, si les enfants d’Abraham font les oeuvres d’Abraham, la première de ses oeuvres est de quitter sa terre, sa parenté et la maison de son père et d’aller vers la terre que Dieu lui montre, et le motif pour lequel ceux à qui la Parole s’adresse sont confondus, parce qu’ils ne sont pas enfants d’Abraham, c’est évidemment parce que, n’ayant pas quitté la maison de leur père, ils sont blâmés d’être encore du mauvais père et d’accomplir encore les oeuvres de ce père-là“ („Dacă fiii lui Abraham fac faptele lui Abraham, atunci trebuie amintit că prima sa faptă a fost să-şi părăsească ţara, familia şi casa tatălui său şi să meargă spre ţara pe care Dumnezeu i-o arată. Iar dacă cei cărora le este adresat Cuvântul nu sunt consideraţi fii ai lui Abraham este tocmai pentru că, nepărăsind casa tatălui lor, ei sunt fiii altui tată şi fac faptele acestuia.“) Origène, Commentaire sur l’évangile de Jean, XX § 126, Sources chrétiennes 290, p.221. 90 Când ajungi aici, în cel mai de jos punct în care poţi ajunge, doar atunci poţi auzi o altă voce, vocea lui Dumnezeu. Furtuna a trecut. Şi cutremurul de asemenea. O adiere uşoară suflă liniştit. Şi auzi: El e viu. E viu. Cel care a murit pe cruce a înviat din morţi. Fiul Omului l-a preamărit pe Tatăl şi Tatăl l-a preamărit pe Fiul. El e viu. E aici. Şi-a dat duhul pentru a rămâne pe veci alături de om. „Când veţi înălţa pe Fiul Omului, atunci veţi şti că Eu sunt“. Da, acum Nicodim ştia. Îmi închipui această clipă de trecere. Ceasul s-a apropiat. Ceasul crucii. Este ceasul celui mai profund sentiment de vino-văţie care apasă asupra omului. Este şi ceasul slavei, ceasul în care primeşte iertarea lui Dumnezeu. Nicodim face trecerea. A cunoscut sfâşierea inimii sale, sfâşierea care a dezbinat mul-ţimea. A auzit nenumărate voci diferite şi părtinitoare contrazi-cându-se şi certându-se în interiorul propriului său suflet.Acrezut că-L poate apăra pe Isus, dar nu a ştiut să o facă. A rămas cu cei care I-au vrut moartea. Nu a avut puterea să facă altfel. Nu a avut puterea să se separe de el însuşi. Dar toată povara laşităţii a apăsat asupra lui. Nu a putut să uite. S-a întors.Aîncercat să-şi aducă aminte şi să înţeleagă. A făcut propria lui lectură a evenimentelor, în-cercând să înţeleagă cine era Cel pe care L-a cunoscut. Din ce în ce mai conştient de propriul său păcat, s-a condamnat, s-a renegat pe sine. Nicodim trebuia să treacă prin moarte, prin renunţarea la propria identitate pentru a putea renaşte. Să renască de sus, din apă şi Duh. Nicodim, cel care a venit noaptea pentru prima oară, vine acum la lumină. Nicodim şi orbul din naştere – venirea înspre lumină Noaptea... Vine spre El noaptea. Este noaptea unei vieţi întregi pe care o străbat pentru a ajunge în cele din urmă la lumi-nă. El trăia în noapte şi niciodată nu cunoscuse lumina. Într-o zi, întâlneşte un om. E o întâlnire neaşteptată, care îi schimbă viaţa. Este întâlnirea cu Cristos. Îl scoate din întuneric. 91 „A mers, s-a spãlat ºi a vãzut“ Constantin Cojocaru Foto: Tudor Predescu 92 Nu, nu mai vorbesc despre Nicodim şi în acelaşi timp vorbesc şi despre Nicodim. Cum vorbesc despre oricare dintre cei care au trăit în viaţa lor o întâlnire extraordinară cu Cristos. Pentru fiecare om, o asemenea întâlnire reprezintă trecerea de la noapte la lumină, de la singurătate la o prezenţă de iubire, de la teamă la încredere. În Evanghelia după Ioan, povestea vindecării orbului din naştere vine să întrerupă disputa iudeilor cu Isus, care se desfă-şoară în Templu. Este o poveste reală care, în acelaşi timp, depă-şeşte cadrul unei simple anecdote. Vorbeşte despre un om care l-a întâlnit pe Dumnezeu. Povestirea vine imediat după impresio-nanta dezbatere din capitolul opt privitor la identitatea lui Isus şi la identitatea iudeilor. În ciuda lungimii pericopei, ea nu are nici un rol dramatic în dezvoltarea istorisirii. Ni se vorbeşte despre vindecarea orbului şi, imediat după aceea, Isus dispare din scenă. Între versetele din Ioan 9, 8 şi Ioan 9, 34, avem de-a face cu cel mailungpasajevanghelicîncareCristosesteabsent.Orbuldevine personajul principal în jurul căruia se dezvoltă acţiunea. Iudeii conduc o anchetă pentru a afla cine este acela care l-a vindecat. Pentru martori, miza este importantă: cei care-L recunosc pe Isus ca Mesia sunt în pericol de a fi excluşi din comunitate, din sina-gogă. Situaţia este anacronică pentru timpul istoric în care a trăit Isus. Ea transpune în trecut o realitate mai târzie, veridică în vre-mea activităţii ucenicilor. Dar transpunerea ne face să descoperim rădăcinile unui conflict. Pe de altă parte, este un proces început în timpul vieţii lui Isus, care va continua şi va deveni procesul ucenicilor săi. Povestea orbului vindecat devine o punte între doi timpi ai istoriei. Mai mulţi exegeţi au crezut că descoperă în acest pasaj arta Evangheliei după Ioan de a pune în simultaneitate doi timpi istorici diferiţi. Povestirea apare chiar în inima conflictului. În miezul „procesului“ lui Isus apare „procesul“ orbului din naş-tere.Deceaici?Egreudedatunrăspuns,analizânddoarstructura Evangheliei. Încerc să iau în considerare efectul produs de text asupra celui care ascultă: Cine are nevoie să asculte? Ce trebuie să afle? Dacă merg până la capăt cu raţionamentul că Nicodim este cel care ascultă – urmând şi logica parcursului interior al 93 acestuia, – cred că după relectura evenimentelor trecute, aşa cum e făcută în capitolul opt, el are nevoie să audă povestea orbului din naştere. Şi dacă spun „Nicodim“, mă refer la oricine trăieşte o transformareradicalăînviaţasa,apropiatădeceatrăitădefariseu. Celcare,prinamintire,redevineprezentlaevenimentelepovestite în Evanghelie, percepe cuvintele lui Isus ca pe o adresare directă. O serie incredibilă de acuzaţii îl apasă pe om: vor fi auzite de cel care se simte vinovat. Este pe marginea prăpastiei. Are nevoie de iertare. Are nevoie să fie ridicat. Este atât de frumos faptul că relectura capitolului opt este cuprinsă, în forma actuală a textului, între două pericope care vorbesc despre păcat şi despre iertare! La începutul capitolului opt avem povestea femeii adultere. După capitolul opt, povestea orbului din naştere care este vindecat începe printr-un dialog des-pre păcat, purtat între Isus şi ucenici. Văzându-l pe orb cerşind la marginea drumului, ucenicii îl întreabă pe Isus cine a păcătuit, acesta sau părinţii lui, ca să fie pedepsit prin boală! Isus refuză să vadă în boală o consecinţă a păcatului. Ea este ocazia pentru ca slava lui Dumnezeu să se manifeste. Isus face din pământ şi salivă un bulgăr de noroi, unge ochii orbului şi îl trimite să se spele la scăldătoarea Siloam. Orbul merge, se spală şi vede. (cf. Ioan 9, 1–7) Nu, Isus nu vorbeşte despre iertarea păcatelor. Omul trăia în noapte, în noaptea unei vieţi întregi. Vine spre El, spre lumină. Întâlnindu-l pe Isus, omul începe să vadă. Trăieşte de acum în lumină şi nu mai există păcat în el. Orbul va trece prin încercări grele. Va trece prin anchete, îşi va vedea părinţii abandonându-l de teama iudeilor. Nu se dă la o parte. Înfruntă aceste situaţii şi dă o mărturie de credinţă. Renaşte şi noua naştere îl separă de ai lui. Dar nu e singur. Îl va întâlni din nou pe Isus. Şi atunci va recunoaşte în El pe Fiul Omului. Capitolul nouă se încheie cu o judecată asupra fariseilor. „Dacă eraţi orbi, nu aveaţi păcat. Dar voi spuneţi: «Vedem.» Păcatul vostru rămâne.“ (Ioan 9, 41). Ei se fac vinovaţi afir-mând că văd. Nicodim a fost asemeni lor, sigur pe ceea ce ştia. Dacă o transformare, o convertire a fost posibilă, ea s-a realizat 94 doar atunci când Nicodim s-a eliberat de identitatea de învăţător. Trebuie să admită că e orb, să ştie că merge în noapte. De-abia atunci când pătrunde în noaptea celui orb, vine pentru prima oară spre lumină. Cu adevărat vine înspre lumină. Va fi vindecat asemeni orbului. Şi va fi trimis la ai săi pentru a da o mărturie de credinţă, aşa cum a fost trimis şi cerşetorul. Va fi şi el separat de ai săi, aşa cum a fost despărţit şi orbul vindecat. Nicodim va traversa aceeaşi încercare până la capăt. Dar va afla: nu e singur. Cristos e lângă el. Nicodim – interlocutorul ideal al Evangheliei În primul capitol am încercat să retrasez, pornind de la Evanghelie, parcursul interior al celui care îşi aminteşte, al celui care povesteşte. Este vorba despre trecerea de la memoria unui cuvânt la cuvântul memorialului. Ei vor ajunge să dea mărturie, cei care intră în acest demers al amintirii. Există un noi în Evanghelie, un noi care desemnează gru-pul celor care îşi aduc aminte şi aduc mărturie. Dacă vorbesc despre Cuvântul făcut trup, o fac pentru că L-au cunoscut: s-a sălăşluit între noi şi noi am văzut slava lui (Ioan 1, 14). Ei se bazează pe mărturia lui Ioan Botezătorul care strigă: „Despre El am spus: cel care vine în urma mea a fost înaintea mea pentru că mai înainte de mine era“ (Ioan 1, 15). Şi adaugă: „Din plină-tatea sa noi toţi am luat, har peste har“ (Ioan 1, 16). La sfârşitul Evangheliei, mărturia lui Ioan Botezătorul este depăşită. Cel care a venit în urma lui, înaintea lui a trecut. De la El, un altul primeşte puterea de a da mărturie: ucenicul preaiubit. Grupul recunoaşte mărturia lui. „Acesta este ucenicul care dă mărturie despre acestea şi noi ştim că mărturia lui este adevărată“ (Ioan 21, 24). Trecând de la precursor la ucenic – şi prin amândoi – grupul primeşte mărturia Fiului. Prologul vesteşte: Pe Dumnezeu nu l-a văzut nimeni; Fiul Unul-născut, care este în sânul Tatălui, El l-a făcut cunoscut (Ioan 1, 18). Este mărturia Cuvântului care s-a întrupat. Grupul primeşte mărturia Lui pentru a o transmite mai departe. În acest proces, ucenicii ajung să se confunde cu 95 Învăţătorul lor: „Noi ceea ce ştim vorbim şi despre ce am văzut dăm mărturie“ (Ioan 3, 11). Un noi se opune întotdeauna unui voi. Cui i se adresează grupul? Există un destinatar pe care încearcă să-l atingă şi pe care putem încerca să-l descoperim pornind de la text. Cel care ascultă este interpelat la început şi la sfârşit. Este un necu-noscut. Interpelat de grup, el se va lăsa transformat şi schim-bat de Cuvântul pe care-l aude. O singură dată, pe parcursul Evangheliei, interlocutorul acestui grup are un nume. Sau, mai degrabă, grupul se consideră mai departe în dialog cu acelaşi interlocutor pe care l-a avut Isus. Este vorba de Nicodim. Un dia-log început cu mult timp în urmă între Nicodim şi Învăţător pare să se continue cu ucenicii. În întâlnirea dintre Isus şi Nicodim, în interiorul aceleiaşi fraze, singularul eu se transformă în plu-ralul noi. În acelaşi timp, acel tu care îl desemna pe Nicodim se transformă în voi, desemnând grupul căruia îi aparţine Nicodim. El rămăsese „unul dintre farisei, unul dintre fruntaşii iudeilor“ (cf. Ioan 3, 1). Iudeii fuseseră opozanţii lui Isus, ei continuă să se opună ucenicilor. „Adevăr, adevăr îţi spun, noi ceea ce ştim vorbim şi despre ce am văzut dăm mărturie, dar voi nu primiţi mărturia noastră“ (Ioan 3, 11). Cei care intră în acest proces al memoriei ajung să dea mărturie. Dar există şi un parcurs al aceluia căruia i se adresează. L-am ales pe Nicodim ca interlocutor. Este o alegere suge-rată de Evanghelie, tocmai prin prezenţa acelui noi în discurs. Dar cel mai important este să ţinem cont de scopul Evangheliei: acela de a transforma, de a-l schimba pe interlocutor în inima lui. Evanghelia îl propune pe Nicodim ca personaj care se pune în mişcare. Textul sugerează parcursul interior al lui Nicodim, par-curs care începe în timpul vieţii lui Isus. Dar Evanghelia îl lasă pe Nicodim lângă mormânt. Nu a ştiut să-Lprimească pe Cel viu, primeşte acum un mort. Asupra lui apasă mai mult decât asupra oricui altcuiva povara vinovăţiei şi a remuşcării. Nicodim devine interlocutorul ucenicilor, nu numai ca adversar al lor. El este cel care e gata să-i asculte; cel care, împins de regret şi de durere, 96 caută adevărul. Acest om este pregătit să trăiască o transformare radicală. Dublura din capitolul opt, unde iau cuvântul iudeii care au crezut în Isus, m-a trimis cu gândul la Nicodim. Textul este aşezat după cea de-a doua apariţie a fariseului în discurs. Capitolul opt face o relectură a unui eveniment povestit în ca-pitolul precedent, sugerând că, pentru toţi cei care sunt în drum spre Cristos, există un parcurs care trebuie străbătut. Fiecare trebuie să treacă prin moarte, să renunţe la propria identitate, să renască din nou. Nicodim este chemat să parcurgă acest drum. Era cel mai departe de Dumnezeu. Îl va descoperi pe Dumnezeu lângă el. Era stăpânit de teamă. Teama va fi învinsă, va dispărea precum bruma la răsăritul soarelui. Nicodim va crede poate că a trăit un vis urât. Dar teama a fost cât se poate de reală. Astăpânit asupra unui imperiu al morţii. Şi el i-a fost sclav. Se trezeşte dintr-un coşmar; se trezeşte dintr-un somn de moarte. Începe să trăiască. În clipa în care ajunge să renunţe la identitatea lui, îşi regăseşte adevărata identitate. Devine liber. „Veţi cunoaşte ade-vărul şi adevărul vă va face liberi“ (Ioan 8, 32). Isus le vorbea iudeilor care crezuseră în El. Nicodim era unul dintre ei. 97 Capitolul III: Călăuzele amintirii Un proiect de reprezentare teatrală Am impresia că am spus totul şi totul mai rămâne încă de spus. Am descris în capitolul precedent parcursul lui Nicodim, devenirea lui provocată şi hrănită de amintirea unui cuvânt. La început, am vorbit despre ucenicii care încep demersul amintirii. Toţi au nevoie să se întoarcă în timp pentru a înţelege atât trecutul cât şi prezentul, ceea ce s-a întâmplat şi ceea ce li se întâmplă. Astfel, am ales să plasez povestirea primei părţi a Evangheliei în timpul unei nopţi de Paşte. Acţiunea, inspirată de Faptele Apostolilor, începe imediat după martiriul lui Iacob, fratele lui Ioan, în momentul în care Petru este aruncat în închi-soare şi ceilalţi ucenici se adună acasă pentru a se ruga (cf. Fapte, 12, 1s). Începând de aici, am încercat să ţes legături şi să urmăresc traiectoria unor personaje care îşi au originea în poves-tirea evanghelică. Este vorba de Petru şi de ucenicul preaiubit (identificat de tradiţie ca fiind Ioan, fratele lui Iacob). În jurul ucenicilor sunt bineînţeles femeile din Evanghelie: cu siguranţă samariteanca; probabil Marta şi Maria, surorile lui Lazăr; Maria Magdalena. În tabăra adversă se află Nicodim, cel care va trăi un parcurs de transformare, şi unul dintre iudei. Şi mai este cineva: un străin. Personajul îl evocă pe Cristos Înviat, aşa cum le apare ucenicilor pe malul Lacului Tiberiadei (cf. Ioan, cap. 21) şi mai ales celor doi ucenici în drum spre Emaus (cf. Luca, cap 24). În capitolul de faţă, voi încerca să vorbesc despre acest „personaj“ misterios şi să spun cum am ajuns la el. Acţiunea se desfăşoară la început în închisoare şi acasă, iar apoi, în partea a doua, într-un spaţiu public care corespunde Templului. Povestea evanghelică e simplă: În timpul unei nopţi de Paşte, autorităţile declanşează o „persecuţie“ împotriva ucenicilor lui Isus. Un străin, pe care ucenicii îl întâlnesc în momentul în care vor să fugă, îi provoacă să-şi aducă aminte. Încetul cu încetul, ei 98 vor înţelege ce s-a întâmplat în Cristos. Cuvântul îi eliberează: e noaptea eliberării lui Petru. A doua zi, Petru şi Ioan vor merge la „Templu“. Procesul început cu Isus continuă cu apostolii Săi. Unul dintre acuzatori, Nicodim, se va lăsa transformat de mărtu-ria lor. Petru este pregătit să urmeze aceeaşi cale, unică de altfel: calea lui Cristos. Este calea martiriului. Acţiunea inspirată de Faptele Apostolilor Textul Evangheliei şi de parcursul lui Nicodim din după Ioan Evanghelia după Ioan Petru este în inchisoare. Mărturia lui Ioan Confruntat cu acuzatorii săi, el dă o mărturie Botezătorul despre Cristos, evocând mărturia lui Ioan (Ioan 1, 19–34) Botezătorul. Nicodim este unul dintre cei care îl anchetează. Ucenicii se adună în casa Mariei, mama lui Chemarea primilor Ioan, pentru a se ruga şi a-şi aduce aminte de ucenici şi primul trecut. În această noapte de suferinţă îşi aduc semn al lui Isus la aminte primele semne şi trăiesc amintirea nunta din Cana primei întâlniri luminoase cu Cristos, Cel pe (Ioan 1, 35–40; care inima lor îl aştepta de atâta timp. Ioan 2, 1–11). Nicodim se alătură grupului, vrând să-i facă Isus îi alungă pe să renunţe la mărturia lor. Ei continuă să dea vânzători din templu. mărturie, în timp ce Nicodim continuă să nu (Ioan 2, 13–25) creadă. Un străin pune sub semnul întrebării aparentul echilibru al fariseului. Îl face să-şi Întâlnirea dintre aducă aminte de o întrebare pe care el vroia Isus şi Nicodim să o uite. Cine era Cel spre care a venit (Ioan 3, 1–15) noaptea? În închisoare, Petru îşi continuă mărturia. Dialogul între Ioan El continuă să vorbească despre Ioan Botezătorul şi iudei Botezătorul, în dialog contradictoriu cu cel (Ioan 3, 22–36) care îl anchetează. O femeie care profită de „sistem“ se simte Întâlnirea dintre obosită în sufletul ei de atâta minciună. Isus şi samariteancă Există moduri diferite de a fi prizonier. (Ioan 4, 7–26) 99 (Mărturia lui Petru continuă – am renunţat). Acasă, ucenicii se roagă şi îşi aduc aminte de Cristos. De data aceasta, de faţă cu Nicodim, amintirea devine o acuzaţie. ÎNGERUL ÎL ELIBEREAZĂ PE PETRU Petru se întoarce acasă. Este sărbătoarea Paştelui. Ucenicii îşi aduc aminte de o altă sărbătoare, trăită alături de Isus. (Secvenţa a evoluat, inspirată de povestea ucenicilor care fug spre Emaus. Odată eliberat, Petru vrea şi el să fugă, dar în drum se întâlneşte cu un străin care îl face să înţeleagă povestea înmulţirii pâinilor. Şi îl întreabă dacă şi el vrea să plece. Îl întreabă dacă Îl iubeşte cu adevărat.) A doua zi, ucenicii se duc la Templu: procesul început cu Isus continuă cu ucenicii lui. Se pun aceleaşi întrebări, se dau aceleaşi răspunsuri. Capitolul opt devine mărturia lui Nicodim, care ajunge să fie conştient de păcatul lui. Asemeni orbului din naştere, el trăieşte vindecarea şi iertarea lui Cristos. Asemeni orbului, Nicodim ajunge să vadă. (Vindecarea fiului unui ofiţer roman) (Ioan 4, 46–54) V i n d e c a r e a p a r a l i t i c u l u i la piscina din Bethzatha. (Ioan 5, 1–18) Discursul despre învierea morţilor şi despre judecată. (Ioan 5, 19–29) FAPTE 12, 7–10 Istoria înmulţirii pâinilor. (Ioan 6, 1–71) Isus la Sărbătoarea Corturilor. (Ioan 7, 1–52) Oaltăviziunedespre discursul lui Isus la sărbătoare. (Ioan 8, 12–59) Povestea vindecării orbului din naştere. (Ioan 9, 1–7) Dramatizarea se încheie cu un priveghi unde, ca rugăciune, este amintită povestea învierii lui Lazăr. Reprezentarea teatrală se încheie aici, cu o rugăciune de mântuire şi totodată un cântec de laudă. Iniţial, m-am gândit să fie spus de femei. A rămas, în cele din urmă, o singură actriţă care a spus textul. A fost, în ace-laşi timp, şi strigăt de disperare şi promisiune: omul abandonat morţii îl cheamă pe Dumnezeu. În cel mai întunecat moment de suferinţă, învaţă să aibă încredere. Odată salvat, omul îi mulţu-meşte lui Dumnezeu. Semn al morţii şi al învierii lui Cristos, povestea lui Lazăr rezumă tot ceea ce ucenicii au trăit în această noapte de Paşti. De la Lazăr la Petru Sunt momente în viaţă în care este greu să înţelegi ce se întâmplă. Aştepţi, cu inima deschisă şi braţele întinse. Aştepţi iubirea şi întâlneşti indiferenţă, o judecată plină de dispreţ. Eşti singur şi vrei să te rogi, să strigi, să auzi un cuvânt care să spargă singurătatea. Nu e nimeni. Inima omului rămâne o rană deschisă, un strigăt către Dumnezeu de către care se simte abandonat. De departe, un alt strigăt se alătură strigătului din prezent. Cineva, demult, a urlat deja: „Dumnezeul meu, Dumnezeul meu, de ce m-ai părăsit?“ Este strigătul psalmistului (Ps 22, 1) şi atâţia oameni l-au repetat în noaptea singurătăţii lor, în miezul nefe-ricirii lor. Ţintuit pe lemnul crucii, un om a strigat şi el aceste cuvinte1. Şi era ca şi cum ele ar fi fost rostite pentru prima oară. O profeţie tocmai se împlinea. Cel pe care lumea Îl aştepta ve-nise, şi totuşi nimeni nu L-a recunoscut. A trecut printre oameni ca un necunoscut şi oamenii nu au înţeles decât după moartea Lui cine era. Şi-au amintit ceea ce se spusese despre El: totul fusese împlinit. Evanghelia după Ioan citează de mai multe ori Scripturile, chemându-le să dea mărturie despre Cristos. Isus a fost trădat, aşa cum vestiseră profeţii şi psalmii. Veşmintele Lui Povestea învierii lui Lazărdevine rugăciunea femeilor în timpul priveghiului. Învierea lui Lazăr (Ioan 11, 1–16) 1 Cf. Marcu 15, 34 şi Mt 27, 46. Nici Ioan, nici Luca nu fac aluzie la psalmul 22,1 în relatarea Patimii. 100 101 au fost împărţite şi tunica trasă la sorţi2. I-a fost sete şi i s-a dat să bea oţet3. După moartea Lui, un soldat i-a străpuns coastele şi nici unul dintre oase nu i-a fost rupt4. Contemplându-L pe Isus mort pe cruce, oamenii au recunoscut în El pe Cel care trebuia să vină, aşa cum au vestit Scripturile. Dar Paul Beauchamp remarca plin de fineţe: „Această dramă nu a fost doar revelaţia făcută unuia singur despre viitorul altuia. A fost trăită în prezentul multora, iar Cristos a intrat în această realitate trăită pentru a o călăuzi până la capăt şi a-i revela întreaga semnificaţie“5. Cristos a cunoscut suferinţa şi moartea şi, în miezul acestor încercări, a strigat către Dumnezeu, folosind cuvintele psalmistului, cu-vinte pe care atâţia oameni le-au pronunţat înaintea Lui şi au continuat să o facă după El. Omul bogat în suferinţe îşi întâl-neşte Dumnezeul în câteva cuvinte sărace. În acest strigăt de disperare, Dumnezeu îi iese în întâmpinare. Nu suntem singuri. „Duhul atestă în Scripturi că Cel Unic nu este singur şi nici noi nu suntem. Cel Unic a urmat exemplul tuturor, dar este El însuşi exemplul, modelul care l-a atras pe fiecare om în parte, încă de la începuturi.“6 În viaţă trebuie să treci prin clipe grele, clipe de încercare. Este un mare har pentru cel care în asemenea împrejurări îl în-tâlneşte pe Dumnezeu, chiar dacă omul nu ar trebui să ajungă să sufere pentru a-L putea cunoaşte. Dar omul este confruntat cu suferinţa, cu teama, cu moartea. Întotdeauna a fost aşa şi va mai fi. Este extraordinar faptul că Dumnezeu vine în întâmpinarea omului tocmai în mizeria şi mărginirea sa. Evanghelia după Ioan ne vorbeşte despre Lazăr: Este un om bolnav, aflat pe marginea prăpastiei. Surorile lui trimit la Isus să-i ceară ajutorul, dar El întârzie să vină. Lazăr moare, singur. 2 Paul Beauchamp analizează citatele psalmilor în Patimile după Ioan, Psaumes, nuit et jour, Ed. du Seuil, 1980, p.41. Este vorba aici de citarea psalmului 22, 19, în Ioan 19, 24. 3 Cf. Ps 69, 21. 4 Cf. Exod 12, 46; Numeri 9, 12; Ps 34, 20. 5 Paul Beauchamp, op. cit., p. 52. 6 Paul Beauchamp, op. cit., p. 44. 102 Strigãt de durere – Ioana Abur, Troyes, 27 iunie 2003 Foto: Tudor Predescu 103 De ce moare? De ce a fost părăsit de Dumnezeu? Învierea lui Lazăr ne arată că Dumnezeu salvează. Omul nu e singur, chiar dacă există clipe în care strigătul lui pare să răsune în deşert, fără un răspuns imediat. Cel mai greu lucru, în asemenea clipe, este să ai încredere şi să-ţi păstrezi speranţa în ciuda evidenţei. Totul rămâne posibil, chiar atunci când totul pare pierdut. Totul rămâne posibil pentru cel care are credinţă. Istoria lui Lazăr este, în Evanghelia după Ioan, un ultim element care grăbeşte deznodământul şi îl împinge pe Cristos spre Patima Crucii. Imediat după învierea lui Lazăr, aflăm că Sanhedrinul decide să-L omoare pe Isus7. Povestitorul scoate în evidenţă raportul dintre cele două evenimente: omul este salvat cu preţul vieţii lui Cristos. Când Lazăr se îmbolnăveşte şi surorile îl cheamă pe Isus, El se afla dincolo de Iordan. Trebuie să treacă râul ca să vină în ajutorul bolnavului. Trebuie mai ales să revină în Iudeea, acolo unde duşmanii Lui au vrut să-L lapideze (Ioan 10, 39). Dar ucenicii încearcă să-i schimbe gândul, amintindu-i de pericolul la care se expune. Fără succes. Atunci Toma, zis şi Geamănul, le-a spus ucenicilor: „Haideţi să mergem şi noi să murim cu El“ (Ioan 11, 16). Drumul lui Isus spre Betania este chiar drumul spre moarte. El vine să redea viaţa omului şi, în această mişcare, îşi dăruieşte propria viaţă. Faptul că trece râul Iordanului aminteşte de trecerea Mării Roşii, la ieşirea din Egipt, când poporul lui Israel a fost eliberat din sclavie după ce a trecut prin mare. Când Lazăr iese din mormânt cu mâinile şi picioarele legate, Isus le-a spus: „Dezlegaţi-l şi lăsaţi-l să plece“ (Ioan 11, 44). Aceste cuvinte amintesc de cuvintele Domnului care i-a cerut faraonului, prin intermediul lui Moise, să-i elibereze poporul. „Lasă poporul meu să plece“ (cf. Ex 5, 1; 7, 16; 8, 1). Acesta trebuia să meargă în deşert şi să celebreze o sărbătoare pentru Dumnezeul său. În Evanghelia după Ioan, după episodul lui Lazăr, îl regăsim pe Isus în deşert. Un nou Paşte se apropie (cf. Ioan 11, 54–55): Dumnezeu îşi va elibera poporul. În clipa în care omul se crede cel mai departe de Dumnezeu, în clipa în 7 Alain Marchadour, Lazare, histoire d’un récit, récits d’une histoire, „Lectio Divina“, nr. 132, Cerf, Paris, 1988. 104 care se simte abandonat, atunci Dumnezeu este de fapt cel mai aproape. Omul va fi mântuit prin Patima şi Învierea lui Cristos. Moartea şi învierea lui Lazăr nu sunt decât un semn care vesteşte Semnul. Povestea lui Lazăr ne vorbeşte despre încercarea cea mai grea de străbătut pentru orice om. Cristos îşi însuşeşte această încercare. El îşi asumă până la capăt, până pe cruce, suferinţa şi singurătatea omului. El îi revelează rostul, chiar dacă nu scuteşte pe nimeni să poarte crucea, aşa cum nu l-a scutit nici pe Lazăr să moară, nici pe surorile lui să se simtă părăsite. Când Isus ajunge în Betania, Marta îi iese în întâmpinare, spunând: „Doamne, dacă ai fi fost aici, fratele meu nu ar fi murit“ (Ioan 11, 21). Ea are curajul să-i reproşeze absenţa, să-L facă să înţeleagă că a ajuns prea târziu. E lipsită de speranţă şi de încredere, în ciuda mărturiei de credinţă pe care o dă. Marta ştia că Isus este Cristos, Fiul lui Dumnezeu, trimis în lume8. Dar acest lucru nu schimbă evidenţa: fratele ei era mort şi moartea lui era cu atât mai de neînţeles. Isus nu venise. Şi, în acelaşi timp, ni se spune că Isus iubea pe Marta şi pe sora ei şi pe Lazăr (Ioan 11, 5). Marta este numită prima, ca şi cum ea ar fi avut cel mai mult nevoie de Isus. El pare să se întoarcă în Betania special pentru ea. Vine să-l reînvie pe fratele ei. Dar se poate spune că, în acest fel, Isus l-a salvat cu adevărat pe om de puterea morţii? Alain Marchadour remarcă faptul că în literatura contemporană această istorie a fost citită de multe ori în afara contextului ei. Lazăr s-a transformat într-un erou tragic. A devenit un mort–înviat care bântuie pământul, în aşteptarea morţii, fără să fi fost cu adevărat salvat de ea. Moartea nu a fost decât întârziată. Lazăr sfârşeşte prin a muri într-o bună zi. Se spune că iudeii l-ar fi omorât pentru ca el să înceteze să mai fie martorul celei mai mari minuni înfăptuite de Isus. Dar dacă figura lui Lazăr care reflectă spiritul contem-poran devine tragică, e pentru că nu-şi mai găseşte răspunsurile în credinţă. Omul devine o fiinţă bântuită care bântuie pământul, o fiinţă şi bântuită şi fascinată de gândul morţii. Revolta care străbate versiunea contemporană este de înţeles când povestea e 8 Cf. Ioan 11, 27. 105 ruptă de contextul evanghelic. O rară excepţie este romanul lui Dostoievski Crimă şi pedeapsă. Povestea lui Lazăr nu e decât un semn al morţii şi al învierii lui Cristos. Darul vieţii, darul lui Dumnezeu, este făcut pe cruce. Isus îl mântuieşte pe om, atunci când strigă ca şi acesta, singur pe cruce: „Dumnezeul meu, de ce m-ai părăsit?“ El îl salvează pe om stând, din dragoste, alături de el în singurătatea lui, în mizerie, în moarte. El îşi dăruieşte viaţa din dragoste, o dăruieşte pentru cei pe care îi iubeşte. „Nimeni nu o ia de la mine, Eu o dau. Am puterea să o dau şi putere am ca iarăşi să o iau“, le spunea Isus ucenicilor săi (Ioan 10, 18).Acceptând să moară, El îl mântuieşte pe om de sub stăpânirea morţii. Doar în această clipă totul este împlinit. Iar Cristos îşi dăruieşte viaţa pentru ca omul să trăiască. Istoria lui Lazăr vesteşte acest lucru. Cristos îşi dă viaţa ca să o ia înapoi. Şi nu o ia înapoi pentru sine, ci pentru toţi cei care Îl urmează. El este Călăuza şi este în acelaşi timp şi Calea. Prin moartea Lui, El a învins moartea. Prin crucea Lui, El l-a mântuit pe om. Cântarea ortodoxă de Paşte celebrează acest eveniment, spunând: „Cu moartea pe moarte călcând“. Toţi cei care L-au urmat au trecut cu El de la moarte la viaţă. Petru este unul dintre primii, aşa cum dau mărturie des-pre el Faptele apostolilor. Între evenimentul morţii şi al Învierii lui Cristos şi întemniţarea lui Petru, povestită în Fapte, există un puternic paralelism. Luca scoate în evidenţă toate elemen-tele asemănătoare9. O noapte de Paşte: ea începe în singurătate şi durere. Iacob, fratele lui Ioan, a fost omorât cu sabia, din ordinul lui Irod. Moartea lui aminteşte de moartea unui alt Ioan, Înainte-mergătorul lui Cristos, şi el ucis de sabie. Petru îşi aşteaptă execuţia în închisoare. Doarme în celula lui şi somnul lui este deja somnul morţii. Isus le-a spus ucenicilor săi: „Lazăr a adormit, dar mă duc să-l trezesc. I-au spus ucenicii: Doamne, dacă a adormit, e salvat. Dar Isus vorbea de somnul morţii.“ (Ioan 11, 11) Somnul lui Petru pare să fie cuprins de întunericul morţii. Trebuie să se trezească, repede. Trebuie să se ridice şi să plece. Este cheia mântuirii: repede! În noaptea de Paşte, când 9 Citat de Susan R. Garett, Exodus from Bondage, CBQ 52/1990, p. 673. 106 Dumnezeu l-a salvat pe poporul Său din Egipt şi l-a scos afară din pământul robiei, Israel a fost chemat să se ridice, să îşi în-cingă cureaua şi să îşi lege sandalele. Trebuia să mănânce Paştele repede şi să plece (cf. Ex.12, 11). Un înger a venit în celulă şi l-a strigat pe Petru. I-a spus: „Ridică-te repede10! Încinge-ţi cureaua, leagă-ţi sandalele şi urmează-mă!“ (cf. Fapte 12, 7–8). Chemarea îngerului face trimitere la acea noapte de demult, când Dumnezeu a mântuit lumea. El mântuieşte azi. Este întotdeauna Paştele, atunci când Domnul trece să-i elibereze pe cei pe care îi iubeşte. În Midraşul la Exod11 se spune că tinerii din cuptorul de foc au fost eliberaţi într-o noapte de Paşte (cf. Dan 3, 26). La fel şi Daniel: a fost salvat din groapa cu lei (cf. Dan 6, 23) de Paşte. Când Cristos a murit şi a înviat era o noapte de Paşte. Domnul este aici. Trece în această noapte. Petru se trezeşte şi se ridică. O lumină puternică strălucea în celulă şi Petru a mers în această lumină. A ieşit din închisoare, a străbătut oraşul: totul părea să fie un vis. Şi, deodată, îngerul a dispărut. Petru şi-a dat seama atunci că era cu adevărat liber. S-a întors acasă la Maria, mama lui Ioan Marcu. Primul martor al învierii lui Petru, aşa cum a fost şi pentru Învierea lui Cristos, este o femeie. Ea merge să le spună ucenicilor că Petru stă afară, în faţa uşii, dar apostolii nu o cred. Petruajungeînmijloculucenicilor,adunaţisăseroage,lafelcum a venit şi Cristos după Înviere în mijlocul lor (Fapte 12,16 şi Luca 24, 36). Tot ce i se întâmplă seamănă cu ceea ce a trăit Cristos. El merge pe aceeaşi cale: Îl urmează în moarte şi în înviere. Ceea ce este doar o vestire în istoria lui Lazăr s-a împlinit în Cristos. Ceea ce a trăit Lazăr, ucenicii vor trăi şi ei după Patima şi Învierea lui Cristos. Istoria lui Lazăr nu este decât un semn, o vestire. Este o întâmplare în care strigătul de disperare al omului este cel mai puternic, gestul de îndurare al lui Dumnezeu este 10 Cf. Fapte 12, 7. Singurul pasaj din Noul Testament unde verbul „a ridica în picioare“ este utilizat la imperativ în Efeseni 5, 14 : „Se spune, trezeşte-te, tu care dormi şi ridică-te dintre cei morţi, şi te va lumina Cristos“, Susan R. Garett, Exodus from bondage, CBQ 52/1990, pp. 656–680. 11 Midraşul la Exod 18 (81a) citat de August Strobel, Passa-symbolik und Passa-wunder in Act 12, 3ff, NTS 4/1958, pp. 210–215. 107 cel mai frumos. Când povesteşti ce s-a întâmplat, mult timp după aceea,istoriaparesăsemenecupsalmii,carecântăminuni ale tre-cutului într-un timp de durere, când omul strigă spre Dumnezeu în suferinţă. Este şi povestea noastră, aşa cum strigătul psalmistului devine al nostru când ne aflăm pe marginea prăpastiei. „Cobor în groapă. Sunt un om sfârşit. Locul meu este printre cei morţi...“ (Ps 88, 5–6) Noi înşine suntem confruntaţi cu moartea şi cu su-ferinţa şi ne putem recunoaşte în Marta, care face o mărturie de credinţă fără să aibă cu adevărat încredere. Cum să ai încredere atunci când înfrunţi moartea? Cum să speri, atunci când ai în faţă nişte morţi–vii? Cum să-ţi păstrezi inima deschisă, când ea de-vine o rană sângerândă? Poţi cu adevărat să spui: „nu va dura“? Trebuie să ai credinţa Mariei care vine alergând să-L întâmpine pe Isus. Ea îşi plânge fratele, dar trăieşte bucuria de a-L reîntâlni pe Cel pe care inima ei Îl iubeşte. Pentru ea, moartea nu poate avea ultimul cuvânt. Este o încredere care depăşeşte puterea de a înţelege. Şi nu este o încredere într-un mâine îndepărtat. Este acum, aici, timpul când morţii vor trăi şi cei care sunt în viaţă nu vor muri în veci. Istoria lui Lazăr este o făgăduinţă fără seamăn, o făgăduinţă de viaţă care se impune în peisajul morţii12. Povestea lui Petru devine şi povestea noastră, povestea omului salvat în timpul nopţii de Paşti. În reprezentarea teatrală pe care o propun, eliberarea lui Petru ocupă locul central: ea îl aşază pe om în faţa misterului morţii şi al vieţii. Ea revelează prezenţa Domnului în singurătatea şi suferinţa umană. Acest „miracol“ precede istoria lui Lazăr şi „o înlocuieşte“ în econo-mia spectacolului. Eliberarea lui Petru se întâmplă acum. Ea se întâmplă în timp ce Ioan îşi aduce aminte de discursul lui Isus despre învierea morţilor. Povestea lui Lazăr, istorie finală ce „recapitulează“ în ea istoria mântuirii omului, este pentru noi sărbătoarea Paştelui. 12 Această povestire a fost sursa de inspiraţie pentru una dintre primele reprezentări creştine din catacombe. La fel şi în cazul tinerilor din cuptorul de foc din cartea lui Daniel. „Dacă au puterea să laude în flăcările morţii, este pentru că Dumnezeu îi învie“, spunea Paul Beauchamp, op. cit., p. 88. 108 Epistula apostolorum13, text pe care l-am descoperit mai târziu, este o scriere apocrifă care vorbeşte despre Sărbătoarea Paştelui şi despre suferinţa tuturor celor care trebuie să dea o mărturie pentru Cristos. Domnul Înviat vorbeşte cu ucenicii şi le vesteşte soarta celor persecutaţi pentru numele Lui. Le promite că, dacă vreunul dintre ei este închis în noaptea de Paşte, îngerul Domnului va veni să-l elibereze. Va putea să intre şi să rămână cu ceilalţi la sărbătoare, până când va cânta cocoşul. Dar când vor fi terminat de celebrat memorialul Domnului şi când masa se va sfârşi, prizonierul se va întoarce în celula sa. Va rămâne până când va fi chemat să iasă şi să dea mărturie despre tot ce i-a învăţat Domnul. Străinul întâlnit pe cale Ucenicii au nevoie să-şi depăşească frica, lipsa de curaj, temerea. Şi pentru asta nu e suficient să înţeleagă. Dacă ajung să apuce pe aceeaşi cale ca şi Cristos, este pentru că ştiu că nu sunt singuri. Există o Prezenţă în viaţa lor. Cineva care îi însoţeşte. O imagine s-a impus: vine din scrierile lui Luca şi este funda-mentală pentru experienţa creştină. Este experienţa celor doi pelerini în drum spre Emaus. Un străin îi întâlneşte pe drum şi îi ajută să-şi recâştige încrederea pierdută, îi ajută să se reîntoarcă la viaţă14. Ei plecaseră din Ierusalim dezamăgiţi şi lipsiţi de spe-ranţă, fără să înţeleagă ce s-a întâmplat. Crezuseră în Isus din Nazaret, speraseră că El este Mesia care trebuia să vină. Dar Isus murise pe cruce. Cei doi pelerini vroiau să întoarcă spatele morţii, părăsind în urma lor toate speranţele avute. Vroiau să plece cât mai departe. Un străin îi ajunge din urmă şi le arată cum, conform Scripturilor, Cristos trebuia să sufere Patima pentru a intra în slavă. Ei îl ascultă şi inima le arde înlăuntrul lor, dar nu îl recunosc pe Cel care îi însoţeşte. Ei aveau nevoie să înţeleagă, dar mai ales aveau nevoie să nu mai fie singuri. 13 Citat de David Parry, Release of the captives – reflections on Acts 12, JSNT 116/ 1995, pp 157–164; cf. Kopt. VIII (ed. C. Schmidt) Gespräche Jesu mit seinen Jüngern, TU XLIII (1919), citat de A. Strobel, p. 214. 14 Cf. Luca, cap. 24. 109 Strãinul – Dan Bãdãrãu Foto: Tudor Predescu Seara, ajung într-un sat unde vor să se oprească, în timp ce străinul vrea să-şi continue drumul. Pelerinii îl roagă atunci: „Doamne, rămâi cu noi. Ziua e pe sfârşite şi se apropie noap-tea.“ El a rămas. S-a aşezat la masă. A luat pâinea, a mulţumit, a frânt-o şi le-a dat-o. În acel moment, ei l-au recunoscut pe Domnul. Dar imediat, El a dispărut. Ei însă, plini de bucurie, cu inima arzându-le în piept, au plecat îndată înapoi spre Ierusalim. Au plecat noaptea, fără să le mai fie teamă. Au străbătut noaptea ca şi cum ar fi fost zi. O lumină îi călăuzea. Simţeau că trebuie să se întoarcă, trebuie să vestească: Domnul a înviat! Fiecare dintre noi se poate recunoaşte în pelerinii din Emaus. Asemeni lor, preferăm să plecăm departe de toate spe-ranţele noastre pentru a putea uita mai uşor. Cu aripile frânte, credem că putem să renaştem departe de tot ce ne aduce aminte de înfrângerile noastre. Este greu de crezut că Domnul este cu noi atunci când totul pare pierdut! Dar în acele clipe, El este cel mai aproape. Pe drumul care credem că ne desparte de El, tocmai El ne vine în întâmpinare pentru a ne face să înţelegem rostul a ceea ce se întâmplă şi să putem să-i simţim Prezenţa. Este mereu cu noi în Cuvântul său. Este cu noi la frângerea pâinii. Este cu noi în străinul pe care îl întâlnim pe cale. Sfântul Augustin spunea în Confesiuni: „Doamne, Tu erai lângă mine şi eu nu eram acolo. Dacă nu veneai să mă cauţi, eu nu te-aş fi găsit.“ Este aici, şi totuşi nimeni nu pare să-L recunoască. În Evanghelia după Ioan, nici Maria Magdalena la mormânt (cf. Ioan 20, 14), nici ucenicii pe malul Mării Tiberiadei nu-L recunosc pe Domnul Înviat. Isus era aşezat pe ţărm, dar ucenicii nu ştiau că este El (Ioan 21, 4). Ucenicul preaiubit este primul care Îl recunoaşte. Îi spune lui Petru şi acesta pleacă înot spre El. Când ceilalţi îl ajung din urmă, Isus îi învită să împartă masa cu El. „Veniţi şi mâncaţi“, le-a spus Isus. Dar nici unul dintre ucenici nu îndrăznea să întrebe: Cine eşti? ştiind că este Domnul. Isus s-a apropiat. A luat pâinea şi le-a dat-o. Şi la fel şi peştii. (Ioan 21, 12–13). La început, uce-nicii nu ştiau că este Isus. Nu L-au recunoscut şi, totuşi, în ciuda acestui fapt, ei ajung să ştie că este Domnul (cf. vs. 12). 110 111 Alegând să vorbesc într-o reprezentare teatrală despre viaţa ucenicilor care îşi aduc aminte de Cristos, am crezut la început că puteam să ocolesc prezenţa Lui. Dar lucrând asupra textului, un personaj necunoscut s-a impus din ce în ce mai tare, un străin care vine să le explice ucenicilor sensul cuvintelor lui Isus şi, mai ales, să le fie aproape în timp de încercare. Vine noaptea şi nimeni nu pare să-L recunoască. Iar dacă cineva o face, nimeni nu îndrăzneşte să-i adreseze nici o întrebare, nimeni nu-i cere să spună cine este. El se va lăsa recunoscut la frângerea pâinii. Iar apoi, va dispărea. Între acest „străin“ şi Petru se creează o relaţie puternică, o relaţie pe care ar trebui să o descoperim pe deplin în jurul mesei. Mi-l imaginam pe Petru, eliberat de înger, venind acasă (cf. Fapte 12). Şi pe drum se întâlneşte cu „Străinul“. La început, credeam că se vor întâlni cu toţii, Petru şi ceilalţi ucenici, pentru a celebra sărbătoarea Paştelui, atât de veche şi atât de nouă. Îşi aduc aminte, dar nu mai este istoria veche a Israelului cea pe care o evocă: este memorialul morţii şi al Învierii lui Isus Cristos. Ei evocă înmulţirea pâinilor în Galileea, iar discursul despre pâinea vieţii ocupă locul central al acestei celebrări. Încetul cu încetul, cele două poveşti – cea a ucenicilor în drum spre Emaus şi cea a lui Petru – s-au contopit. Petru merge acasă, însă doar ca să fugă. E deja pe drum, vrea să plece, când îi iese în cale un străin care îl obligă să asculte, îl obligă să înţe-leagă ceea ce vroia să uite şi să lase în urmă. Când am hotărât să pun în paralel textul Evangheliei după Ioan şi fragmentul din Faptele Apostolilor (eliberarea nocturnă a lui Petru) nu conştientizasem imediat importanţa celebrării Paştelui. În ambele texte, această sărbătoare ocupă un loc central. Alegând să intersectez povestea din Fapte cu textul evanghelic în acest moment anume, – discursul despre pâinea vieţii, – am „ni-merit“ peste unul dintre puţinele pasaje în care Petru ia cuvântul. După ce discursul lui Isus se încheie, mulţi ucenici Îl părăsesc, neputând să accepte ceea ce spune. Isus se întoarce atunci spre cei doisprezece şi îi întreabă dacă nu cândva vor să plece şi ei. 112 Petru este cel care răspunde, punând la rândul lui o întrebare: „La cine să mergem, Doamne? Tu ai cuvintele vieţii veşnice. Şi noi credem şi ştim că eşti Sfântul lui Dumnezeu.“ (Ioan 6, 68–69) Mărturia lui Petru aici pare să fie mai puţin puternică, mai puţin importantă decât cea relatată în Evangheliile sinoptice15. Cristos însuşi nu vede în aceasta un dar al Tatălui, cum este cazul în Matei (cf. Mt 16, 17–20). Nici nu este momentul în care îi schimbă numele de Simon: aceasta s-a întâmplat de la prima întâl-nire (cf. Ioan 1, 42). Dar nici nu exprimă o critică. În sinoptici, Petru este cel care, deşi dă mărturie că Isus este Mesia şi Fiul Dumnezeului celui Viu (cf. Mt 16, 16; Mc 8, 29), refuză totuşi să accepte crucea lui Cristos. Isus îi porunceşte atunci să tacă şi să treacă în urma Lui. Cea de-a patra Evanghelie nu ignoră incapaci-tatea lui Petru de a înţelege, dar alege să sublinieze această trăsă-tură de caracter în alt episod, la spălarea picioarelor. Apostolul nu acceptă umilinţa lui Cristos, aşa cum îi va fi dificil să accepte şi arestarea Lui. Caracterul viu şi impulsiv al lui Petru ne este dez-văluit mai târziu. Înainte de aceasta, se manifestă fidelitatea lui Petru. Când mulţi dintre ucenici îl părăsesc pe Cristos, el alege să rămână. Ia iniţiativa să vorbească în numele celor doisprezece, chiar dacă Evanghelia nu pune accentul asupra rolului eclezial al apostolului. Ceea ce contează este faptul că rămâne şi recunoaşte identitatea lui Cristos. Revin la punctul de pornire: Evanghelia este spusă după moartea şi Învierea lui Isus. Ucenicii îşi aduc aminte. Ajung să înţeleagă sensul cuvintelor lui Isus. Iar Cristos este cu ei, înso-ţindu-i pe cale. Este acolo pentru a-i întreba dacă vor să rămână cu El. Relatarea din capitolul şase este „retrăită“ de ucenicii care stau la masă cu Domnul. Situaţia seamănă cu relatarea întâlnirii de pe malul Mării Tiberiadei, povestită în capitolul 21 al Evangheliei după Ioan. Sunt cu toţii împreună. Nu au decât puţină pâine şi câţiva peşti. Cristos pune o întrebare la care Petru trebuie să răspundă. Este aceeaşi întrebare la care a 15 P.J. Hartin, The role of Peter in the fourth Gospel, „NeoTestamentica“, nr. 24 (1)/1990, pp. 49–61. 113 răspuns mai demult. Vor şi ei să plece? Răspunsul pe care l-a dat mai demult îi revine în minte. Petru spune aceleaşi cuvinte, dar de-abia acum îşi dă seama ce îl întreabă Cristos. Doar acum îşi asumă răspunsul. Născut din adâncul inimii sale, acest răspuns a fost de fapt cel care dintotdeauna l-a călăuzit pe drum, ca o lumină, indiferent de ocolurile pe care le-a făcut. Evanghelia după Ioan ne spune că Petru este cel care, în grădina Gethsemani, i-a tăiat urechea slujitorului Marelui Preot16. Este singurul text care îl identifică pe Petru ca fiind cel vinovat. Poate nu ne închipuim gravitatea acestui fapt, men-ţionat de toţi evangheliştii. În mod sigur, apostolul nu a vrut să taie urechea nimănui, nu era în postura de a-şi demonstra agili-tatea sau doar de a încerca să-şi intimideze agresorii. Slujitorul a scăpat la limită să nu i se taie capul. Atacul lui Petru trebuie să fi fost violent. Isus a intervenit, ne spune Evanghelia. I-a cerut lui Petru să lase sabia. Isus i-a spus lui Petru: „Pune sabia în teacă. Paharul pe care mi l-a dat Tatăl oare nu-l voi bea?“ (Ioan 18, 11) Petru s-a grăbit să-L apere pe Isus, aşa cum s-a grăbit să-Lurmeze. De două ori, Isus i-a domolit avântul. Doar cu puţin timp în urmă, Isus i-a prezis că-L va trăda. Toţi sinopticii vor-besc despre această trădare. Dar cea de-a patra Evanghelie este singura care aminteşte şi de un alt cuvânt pe care Isus îl rosteşte despre apostol. Chiar dacă Petru l-a trădat, el a fost unul dintre cei care şi-au dat viaţa pentru Cristos. Înainte de a fi arestat, Isus l-a prevenit: „Nu mă vei putea urma acum, dar mai târziu, mă vei urma“ (Ioan 13, 36). Când Isus este arestat, Petru bate în retra-gere, îşi reneagă Învăţătorul şi îşi apără viaţa şi propriul interes. Dar apostolul are curajul regretului, are curajul să revină asupra alegerii sale. Şi atunci merge până la capăt. Este poate remarcabil că Evanghelia după Ioan insistă me-reu asupra faptului că Petru nu este niciodată primul, dar trece înainte. Nu este niciodată primul în a-Lîntâlni pe Cristos. Fratele lui, Andrei, îl recunoaşte pe Cristos datorită mărturiei lui Ioan Botezătorul. Iar el îl cheamă şi pe Petru. La finalul relatării 16 Cf. Ioan 18, 10. Incidentul este povestit în Mt 26, 51; Marcu 14, 47; Luca 22, 49. 114 evanghelice, aflăm că la mormântul lui Cristos ajunge mai întâi ucenicul preaiubit. Dar se opreşte pentru a-l lăsa pe Petru să treacă înainte. La fel şi la întâlnirea cu Cel înviat pe malul Mării Tiberiadei. Ucenicul preaiubit Îl recunoaşte pe Cristos. Dar Petru se grăbeşte să ajungă lângă El. Deşi este mereu al doilea când e vorba să înţeleagă sau să-L recunoască pe Cristos, el devine pri-mul în a-L urma până la capăt. Îl urmează până la martiriu. Întâlnirea de pe malul Mării Tiberiadei este momentul în care Petru se angajează definitiv să-Lurmeze pe Cristos. Dialogul între Petru şi Isus, după discursul referitor la pâinea vieţii, anunţă deja acest lucru. Relatarea din Faptele Apostolilor este oglindirea lui. Trei evenimente diferite, provenind din surse diferite17, s-au suprapus în mintea mea. Toate vorbesc despre ucenicul care devine asemenea Învăţătorului, despre creştinul care Îl urmează pe Cristos: trece prin moarte la viaţă, trece prin moarte pentru a trăi Învierea alături de Cristos. Este misterul pascal. Aspune capi-tolul şase ca memorial al morţii şi al învierii lui Cristos se arată a fi pentru ucenici un moment de trecere. De la amintirea primelor întâlniri cu Cristos, ei trec la amintirea dezbaterilor publice. De la memorialul Cuvântului, ei trec la cuvântul memorialului. Pentru a face această trecere, un străin care îi întâlneşte pe cale îi ajută să înţeleagă ceea ce s-a întâmplat în Cristos. Pentru prima parte a reprezentării teatrale, aud cuvintele care au fost cândva rostite de Isus, spuse mai ales de acest străin. La „frângerea pâinii“, ucenicii Îl recunosc ca fiind cel care a murit şi a înviat. După acest moment, El va dispărea. Dar acum ucenicii pot să-L urmeze, să continue ceea ce El a început. A doua zi, conflictul va izbucni din nou la Templu. Aceleaşi întrebări se pun mereu. Cum poţi răspunde? Petru devine martor: evocă discursul lui Isus, dă aceleaşi răspunsuri. Nu există altele. Ucenicii retrăiesc procesul început cândva cu Isus. Istoria lui Lazăr rezumă experienţa pe care tocmai au trăit-o. Spusă ca o rugăciune pentru moartea apostolului, ea duce la înche-ierea povestirii teatrale începute cu vestirea martiriului. 17 Majoritatea exegeţilor consideră capitolul 21 ca fiind un adaos tardiv. 115 Fiii lui Zebedeu Să spui Evanghelia după Ioan ca pe o rugăciune de priveghi pentru moartea apostolului Iacob.Am parcurs un drum lung până am ajuns la această imagine. La început, ştiam doar că pentru mine o reprezentare teatrală a Evangheliei ar fi o manieră de a relata povesteaucenicilorluiIsus.Darnuştiamcareerasituaţiaconcretă, dramatică pentru care voi opta. Textul s-a lăsat redescoperit ca o mărturie pe mai multe voci, un du-te-vino continuu între pledoa-rie şi amintire, între rugăciunea de cerere şi de laudă. Căutând un cadru pentru această reprezentaţie, am ales ca spectacolul să se joace în biserici romanice de-a lungul unui pele-rinaj. Un traseu s-a impus foarte repede: drumul spre Santiago de Compostela. La început nici nu ştiam că la Compostela se află mormântul Apostolului Iacob, fratele lui Ioan. Cum ar fi putut ajunge Iacob pe coasta Oceanului Atlantic, în Peninsula Iberică de azi? Începând cu secolul al VII-lea, se cunosc atestări ale apostolatului său pe pământ spaniol18. Legende despre Sfântul Iacob au început să circule după secolul al IX-lea, în urma desco-peririi miraculoase a mormântului. Papa Leon a confirmat, prin celebra sa scrisoare, tradiţia conform căreia trupul Apostolului a fost adus la Compostela de ucenicii lui. În timpul Evului Mediu, această tradiţie s-a răspândit din ce în ce mai mult şi s-a impus în spiritul pelerinilor porniţi spre Santiago. Iacob, fratele lui Ioan, este primul apostol martir. El este singurul dintre cei doisprezece a cărui moarte este menţionată în Faptele Apostolilor, deşi apare doar o scurtă notă despre marti-riul său. În acest timp, regele Irod a pornit o prigoană împotriva Bisericii. A poruncit să fie ucis cu sabia Iacob, fratele lui Ioan (Fapte 12, 1–2). Nici motivele execuţiei, nici locul mormântului nu sunt menţionate19. Acest singur rând de text a dat naştere unei 18 Cf. M. Starowiesky, La légende de saint Jacques le Majeur, Apocrypha 7, 1996, p. 200. 19 „On y trouve des informations concurrentes sur le lieu de sépulture de l’apôtre, par exemple Marmarique – nom que les historiens n’ont pu identifier – et Césarée.“ („Se găsesc informaţii concurente privitor la locul unde a fost înmormântat apostolul, spre exemplu Marea Marmarica – nume pe care istoricii nu l-au putut identifica – şi Cezareea.“), M. Starowiesky, op.cit., p. 197. 116 puternice tradiţii apocrife referitor la moartea lui Iacob. Textul latin cel mai important este Passio Magna. Această versiune, redactată probabil în secolul IV în Galia sau Spania20, vorbeşte despre Iacob şi opozanţii lui, pe de-o parte doi magi, pe de alta, iudeii. Apostolul îi converteşte pe primii şi încearcă să-i con-vingă pe ultimii de mesianitatea lui Isus, dar sfârşeşte prin a fi ucis. Relatarea episodului este inspirată de scrierea lui Clement Alexandrinul, Hypotyposeis21. În această lucrare se regăseşte cea mai veche menţiune extratestamentară a martiriului lui Iacob. Aici se relatează şi convertirea celui care l-a adus pe apostol în faţa instanţei tribunalului. Tradiţia privitoare la apostolul Iacob pune cercetătorii în faţa multor întrebări fără răspuns. De ce nu au existat, încă din pri-mele secole, menţiuni asupra locului în care a fost înmormântat? Dacă apostolul a evanghelizat Spania, de ce nu se cunosc tradiţii locale despre trecerea lui pe acolo? Cum de se poate impune o tradiţie atât de târziu, la o mie de ani după moartea apostolului? Două mii de ani mai târziu, mii de pelerini pornesc încă pe acest drum, îndreptându-se spre un mormânt gol, despre care ştiu şi acum că a fost cel al primului apostol martir. De ce? Asemenea întrebări riscă să mai rămână mult timp fără răspuns. Pentru că adevărata problemă este alta. Toţi aceşti pelerini simt nevoia să păstreze amintirea. Nu locul geografic este cel care contează, ci locul spiritual care cheamă sufletul la un pelerinaj interior. Drumul spre Santiago se dovedeşte a fi un drum spre desco-perirea celuilalt care te întâmpină, a celui care te însoţeşte, a Aceluia care este Dumnezeu. Eu şi artiştii care m-au însoţit am ales acest drum pentru a evoca martiriul Apostolului şi pentru a spune Evanghelia după Ioan. Am pornit spre mormântul lui Iacob, deşi nici o dovadă istorică nu confirmă că acela este mormântul lui. Am amintit Evanghelia după Ioan, care, conform concluziilorexegezeicontemporane,eposibilsănufifostscrisăde Ioan, apostolul. Dar cei doi fraţi s-au impus în tradiţia Bisericii 20 Cf. M. Diaz y Diaz, La literatura Jacobea anterior al codice Calixtino, „Compostellanum“ 10, 1965, pp. 284–287 citat de M Starowiewski, p.195. 21 Citat de M. Starowiesky, op. cit., p. 195. 117 şi rămân pentru mine două figuri pline de forţă şi de adevăr, care vorbesc cu putere sufletului contemporan. Ioan şi Iacob sunt cunoscuţi ca fiii lui Zebedeu şi au fost numiţi Fiii Tunetului. Această denumire, care apare de patru ori în Evanghelia după Matei, de două ori la Marcu, o dată la Ioan, s-a impus foarte repede. Chiar dacă Luca nu îi numeşte aşa, el îi arată pe cei doi fraţi dornici să facă să coboare focul din cer asu-pra samaritenilor care se împotriveau lui Isus. Cei doi fraţi se ara-tă capabili să se înfurie, asemeni unor adevăraţi Fii ai Tunetului. Isus le-a spus: „Nu ştiţi ce duh sălăşluieşte în voi. Fiul Omului nu a venit să-i piardă pe oameni, ci să-i salveze“ (Lc 9, 54–56). Cei doi fraţi au multe de învăţat, chiar dacă, conform tradiţiei sinoptice, ei sunt printre primii chemaţi de Isus, după Simon Petru şi Andrei. I-a văzut pe Iacob, fiul lui Zebedeu şi pe Ioan, fratele său; erau în barcă, cu tatăl lor... I-a chemat. Şi pe dată au lăsat barca şi pe tatăl lor şi L-au urmat (Matei 4, 21–22; cf. Mc 1, 19–20). În lista apostolilor (Mt 10, 2–4; Mc 3, 16–19; Lc 6, 13–16), ei sunt întotdeauna numiţi printre primii, respec-tiv Iacob al treilea şi Ioan al patrulea. În schimb în Fapte, Petru şi Ioan, urmaţi de Iacob, sunt numiţi primii, înaintea lui Andrei (Fapte 1, 13). Această schimbare este interesantă, deoarece în Fapte, Ioan este adeseori alături de Petru. Ei merg împreună la Templu,undeîlvindecăpeparaliticşidau mărturie în faţa iudeilor despre Înviere (cf. Fapte, 3 şi 4). Amândoi pleacă în Samaria, unde se roagă pentru ca samaritenii să-L primească pe Duhul Sfânt (cf. Fapte 8, 14–25). După acest episod, Ioan nu mai este numit. Părinţii Bisericii i-au atribuit, rând pe rând, redactarea Evangheliei22, cele trei scrisori din Noul Testament şi, în cele din urmă,Apocalipsa. Exegeza contemporană a pus sub semnul între-bării atribuirea ansamblului corpusului ioanit lui Ioan, apostolul. Evanghelia dupăIoanvorbeştefoartepuţindesprefiiiluiZebedeu. Sunt numiţi o singură dată, printre ucenicii care îl întâlnesc pe Domnul după Înviere, pe malul Mării Tiberiadei (Ioan 21, 2). 22 Cf. Culpepper, John, the son of Zebedee, the life of a legend, Fortress Press, 2000. 118 Această tăcere a fost dezbătută foarte mult timp, în efortul de a stabili identitatea autorului Evangheliei. Cine este el? Evanghelia îşi desemnează autorul fără să-i dea un nume. Este vorba de ucenicul preaiubit. Printre comen-tarii, reţin ideea că ucenicul trebuia să locuiască la Ierusalim şi să fie cunoscut de Marele Preot. Aceste două argumente sunt cele mai puternice pentru a contesta că Ioan, apostolul, ar fi autorul. Un pescar din Galileea nu ar fi putut să aibă acces la Caiafa, sau să cunoască Ierusalimul atât de bine. Părinţii Bisericii au fost şi ei puşi în faţa acestei dileme şi au găsit o explicaţie. Conform tradiţiei, se spune că, după moartea lui Zebedeu, văduva lui a vândut casa şi a venit să se instaleze la Ierusalim cu cei doi fii ai ei. Tradiţia îl desemnează pe Iacob, fiul lui Zebedeu, ca fiind tânărul care îi cere permisiunea lui Isus să meargă să-şi înmor-mânteze tatăl. Un personaj fără nume din Evanghelie a fost astfel identificat cu Iacob, în timp ce în ucenicul preaiubit a fost recu-noscut Ioan, celălalt fiu al lui Zebedeu. Cei doi fraţi s-au impus în tradiţie alături de Petru. Toţi trei sunt, în tradiţia sinoptică, martori privilegiaţi ai lui Cristos. Petru, Iacob şi Ioan sunt singurii prezenţi la Schimbarea la Faţă (Mc 9, 2s; Mt.17, 1s). În Evanghelia după Marcu, doar aceşti trei apostoli îl însoţesc pe Isus în casa lui Iair şi devin martorii învierii fiicei acestuia. Nu a îngăduit nimănui altcuiva să-L însoţească, doar lui Petru, Iacob şi Ioan, fratele lui Iacob (cf. Mc 5,37). Fiii lui Zebedeu sunt de asemenea, pentru Marcu, martorii primului miracol al lui Isus, vindecarea soacrei lui Simon Petru. Îl însoţesc pe Isus de la început (cf. Mc 1, 29). Sunt cu El până la capăt, pe Muntele Măslinilor, şi se consideră îndreptăţiţi să pună întrebări despre timpurile de pe urmă. Petru, Iacob, Ioan şi Andrei l-au întrebat: „Când se vor întâmpla toate astea?“ (cf. Mc. 13, 3–4). Dar în ciuda locului privilegiat pe care îl ocupă, ei se înşală asupra soarteiluiIsusşichiarşiasuprapropriuluilordestin.Eicersăstea la dreapta şi la stânga lui Isus în slava sa. Isus le-a spus: „Nu ştiţi ce cereţi. Puteţi voi să beţi din paharul pe care-l beau eu şi să fiţi botezaţi cu botezul cu care voi fi botezat eu?“ (Mc. 10, 35–40). 119 Atât Matei23, cât şi Marcu nu ezită să scoată în evidenţă incapa-citatea lor de a înţelege. Credeau, ca şi ceilalţi, că Isus va deveni rege. Dar tronul lui va fi crucea, iar împărăţia lui nu era din această lume. Cereau să stea la dreapta şi la stânga Lui, dar aceste locuri erau pentru alţii. Doi tâlhari aveau să moară la dreapta şi la stânga lui Isus. În ciuda acestor „neînţelegeri“, fraţii aveau să bea paharul din care a băut Isus şi aveau să fie botezaţi cu ace-laşi botez. Isus le acordă aceasta. Îl vor urma. Iacob avea să fie primul apostol-martir. Alegându-i pe Petru şi pe Ioan, alături de Iacob, figură absentă şi prezentă în acelaşi timp, ca personaje principale ale versiunii teatrale pe care am propus-o, am fost influenţată de o tradiţie străină celei de-a patra Evanghelii. Dar nu cred că e o trădare: scopul este să-i fac simţit spiritul. Martorii slavei au deve-nit martori până la martiriu. Martorii privilegiaţi sunt „martirii“. Acesta este mesajul celei de-a patra Evanghelii. Petru, Iacob şi Ioan, cele trei figuri care au marcat tradiţia Bisericii, ilustrează din plin dubla dimensiune a martorilor lui Cristos. A spune Evanghelia ca pe o rugăciune de priveghi pentru apostolul Iacob – în drum spre Compostela, a fost un vis pe care l-am împărtăşit cu un grup de douăzeci de artişti, români şi fran-cezi. A fost un proiect curajos şi nebunesc, care s-a concretizat în aproximativ trei ani. O muncă îndelungată asupra scrierii evanghelice mi-a permis să dezvolt un scenariu, permiţând să redescopăr textul ca pe o mărturie a unei comunităţi martirizate. Mi-a luat timp să găsesc o soluţie care să păstreze distanţa faţă de realitatea istorică, sugerând în acelaşi timp actualitatea eve-nimentelor. Mi-am dorit ca această soluţie să funcţioneze şi ca visul meu să fie dus la bun sfârşit. A fost. Proiectul meu este dedicat tuturor celor care, în România sau în alte părţi ale lumii, au dat mărturie despre Cristos, în ciuda suferinţelor şi a persecuţiilor pe care le-au îndurat pentru credinţa lor. 23 Mt 20, 20–21: în acest caz, cererea e făcută de mama celor doi fraţi. 120 Memoria martorilor Foto: Tudor Predescu 121 Epilog 122 24–26 iunie, Paris După premiera românească de la Festivalul Internaţional de la Sibiu, primul spectacol în Franţa a avut loc la Institutul Catolic din Paris, în data de 24 iunie 2003. Actorii români aşteptau emo-ţionaţi reacţia publicului francez. Acesta a fost impresionat de forţa şi de calitatea profesională a reprezentaţiei. Doar cu un an mai devreme, autoarea cărţii de faţă, iniţiatoarea proiectului, sus-ţinuse la Institutul Catolic din Paris lucrarea de masterat cu tema Amintire şi mărturie în Evanghelia după Ioan: puncte de pornire pentru un proiect teatral. Alături de ea, colegii ei de facultate, Aurélie Reygner şi Fabien Meisnerovski, au lucrat la realizarea proiectului. Visul devenise realitate. Spectacolul, inspirat de mărturii contemporane, este construit ca o serie de secvenţe de viaţă ce prezintă personaje ale anilor 1950–1960. Printre acestea sunt oameni care slujesc regimul totalitar la putere în ţările din Est, unii se opun, alţii se supun. Actorii îşi însuşesc textul biblic, spunându-l cu durere, revoltă sau speranţă, rostindu-l ca pe o rugăciune sau ca pe o sfâşietoare întrebare asupra rostului suferinţei. Părintele Eugen Popa, închis la Sighet între 1950–1955, spunea: „Rostul suferinţei e greu de înţeles. E ca bobul de grâu ascuns în pământ. Va da rod. Dar nu ştii când. Pot trece ani...“ Cum poţi avea forţa să aştepţi? Cum poţi înţelege? Cincizeci de ani mai târziu, o echipă de artişti au încercat să înţeleagă ce s-a întâmplat prin prisma textului Evangheliei după Ioan. Pregãtiri pentru spectacol Cristian Iacob Foto: Tudor Predescu 123 27 iunie, Troyes Personajele au prins contur şi forţă o dată cu cea de-a treia reprezentaţie în Franţa. Aceasta a avut loc la Troyes, unde spectacolul a fost invitat să participe la Festivalul de Artă şi Spiritualitate. Gazda echipei a fost Aurélie Réygner, originară din acest minunat oraş medieval situat în regiunea Champagne. În interviul acordat postului de radio France Info, difuzat miercuri 16 iulie 2003, Aurélie spunea: „E un proiect deosebit care îşi propune ca prin limbajul teatral să redescopere altfel Evanghelia după Ioan. Anca spune povestea unui om închis pentru credinţa lui. În jurul acestui personaj, ceilalţi reacţionează. Unii nu înţeleg, unii sunt mai aproape, iar alţii mai departe de un parcurs de credinţă.“ Cel mai important pentru Aurélie a fost să-şi asume povestea, aparent atât de înde-părtată de realitatea franceză, şi să se integreze în echipa ro-mână. „Părea greu, dar am fost primită cu foarte multă căldură“, declara Aurélie. Catedrala din Puy en Velay Foto: Tudor Predescu 28 iunie, Puy en Velay Puy en Velay este cunoscut astăzi ca unul dintre punctele principale de pornire ale pelerinajului spre Compostela. Din acest oraş-sanctuar închinat Sfintei Fecioare a pornit în secolul al X-lea primul pelerin străin cunoscut, episcopul Godescalc. Şi tot de aici, şi-a început pelerinajul şi echipa noastră de artişti. Oraş al dantelei şi al rocilor vulcanice, Puy en Velay are monu-mente impresionante ale artei romanice franceze, cum este şi capela închinată Arhanghelului Mihail, St. Michel d’Aiguilhe. Catedrala Notre-Dame de France, la care se ajunge pe o scară de 134 de trepte, adăposteşte statuia Madonei Negre, protectoa-rea oraşului. Aºteptare – Aurélie Réygner 125 Foto: Tudor Predescu 124 29 iunie, Puy en Velay „Cultura atinge oare sacrul?“, se întreba în deschiderea arti-colului său din „Le Renouveau“ (3 iulie 2003), reporterul Julien Gardon. „Sunt artişti care cunosc răspunsul. Şi acesta este pozi-tiv“. Pariul artiştilor francezi şi români părea câştigat. Spectacolul s-a jucat la biserica St. Laurent, în prezenţa Episcopului de Puy, Msgr. Brincard. La sfârşit, Excelenţa sa a declarat că a simţit pre-zenţa lui Cristos în această reprezentare teatrală a Evangheliei. „O prezenţă misterioasă, dar emoţionantă a lui Cristos, care face ca actorii să dispară în El, pentru ca fiecare să poată avea un dialog, un dialog al inimii, cu Cel Înviat.“ La Puy, echipa a fost primită cu entuziasm de părintele Emmanuel Gobillard, el însuşi iniţiatorul unui proiect de teatru sacru în cadrul diecezei de Puy, „Théâtre des Pléiades“. Începutul era promiţător. Pe stradã, în Conques, maica Emilia Foto: Tudor Predescu 30 iunie, Conques Conques este unul dintre oraşele medievale renumite ale Franţei. Fondată în secolul al IX-lea de călugărul ermit Dadon, abaţia a devenit un loc de pelerinaj important în drumul spre Compostela, o dată cu aducerea aici a relicvelor Sfintei Foy, mar-tiră din secolul al III-lea. Abaţia Sainte Foy, monument al artei romanice, este păstrătoarea celui mai important tezaur din Evul Mediu, care include statuia Sfintei Foy, din aur masiv, ornată cu pietre preţioase şi 33 de camee. Datorită ei, tezaurul se numără printre primele cinci din Europa. Basorelieful portalului central, reprezentând Judecata de Apoi, este, alături de cel de la Moissac, una dintre cele mai fru-moase reprezentări medievale ale acestei teme. „A venit în lume ºi lumea nu L-a primit“ – Cristian Iacob 127 Foto: Tudor Predescu 126 „La început era Cuvântul“ – Conques, 1 iulie 2003 Foto: Tudor Predescu Timpanul Judecãþii – abaþia Sainte Foy, Conques Foto: Tudor Predescu 1 iulie, Conques La Conques, spectacolul a fost prezentat în cadrul impre-sionant al abaţiei Sainte Foy. Cronicarul de teatru Zoe Mouret scria: „Un spectacol dur şi sumbru a cărui linie de forţă este înscrierea textului în textele sacre (fragmente din Faptele Apostolilor, prima parte a Evangheliei după Ioan) şi al cărui scop, după cum afirmă Anca Berlogea, este să redescopere un text vechi de două milenii ca pe o chemare de a depăşi teama în mijlocul terorii, ca pe o promisiune de pace în mijlocul răz-boiului, ca pe un cuvânt de lumină în mijlocul tenebrelor.“ (Le Rouergat, nr. 2988, 10–16 iulie 2003) 128 129 2 iulie, Livinhac Pornind din Conques, pelerinii trec podul dincolo de râu, apoi urcă dealul împădurit şi continuă pe podiş, spre Livinhac. Pentru cei care nu au mai mers de mult pe jos, urcuşul aproape pieptiş al dealului e o piatră de încercare. Până aici artiştii au ajuns cu maşina. De acum încolo începe adevăratul pelerinaj. Constantin Cojocaru, seniorul echipei, a avut o clipă de ezitare, în care şi-a spus: Pelerinajul acesta nu e pentru mine! A avut, totuşi, curajul să nu renunţe şi mai târziu nu i-a părut rău. Când echipa se apro-pie de vârful dealului, se aud clopotele: întâi dangătul blând care vine de la capela din pădure, apoi sunetul maiestuos al clopotelor mari de la abaţie. Călugării urează drum bun pelerinilor şi îi mai însoţesc o clipă cu un gând bun şi o rugăciune. Până la Santiago drumul e lung! Şi greutăţile încep. 3 iulie, Figeac Doar trei dintre artişti au îndrăznit să pornească şi a doua zi pe jos. Seara era spectacol şi distanţa dintre Livinhac şi Figeac nu era tocmai scurtă. Actorii se pierd pe străzile înguste ale mi-nunatului oraş medieval, aflat pe malul râului Celle, unde fostele ateliere meşteşugăreşti au fost înlocuite de mici magazine pline Replica modernã a „Rozetei“ – Figeac Foto: Tudor Predescu 130 de farmec. În Place des Écritures se găseşte o replică modernă a „Rozetei“, realizată de artistul Joseph Kosuth pentru a aminti fai-moasa descoperire făcută de Jean-François Champollion. Născut la Figeac în 1870, el a fost primul care a reuşit să descifreze scrierea hieroglifică. „De ce botezi?“ – Gabriel Spahiu ºi Marian Râlea Figeac, 3 iulie. Foto: Tudor Predescu Încă o premieră. De data aceasta pentru Marian Râlea, care a revenit în rolul lui Petru, şi totodată pentru Dan Bădărău, care l-a înlocuit aproape fără nici o repetiţie pe Emil Hoştină în rolul Străinului. Spectacolul a căpătat alte nuanţe, păstrându-şi forţa şi emoţia, dar continuând să crească în intensitate. Ritmul a devenit din ce în ce mai alert. Povestea, creată prin suprapunerea de măr-turii, a câştigat în limpezime. Personajul lui Nicodim a devenit din ce în ce mai emoţionant: acest om al Puterii ce se lasă transfor-mat de mărturia celui pe care îl condamnă la moarte. Constantin Cojocaru a interpretat cu economie de mijloace un Nicodim con-temporan, instrument servil al Puterii, care se trezeşte la viaţă. 131 4 iulie, Seuzac După popasul de o zi la Figeac, echipa şi-a continuat drumul pe valea Lotului, îndreptându-se spre Cajarc. Distanţa de 25 de kilometri a fost mai uşor de parcurs, ştiind că seara nu era progra-mat spectacolul. Artiştii au ales să înnopteze la „Ferma ecvestră“ de la Seuzac, la 3 km distanţă de Cajarc. În inima văii Lotului, Larnagnol (Seuzac) este locul ideal pentru amatorii de echitaţie şi îţi aminteşte faptul că unii dintre pelerinii de azi mai aleg încă să pornească spre Compostela călare. 5 iulie, Saint Géry În ziua de 5 iulie, echipa urma să ajungă la Saint-Géry. Primii 15 kilometri, actorii i-au străbătut cu maşina, apoi au pornit pe jos. Şi-au început drumul cu vizita unuia dintre cele mai frumoase oraşe medievale din Franţa: Saint Circ Lapopie. Redescoperit şi preţuit de André Breton la începutul secolului XX, St. Circ a devenit o oază a pictorilor din secolul trecut, printre care cel mai cunoscut este Man Ray. Înălţat la 100 m deasupra Lotului, orăşelul domină valea. Străzile întortocheate şi înguste îşi păstrează far-mecul patriarhal. În drum spre Seuzac 132 Dan Bãdãrãu, Camelia Maxim ºi Marian Râlea. Foto: Tudor Predescu Saint Circ Lapopie Foto: Tudor Predescu Faţadele caselor, care datează din secolele XII–XIV, te fac să te reîntorci înapoi în timp. 6 iulie, Saint Géry După biserici şi abaţii impresionante prin arhitectura lor, spectacolul era jucat acum într-o mică biserică sătească. Saint Géry e un sat pe malul râului Lot. Dar nu pierdut de lume, cum ar putea părea. Aici, Stephen Marie, reporter pentru postul de radio RTL,i-aajunsdinurmăpeartiştipentruarealizacronicadifuzată în 8 august 2003. O spectatoare intervievată afirma: „Este bine să primim mesajul unor oameni care vin de departe. Ştiam că era vorba despre francezi şi români care jucau Evanghelia după Ioan pusă în paralel cu epoca Ceauşescu. Dar viziunea scenică a fost foarte bună. Retrăiam istoria, ceea ce s-a întâmplat. Seamănă cu ce am învăţat când eram copil, dar nu vedeam lucrurile aşa. Nici pe Ceauşescu, nici Biblia. Să spunem că a vedea Biblia aşa nu e rău deloc.“ 133 7 iulie, Cahors Cahors este unul dintre oraşele medievale mari situate pe „Via podiensis“, drumul compostelan care pleacă din Puy en Velay. Cei mai „hotărâţi“ pelerini, Gabriel Spahiu si Constantin Cojocaru, au sărbătorit la ajungerea în Cahors prima sută de ki-lometri de mers pe jos. „Un om nu poate primi nimic...“ Gabriel Spahiu, Marian Râlea Foto: Tudor Predescu Gabriel Spahiu ºi Constantin Cojocaru dupã prima sutã de kilometri Foto: Tudor Predescu Cahors deţine un patrimoniu arhitectural de o deosebită frumuseţe. Catedrala Saint-Étienne, a cărei construcţie a fost începută în secolul XI, este impresionantă prin mărime şi forţă. Podul Valentré este o capodoperă a artei militare din secolul al XIV-lea şi a fost inclus de curând în patrimoniul UNESCO. Pe de altă parte, oraşul este renumit prin grădinile sale ascunse şi prin minunatele flori ce se cultivă aici. Pariul artiştilor a fost să se adapteze repede unor spaţii diferite, să păstreze aceeaşi calitate a spectacolului şi aceeaşi 134 135 forţă a emoţiei, indiferent de arhitectura locului. Catedrala din Cahors a fost poate cea mai mare provocare! Spaţiul imens şi fastul vitraliilor au dat de furcă actorilor. Dan Bădărău recunoş-tea, în Cronica difuzată pe postul de radio RTL (8 august 2003): „E nevoie de repetiţii de voce, să te adaptezi. În catedrale, ecoul e foarte mare, trebuie să faci pauze între fraze, ca ecoul să se piardă“. Spaţiul catedralei din Cahors a fost greu de dominat nu numai din punctul de vedere al vocii, ci şi al prezenţei. A fost o mare provocare, dar şi un pariu câştigat, aşa cum consideră acum actorul Constantin Cojocaru. 8 iulie, Lascabannes O zi liniştită, în care nu s-a întâmplat nimic deosebit. Artiştii au mers pe jos, şi-au pregătit mâncarea la o fermă pierdută printre dealuri în apropierea unui sat plin de muşcate. O pauză binevenită. 9 iulie, Montcuq De la Lascabannes la Montcuq, etapa de mers pe jos a fost destul de istovitoare, ţinând cont şi de arşiţa verii. Montcuq este „capitala“ Quercy-ului alb, regiune denumită aşa datorită abundenţei pietrei de calcar, dar şi grâului şi făinei. Morile de vânt şi de apă abundau mai demult în aceste locuri, deosebit de liniştite. „Va veni ceasul“. Foto: Tudor Predescu „O reprezentaţie uimitoare, interpretată într-un decor auster la umbra unui imens crucifix, unde actorii au făcut să vibreze vitraliile şi au ştiut să aducă publicul la comuniunea cu mărturia lor contemporană şi cu Evanghelia după Ioan. Plasat în cadrul pelerinajului spre Santiago, acest spectacol permite să descoperi miracolul drumului. E poate descoperirea cuvântului spus de Cristos: Nu vă fie teamă!“ „La dépêche du Midi“, Lot, marţi 15 iulie 2003. Pelerini în arºiþa verii 137 Foto: Tudor Predescu 136 10 iulie, Lauzerte După entuziasmul începutului, dificultăţile drumului s-au făcut simţite. Pentru fiecare a fost greu să se adapteze grupului, să-şi găsească ritmul, dar mai ales să înveţe să-şi facă şi să-şi desfacă bagajele în fiecare zi. A fost obositor şi greu. Lauzerte s-a vădit o etapă liniştită şi frumoasă în drumul spre Compostela. Bastion medieval care a dominat regiunea până la Revoluţia Franceză, Lauzerte este şi astăzi un loc fermecător. „Lauzerte a avut privilegiul să găzduiască această trupă tâ-nără, joi 10 iulie, cu o reprezentaţie magistrală. Cu ajutorul unui decor sobru, chiar auster, actorii au ştiut să-şi transmită mesajul şi dimensiunea lui spirituală“ scria „Le Courrier Français“, în cronica publicată în 25 iulie 2004. Acest turneu inedit a creat posibilitatea ca două culturi să se întâlnească, două lumi să se apropie într-un dialog cultural şi spiritual iniţiat pe marginea unui text sacru comun, Evanghelia după Ioan. După spectacol, schimburile de impresii cu spectatorii au fost întotdeauna extrem de bogate. Aici, la Lauzerte, artiştii au rămas mult timp la discuţii cu părintele Michel Lagarde, parohul locului. Speranþã ºi gratii 138 în Carmelul din Moissac Foto: Tudor Predescu Grota Apariþiilor, Lourdes Foto: Florin Costache www.florincostache.com 11 iulie, Moissac După 10 zile de pelerinaj, echipa a ajuns la Moissac. Capodoperă a artei romanice, abaţia St. Pierre este mândria aces-tei mici localităţi medievale franceze. Pentru prima oară specta-colul se juca afară. Mica scenă a devenit punctul de concentrare al unei lumi ce îşi spunea povestea la ora apusului de soare. Măreţia şi fastul catedralelor au fost întrecute de măreţia naturii înseşi. Emoţia actorilor a intensificat emoţia asfinţitului şi culorile as-finţitului au dat nuanţe noi trăirii actorilor. Şi rămâne de neuitat emoţia strigătului Celui orb şi vindecat, ale cărui cuvinte răsunau peste oraş, amplificate de ecou, în liniştea blândă a serii: „Am mers, m-am spălat şi am văzut“. „Fiţi convinşi şi mândri de calita-tea spectacolului vostru“, scria un spectator în cartea de onoare. 16 iulie – 25 iulie, Lourdes După încă două spectacole, la Miradoux şi la Lectoure, ar-tiştii au ajuns la Lourdes. În acest sanctuar marian impresionant, timp de 6 zile actorii s-au pregătit să joace spectacolul în limba spaniolă. Etapa franceză luase sfârşit. 139 Capela de la Eunate Foto: Florin Costache www.florincostache.com 141 înăuntru. Încurajaţi, se pregătesc să urmărească echipa în serile următoare. Unii au venit la Estella, alţii au apucat să ajungă să vadă spectacolul de-abia la Viana, la peste 70 de km depărtare. Seara s-a lăsat blândă peste capela singuratică. Mulţi din echipă au preferat să doarmă în corturi, afară. Cerul era incredibil de plin de stele. Scânteind fulgerător, stele căzătoare lăsau dâre argintii pe albastrul de cerneală al nopţii. 26 iulie, Estella Suntem în chiar inima fostului regat al Navarrei. Oraş regal în timpul Evului Mediu, Estella rămâne unul dintre punctele 25 iulie, Eunate E prima zi în Spania şi totul este deja altfel. O lună întreagă de turneu şi de pelerinaj pare să se fi şters cu buretele. Suntem într-un alt univers, într-o lume unde soarele străluceşte mai pu-ternic, lumina e orbitoare, galbenul lanurilor de grâu e mai gal-ben şi cerul e mai albastru. Am ajuns la Eunate, o capelă pierdută în câmp, departe de orice aşezare şi ne întrebam cine va veni la spectacol în seara aceea. În oraşul cel mai apropiat, Puente la Reina, fiesta este în toi. E sărbătoarea Sfântului Apostol Iacob, sărbătoarea patronului Spaniei. Seara, maşinile încep să se adune în parcarea din faţa casei de pelerini. Peste o sută de oameni s-au înghesuit în capela romanică, doritori să asiste la spectacolul „Memoria celor care au trecut“. Actorii trăiesc emoţiile unei noi premiere: joacă pentru prima oară în limba spaniolă, într-o ţară în care de-abia au ajuns de câteva ore, nu înţeleg limba decât pe ghicite şi nu ştiu nimic despre publicul care îi întâmpină. Lumina reflectoarelor se stinge, parohul deschide uşa, şi pe faţa actorilor străluceşte lumina roşiatică a soarelui de apus. E linişte şi, deo-dată, aplauze furtunoase redau încredere artiştilor. Publicul este entuziasmat. Vreo douăzeci de spectatori nici nu au reuşit să intre 140 San Pedro de la Rua Foto: Florin Costache www.florincostache.com importante în drumul spre Compostela. Dacă astăzi nu mai are aceeaşi însemnătate politică, locul îşi păstrează farmecul prin ar-hitectura romanică şi gotică a clădirilor. Centrul vechi al oraşului se întinde pe ambele maluri ale râului Ega, iar inima lui se află în piaţa de los Fueros, unde şi astăzi mai au loc târgurile tradiţio-nale. Biserica San Pedro de la Rua domină peisajul. Construcţie cisterciană din Evul Mediu, edificiul adăposteşte mormintele regilor Navarrei. La San Pedro se ajunge urcând treptele abrupte ce pornesc de lângă fostul palat regal. Echipa soseşte aici o zi după marea fiesta. În faţa palatului regal e pusă o barieră. Doar cu o zi înainte a avut loc un atentat. Două persoane au fost rănite. În vara anului 2003, la Estella, rugăciunea pentru pace era o necesitate. Ne aflam în Ţara Bascilor. 27 iulie, Viana La Viana aveam să descoperim mărturii impresionante ale artei medievale. Era vorba de manuscrise de muzică gregoriană, vechi de secole. Ştiam că prin reprezentaţiile de teatru în biserică noi ne întorceam la tradiţia dramelor liturgice, născute în secolul al IX-lea. Ştiam teoretic. Dar acum aveam în faţă manuscrise şi obiecte de cult care au slujit vechilor liturgi. Ne reîntorceam la surse, nu numai în mod simbolic, ci în fapt. Misterul, reprezentat în dramele liturgice prin tropi şi imnuri de slavă, noi încercam să-l povestim din nou. Am căutat o formă inspirată de povestiri con-temporane, de mărturii ale celor care au trăit în Est. Şi povestea lor seamănă cu cea a ucenicilor din Emaus: când, speriaţi şi îngro-ziţi,eiaufugitsăscapecuviaţă,s-auîntâlnitpedrumcuunstrăin. El le-a vorbit şi apoi s-a aşezat cu ei la masă. La frângerea pâinii, L-au recunoscut pe Cel care a murit şi a înviat. Şi au ştiut că nu trebuie să le mai fie teamă. Drumul... Drumul le-a dat putere. 28 iulie, Torres del Rio În ziua de 28 iulie, un grup mic, – printre care Dan Bădărău, Camelia Maxim, Marie Virginie Cambriels, Florin Costache şi cu mine – a pornit să străbată pe jos etapa premergătoare, drumul 142 Pe drumurile din Spania Foto: Florin Costache www.florincostache.com 143 între Los Arcos şi Viana. Din cauza spectacolului din seara pre-cedentă mulţi nu au putut să meargă pe jos cu o zi înainte. Am pornit cu toţii pe un drum care atrage sute de mii de oameni de mai bine de un mileniu. E o forţă care te atrage şi te respinge. Te lupţi cu ea, pentru că te arată aşa cum eşti şi te obligă să te schimbi. Nimănui nu-i place asta. Parcă am purta o cruci-adă cu noi înşine, cu obiceiurile noastre, cu slăbiciunile noastre. Lupta e în noi şi drumul spre Santiago o pune în lumină. Dan Bădărău mărtusisea: „Drumul, drumul spre Santiago are putere, are forţă....te dezbracă sufleteşte de toate hainele şi te arată aşa cum eşti, ca într-o oglindă miraculoasă.“ De altfel, drumul spre Santiago, graniţă în Evul Mediu între creştini şi mauri, aminteşte la tot pasul de adevăratele cruciade. Urmele prezenţei cavalerilor ioaniţi şi a templierilor se văd în monumentele pe care le-au clădit. În Torres del Rio, biserica închinată Sfântului Mormânt a fost probabil construită de tem-plieri asemeni modelului care a inspirat-o: în plan octogonal, centrat. Deasupra porţii este incrustată sabia, semnul cavalerilor. Exteriorul, tipic pentru o biserică a pelerinilor, se îmbină în inte-rior cu un fast inspirat de moscheea din Cordoba. Patru perechi de nervuri paralele sprijină cupola. La baza lor sunt incrustaţi în piatră cei patru apostoli, aşa cum ar sta în jurul tronului lui Cristos Pantocrator. În centrul cupolei însă nu este reprezentat Cristos. Nervurile formează un tambur octogonal care în arta islamică îi reprezintă pe cei opt îngeri purtând tronul divin. La Torres del Rio, constructorii au preluat simbolistica musulmană pentru a exprima crezul creştin. Pe cupolă, deasupra tamburului octogonal, se înalţă o turlă-far, tron divin de unde străluceşte lumina. E lumina Învierii care alungă noaptea, învinge moartea. Aici cifra opt încrustează în piatră şi simbolistica celei de-a opta zi: ziua Învierii. Cu moartea pe moarte călcând... Am plecat din Torres del Rio gândindu-mă la misterul înscris în arhitectura bisericii: misterul morţii şi al Învierii lui Cristos. Era miezul credinţei creştine cuprins în Evanghelie şi în Liturghie. Era cuvântul pe care şi noi încercam să-l transmitem într-alt fel, printr-o reprezentare teatrală. 144 Sãrbãtoare în Puente la Reina Foto: Florin Costache www.florincostache.com 29 iulie, Logrono Logrono, oraş de origine romană, este astăzi capitala Regiunii autonome La Rioja. Deşi e doar o regiune mică din nord-estul Spaniei, este zona cea mai renumită pentru vinurile ei. Defiecaredată,înaintedereprezentaţie,actoriitrăiescaceeaşi emoţie: câţi spectatori vor veni, cum va fi primită Memoria celor care au trecut. La Logrono, în public au fost pentru prima oară români care trăiesc în oraş. Comunitatea românească este destul de mare aici, mulţi lucrând în construcţii sau în agricultură. Specta-colul a fost aici mai emoţionant, atât pentru spectatori cât şi pentru actori. Cincisprezece ani mai devreme, să fii în Spania sau să ros-teşti textul Evangheliei părea un lucru la fel de imposibil pentru cineva din Est. Între timp, zidul s-a dărâmat, închisoarea a dis-părut. Dar durerea mai există. Ca să-şi piardă forţa, trebuie să ai curajul să o numeşti. Pentru ca rănile trecutului să fie cu adevărat vindecate, trebuie să poţi vorbi despre ele. 145 30 iulie, Najera Drumul e dificil. E soare. Sunt peste 40 de grade la umbră. Actorii pleacă de dimineaţă. Învaţă să preţuiască fiecare strop de apă şi fiecare adiere de vânt. Pe drum, pelerinii descoperă semne de recunoaştere lăsate de cei ce au trecut pe acolo: omuleţi de piatră. Mici pelerini. 1Semne de recunoaºtere Foto: Aurélie Reygner 46 31 iulie – 1 august, Grañon La Grañon, artiştii au fost invitaţi de părintele José Ignacio să ia masa cu pelerinii. În fiecare zi de vară, în acest cătun din Rioja se opresc 25–30 de persoane. Hanul destinat lor, o mică bijuterie în apropierea bisericii, a fost restaurat de preot în 1997. Părintele José Ignacio este unul dintre promotorii pelerinajului spre Compostela. Mulţi ani preşedinte al asociaţiei de pelerini din zona Navarrei, părintele a fost unul dintre cei care a ajutat la balizarea drumului spre Santiago în anii '80, a restaurat refugii pentru pelerini, inclusiv pe cel din Grañon, şi a reactualizat idea creanţialei sau al carnetului de pelerin. Dar pentru el, cel mai important lucru este ospitalitatea. Întâlneşte multă lume şi ştie că fiecare a pornit la drum din motive diferite. Unii sunt în con-cediu. Alţii sunt şomeri sau proaspăt pensionaţi. Mulţi nu au o motivaţie spirituală când pleacă în pelerinaj şi, totuşi, pentru toţi, drumul ajunge să fie o experienţă interioară profundă. LaGrañon,înfiecareseară,toţisuntinvitaţilamasă.Părintele José Ignacio spunea: „Când mâncăm împreună, facem primul pas spre rugăciune. Comuniunea mesei este deja o liturgie.“ În Grañon, un sat care nu are mai mult de trei străzi, aproape toţi locuitorii au venit la biserica San Juan Bautista unde a avut loc reprezentaţia. Publicul a rămas impresionat de forţa de expre-sie a actorilor. Pentru cei de aici, spectacolul aduce o mărturie despre istoria recentă a României şi a ţărilor din Est, despre tota-litarism şi despre puterea credinţei. În afara localnicilor, au fost prezenţi în biserică şi pelerinii străini pe care echipa i-a întâlnit după spectacol la cina oferită de părintele José Ignacio. 2 august, Belorado O zi obişnuită într-un orăşel de provincie. Biserica în care a fost dată reprezentaţia nu este folosită deloc în timpul verii. Pe bănci se aşternuse praful. Pentru prima oară actorii readuceau viaţa într-un loc ce părea părăsit. Rostind cuvintele Evangheliei, celebrau o altfel de liturgie pentru localnici şi pelerini. 147 3 august, San Juan de Ortega Locul este minunat: o esplanadă mărginită în faţă de biseri-că, în stânga de clădirea refugiului de pelerini şi de un mic bar, iar în dreapta de lanuri de floarea-soarelui. În imediata apropiere, vreo două–trei case: asta este toată aşezarea. Situată în Montes de Oca, fosta mănăstire San Juan de Ortega este încă o etapă cunoscută în drumul spre Santiago. Numele ei vine de la legen-darul fondator, înmormântat aici. Născut în 1080, într-un sat din apropiere, Juan de Ortega a fost sfinţit preot după întoarcerea din pelerinajul spre Ierusalim şi a sprijinit atât material, cât şi spiritual pelerinii spre Compostela: a construit biserici, spitale, drumuri şi poduri, folosite până astăzi. Multe legende şi mira-cole sunt legate de numele lui. Din comunitatea monahală şi din spitalul de pelerini, aici nu au mai rămas decât nişte vestigii care înconjoară superba biserică de la San Juan de Ortega. Ruine de o mare însemnătate rămân mărturie a ceea ce a fost şi sunt totodată un loc de care astăzi au foarte mulţi nevoie. Când porneşti spre Santiago, păşeşti pe o fărâmă din istoria Europei, realizezi, încetul cu încetul, că faci o călătorie înapoi în timp. Mori de vânt Foto: Florin Costache www.florincostache.com 148 Şi nu te reîntorci doar în istoria medievală, redescoperi ceva şi din istoria personală. Întâmplările vieţii apar în altă lumină. Reprezentaţia de aici a fost programată să se desfăşoare în faţa intrării în biserică. Este al doilea spectacol în aer liber şi primul de acest fel din Spania. Imediat cum începe spectacolul, începe şi ploaia. Totul se opreşte, echipa vrea să monteze deco-rul în interior, dar imediat încetează şi ploaia! În ciuda intempe-riilor, spectatorii, localnicii şi pelerini nu şi-au părăsit locurile, aşteptând liniştiţi să treacă ploaia de vară. Reprezentaţia este reluată şi se desfăşoară până la capăt într-o mare concentrare interioară. 4–5 august, Burgos Burgos este un oraş fondat în secolul IX, iar numele îi vine de la turnurile de apărare ale cetăţii construite pe coline – „los burgos“. Centru episcopal din 1075 şi capitală a rega-tului Castiliei, aici s-a dezvoltat o intensă activitate comercială. Catedrala din Burgos este unul dintre monumentele cele mai preţioase ale artei spaniole. Începând de la impresionantele tur-nuri gotice şi până la mormântul eroului de legendă „El Cid“, totul aici este grandios. Dar aici actorii nu vor juca în biserică. După atâta timp, spectacolul este obligat să-şi găsească locul potrivit şi să se aşeze într-un spaţiu mai apropiat teatrului. De data asta, reprezentaţia are loc într-o sală de spectacol. Luminile sunt mai generoase, proiecţiile mai prezente, glasurile actorilor se aud mai bine şi se distinge totul, până la ultimele şoapte şi nuanţe. Cadrul în care se desfăşoară acţiunea pe scenă este mai concentrat şi nici nu e concurat de interioarele fabuloase ale bisericilor. Deşi este foarte cald şi lumea e plecată în vacanţă, s-au găsit totuşi spectatori care au venit la reprezentaţia noastră şi au primit cu toată deschiderea ceea ce s-a comunicat pe scenă. „Memoria celor care au trecut“ continuă să-şi trăiască viaţa, indiferent de spaţiul care i se oferă: biserică, sală de teatru sau în aer liber. 149 6–7 august, Castrojeriz Localitatea este situată la jumătatea drumului dintre Roncevalles, – în Pirinei, – şi Santiago. O stradă principală foarte lungă parcurge un întreg versant al unui deal, în vârful căruia se găsesc ruinele unui castel. Oraşul datează încă din epoca vizigotă şi a fost mult timp câmpul de bătălie dintre sarazini şi creştini. Seara este liniştită în Castrojeriz. Aerul a devenit respirabil şi soarele e la apus. Reprezentaţia are din nou loc în exterior, pe terasa din dreptul zidului sudic al Bisericii „San Juan“. Publicul s-a aşezat pe scaune şi aşteaptă să înceapă spectacolul. Se aud primele cuvinte şi imediat se porneşte vântul. „La început era Cuvântul şi Cuvântul era la Dumnezeu, Cuvântul era la început cu Dumnezeu... totul prin El a fost făcut.... în El era viaţa....“ Actorii încep printr-o rugăciune ritualul reprezentării, este atinsă crucea, mişcată de la locul ei, şi totul începe să se tulbure în jur şi să prindă viaţă. Urmează acorduri de tangouri care evocă farme-cul şi parfumul unui timp redus la tăcere de apariţia unei alte so-norităţi, mărşăluite. Aceasta a încercat să uniformizeze totul şi să „În El era viaþa“ – Castrojeriz, 7 august Foto: Florin Costache www.florincostache.com Ziduri ºi umbre Foto: Florin Costache www.florincostache.com sufoce culorile vieţii, înlocuindu-le cu oameni cenuşii. Fragmente de timp se succed, replicile actorilor sunt cele desprinse din Evanghelie, purtând prin lume o poveste românească. Căutat de fiecare în parte printr-o călătorie personală, în sine sau la capătul lumii, totul rămâne o taină, după cum spunea Camelia Maxim. În lumina serii, siluetele actorilor se proiectează pe pereţii de piatră ai bisericii. Între doi copaci se afla prinsă toaca. Sunt rostite cuvinte în greaca veche şi vântul îşi face mai bine simţită prezenţa. Se aude afirmaţia: un om nu poate primi nimic, dacă nu îi este dat din cer. 150 151 8 august, Fromista Biserica „San Martin“ din Fromista este o capodoperă a artei romanice. Nu e o biserică mare, nu e nici o capelă mică. Proporţiile ei sunt umane: omul nu se simte strivit, ci protejat şi apărat. Arta romanică, ce a dominat arhitectura occidentală între secolele IX si XII, pare să transforme într-un imn de piatră cântul psalmistului, care, admirând opera lui Dumnezeu, se întreabă: „Ce este omul de-ţi aminteşti de el? L-ai creat cu puţin mai mic decât îngerii, ai aşternut toate la picioarele lui…“ În biserica „San Martin“, această întrebare şi, în acelaşi timp, această aduce-re de mulţumire respiră din fiecare piatră. Tocmai de aceea, aici, decorul spectacolului se îmbină perfect cu arhitectura bisericii. Culoarea lemnului se potriveşte cu cea a pietrei, proporţia deco-rului se încadrează în proporţiile clădirii. Cântul a răsunat clar şi curat, amplificat blând de arcadele rotunde. Arhitectura romanică este făcută să primească în ea vocea umană, să poarte sunete-le lungi şi emoţionante ale cântului gregorian. Marie Virginie Cambriels, coordonatoarea dimensiunii muzicale a spectacolu-lui, spunea despre rolul muzicii că este semnul speranţei. Nu se cânta mult în spectacol, doar în câteva momente. Dar muzica gregoriană, cântările specifice timpului pascal cum sunt Victimae pascali laudes sau cele proprii Sfintei Liturghii, cum sunt Kyrie şi psalmodierea imnului care deschide Evanghelia după Ioan, au dat spectacolului o notă de lumină. Acţiunea des-cria realitatea sumbră a unei epoci de teroare, în timp ce cântul transpunea suferinţa într-o altă dimensiune, cea a credinţei şi a speranţei. 9 august, Leon În drum spre Portomarin, echipa a hotărât să facă un scurt popas la Leon pentru masa de prânz. Vizita scurtă, doar de câteva ore, a fost insuficientă pentru a admira fosta capitală a regatului Leon, în care catedrala şi abaţia San Isidoro se întrec în frumu-seţe şi monumentalitate. Petale de trandafir acopereau piaţa din faţa catedralei. Era sâmbătă şi tocmai se celebrase o nuntă.... 152 Poartã de catedralã – Leon Foto: Dan Bãdãrãu 153 10 august, Portomarin 154 Oraşul Portomarin pare vechi, deşi a fost recent reconstruit. Pentru că vechea localitate, situată pe malul râului, a fost înghi-ţită de apele unui lac de acumulare, biserica din Portomarin a fost refăcută, piatră cu piatră, spre a păstra amintirea istoriei. Portomarin constituie o trecere obligatorie pentru toţi pele-rinii care se îndreaptă spre Compostela. La 100 km distanţă de Santiago, mica localitate este asaltată şi de toţi „pelerinii de week-end“, cei care nu au mai mult de trei–patru zile la dispoziţie şi decid să parcurgă pe jos măcar ultimele etape ale drumului. Pentru cei care ajung aici după o lună sau două de mers pe jos, ve-nind din Pirinei sau din inima Franţei, locul li se pare brusc cam aglomerat. Şi poate părea nedrept ca unii să meargă pe jos timp de două luni, iar alţii numai trei zile şi toţi să fie consideraţi la sfârşit „pelerini care au ajuns pe jos la Compostela“! Şi să primească aceeaşi diplomă! Dar, în cele din urmă, nu contează cât timp mergi, ci experienţa pe care o ai şi felul în care trăieşti drumul. Spre Santiago Foto: Florin Costache www.florincostache.com Bisericã–turn de apãrare – Portomarin Foto: Florin Costache www.florincostache.com 155 Spectacolul din Portomarin a fost poate cea mai grea şi cea mai provocatoare încercare. Inclus de primăria oraşului în progra-mul zilelor de sărbătoare, spectacolul s-a jucat în piaţa centrală în faţa unui public dornic de petrecere. Erau acolo familii cu copii care veniseră mai devreme să asculte muzică populară spaniolă şi să vadă dansurile locale, erau tineri pelerini în trecere sau care stăteau la barurile din piaţă, erau localnici care priveau spectaco-lul din balconul casei lor. Fiecare spectator trebuia cucerit. Afost o provocare la care actorii au reuşit să facă faţă cu măiestrie. 157 11 august, Melide Un grup de artişti a avut curajul să parcurgă ultima sută de kilometri pe jos. 12 august, Santa Irene Încă o zi, şi urmau cu toţii să ajungă la Santiago. 13 august, Santiago de Compostela Ultima etapă de mers pe jos. Traversăm păduri de eucalipt şi de pini pe un drum fascinant şi liniştitor. Spre prânz, începem să ne apropiem de oraş şi mergem din nou pe asfalt. Ne reîntâl-nim cu cei care au ales să vină mai repede la Monte del Gozo (Muntele Bucuriei), şi întreaga echipă se îndreaptă pe ultimii kilometri spre Santiago. Drumul până aici fiecare l-a parcurs singur, sau în grupuri mici, în funcţie de ritmul de mers al fiecă-ruia. Au fost zile în care unii au avansat cu maşina, prea obosiţi de ritmul turneului şi obligaţi să ajungă seara la 30 de km dis-tanţă pentru următorul spectacol. Dar acum, la sfârşit, toţi cei din echipă şi-au dorit să intre împreună în oraş. Santiago de Compostela este o mică bijuterie arhitectonică, al cărei centru vechi trăieşte din poezia trecutului. Din secolul al XI-lea începând şi până la sfârşitul secolului al XVI-lea, oraşul-sanctuar a devenit reşedinţa nobilimii şi a celor mai importante ordine religioase, fiind considerat, după Ierusalim şi Roma, cel mai însemnat loc de pelerinaj al creştinătăţii. 156 Catedrala din Santiago Foto: Florin Costache www.florincostache.com Catedrala, a cărei construcţie a început în secolul al XII-lea, îmbină într-un mod original faţada barocă de castel de nisip cu un interior romanic simplu şi blând. Deasupra altarului, tronează statuiaSfântuluiApostolIacob,binecuvântându-ipeceicareintră. Conform obiceiului, pelerinii coboară mai întâi să se închine la mormântul apostolului, aflat în cripta de sub altar şi apoi urcă să sărute statuia. În fiecare zi, la ora 12, este celebrată o liturghie pentru pelerini. În zilele de sărbătoare, la Sfânta Liturghie este folosită cădelniţa mare, faima catedralei din Compostela. Cel care nu trăieşte acea clipă de început a Liturghiei, în care cădel-niţa se înalţă din ce în ce mai sus, tăindu-ţi respiraţia şi împrăş-tiind în jurul ei mireasma tămâii, nu îşi poate imagina emoţia acestui gest de rugăciune. Şi îţi aduci aminte de cuvintele psal-mistului care spune „să se înalţe spre tine, Doamne, rugăciunea mea, ca o jertfă de seară.“ 14 august, Santiago de Compostela În fiecare zi de vară, sute de pelerini intră în Santiago, fie-care după un drum mai mult sau mai puţin lung. Toţi cei care au parcurs cel puţin ultimii o sută de kilometri pe jos, călare sau pe bicicletă pot primi diploma de pelerin. Aceasta se eliberează pe baza carnetelor de pelerin, ştampilate în fiecare localitate prin care au trecut. Creanţiala era, în Evul Mediu, o scrisoare de recomandare primită de cel care pleca în pelerinaj de la episcopul locului. Astăzi, carnetul de pelerin are forma unui mic pliant pe care, la fiecare etapă de drum, se aplică o ştampilă dovedind drumul parcurs. Pe baza acestui carnet, pelerinul este primit gratuit în re-fugiile din Spania, iar la Compostela primeşte o diplomă. Pentru artiştii români care parcurg acest drum, colecţionarea ştampilelor a devenit o pasiune. Una mai frumoasă decât cealaltă, fiecare reproduce vechile însemne ale localităţilor prin care se trece. Astăzi, diploma are o valoare simbolică. Nimeni nu trebuie să facă dovada, în faţa cuiva, a faptului că a ajuns într-adevăr la Compostela. Dar poate, pentru fiecare, această bucată de hârtie ştampilată rămâne dovada că ceea ce a trăit nu a fost un vis. După ce au stat la coadă mai bine de o oră, Constantin Cojocaru, Marian Râlea şi Cristian Iacob şi-au luat în primire diploma. Dar fiecare, aflat la sfârşit de drum, simţea că nu e atât de important faptul că au ajuns. „Drumul contează şi experienţa pe care am trăit-o“, spunea Marian Râlea. Constantin Cojocaru a suferit mult la întoarcerea acasă: se trezea dimineaţa cuprins de dorul călătoriei. Îi era dor de toiagul de pelerin, îi era dor să mai pornească la drum. Pentru Cristian Iacob, pelerinajul nu se sfârşise încă. Şi nici nu putea avea sfârşit... Constantin Cojocaru, Marian Râlea, Cristian Iacob cu diplomele de pelerin Foto: Florin Costache 158 159 15 august, Santiago de Compostela S-a jucat şi ultimul spectacol programat iniţial. S-a jucat în Biserica Santa Maria del Camino, din Santiago de Compostela, în ziua de 15 august 2003, de Sfânta Maria. „A fost cel mai emoţionant spectacol din pelerinaj“, consideră Cristian Iacob. „Textul curgea ca un drum fără sfârşit. Ce minunat: mergeam cu Ioan alături, pe un drum al vieţii.“ La sfârşitul reprezentaţiei, canonicul catedralei, Don Celestino, ne-a declarat: „Nu vom uita niciodată aceste cli-pe. De-acum încolo, când vom deschide Evanghelia, vor fi şi aceste lemne, aceste lăzi şi aceşti cartofi în fiecare pagină din Evanghelie“. Şi a continuat, spunând: „Ştim că fiecare lucru trece. Dar această zi nu este pentru a ne lua rămas-bun. Ştim că veţi rămâne mereu cu noi“. Cuvinte minunate pe care artiştii le poartă şi azi în suflet. „Pâinea din cer dã viaþã lumii“, Ioana Abur, Marian Râlea, Dan Bãdãrãu Foto: Tudor Predescu 160 La capãt de drum Foto: Florin Costache www.florincostache.com 16 august, Finisterre Finisterre – Capătul Pământului, la malul OceanuluiAtlantic. Un promontoriu sălbatic, înconjurat de infinitul albastru al ocea-nului şi al cerului. Tradiţia spune că pelerinii care veneau până aici în Evul Mediu îşi ardeau hainele şi aruncau cenuşa în apă, ca semn al unei vieţi care se sfârşeşte. Unii continuă şi azi acest obi-cei, transmis din generaţie în generaţie de atâtea veacuri. Drumul spre Compostela reprezintă în mod simbolic drumul vieţii. Marie Virginie spunea: „Am plecat din Puy en Velay, oraş-sanctuar în-chinat Maicii Domnului. Apleca din acest loc este ca şi cum te-ai naşte, a merge spre Compostela este ca şi cum ai parcurge dru-mul vieţii, având mereu în faţă soarele care apune. Este un drum simbolic al vieţii“. În prezenţa unei duzini de pelerini, echipa de artişti români şi francezi a dat aici o ultimă reprezentaţie cu spectacolul creat pe texte din Evanghelia după Ioan şi inspirat de mărturii contemporane. Spectacolul s-a jucat la apus. Încet, încet, lumina zilei a dispărut, iar ultimele scene au fost în lumina farurilor de maşină şi a razei Farului de la Capătul Pământului. A fost ultima etapă a lungului drum spre Compostela. 161 În loc de încheiere Şi pentru că aici nu e tocmai locul să publicăm o distribuţie, dar vreau totuşi ca numele tuturor să fie amintite, încerc să-i enumăr pe cei care au mers cu mine până la Capătul Pământului. În primul rând, câţiva actori plini de curaj – sau/şi de inconştienţă – Ioana Abur, Anca Androne, Dan Bădărău, Constantin Cojocaru, Emil Hoştină, Cristian Iacob, Marian Râlea, Aurélie Réygner şi, nu în ultimul rând, Gabriel Spahiu, care s-a dedublat de multe ori pentru a realiza şi design-ul paginii de web a proiectului. Împreună cu ei, fostul meu profesor, care a semnat regia spectacolului alături de mine, Dragoş Galgoţiu. Muzica a fost aleasă şi de multe ori interpretată de Marie Virginie Cambriels, care ne-a fost şi călăuză. În 1999, ea a făcut pelerinajul înso-ţită de o prietenă muziciană şi de un măgar, şi a dat în fiecare localitate un spectacol de poezie şi muzică medievală. Experienţa şi cunoştinţele ei ne-au fost de mare ajutor, ca şi sprijinul logistic al asociaţiei ORION, din care face parte. O prezenţă aparte a fost Maica Emilia de la mănăs-tirea Suzana, a cărei rugăciune a răsunat în biserici şi catedrale, până la Compostela. Pe drum ne-a urmărit, în camionetă, mica noastră echipă tehnică, formată din Costel Bud, – pe triplul post de electrician, şofer şi maşinist-şef – ajutat de Mihai Moscaliuc şi avându-i în subordine pe artişti pentru montarea şi demontarea decorului. Pe o vară toridă, cu 40 de grade la umbră, în care actorii erau nevoiţi să se mute zilnic, să joace de trei–patru ori pe săptămână şi mai aveau puţin până cedau nervos de epuizare, persoana cea mai necesară era un medic. Cea care a fost alături de noi şi şi-a asumat acest rol dificil a fost Rodica Buzoianu, căreia îi mulţumim pentru calm şi pentru sprijinul ei constant. În clipele cele mai dificile a existat cineva care a reuşit să surprindă partea frumoasă: Florin Costache, cameramanul nostru. Post-producţia filmului a fost realizată în studioul Max Media din Bucureşti. Fără încetare, informaţii oficiale despre turneu şi despre echipă erau trimise presei române de Maria Morar, ziarelor din Franţa de Vanina Vignal şi 162 celor din Spania de Doina Făgădaru. Rolul Doinei a fost şi acela de a iniţia actorii în tainele limbii spaniole şi de a-i ajuta, în scurta pauză de o săptămână, să joace spectacolul în limba lui Cervantes. În prima parte a turneului, alături de noi a fost şi un fotograf, Tudor Predescu, ale cărui instantanee au păstrat vie amintirea spectacolului. Un asemenea proiect avea nevoie şi de o echipa de producţie pe măsură. Reprezentând UNITER-ul, Aura Corbeanu, a preluat răspun-derea de director de proiect. Alături de ea, Carmen Marinescu a coor-donat partea financiară. Din partea asociaţiei SIGNIS, producţia a fost coordonată de autoarea acestei cărţi şi din partea asociaţiei ORION, de Marie Virginie Cambriels. Nu a fost însă uşor pentru producătorul delegat francez şi pentru asistentul său de producţie să facă faţă cerinţelor unui turneu dificil care a fost organizat în mai puţin de o lună. Bruno de Maistre, la prima sa experienţă de acest fel, a fost de-a dreptul epuizat. Dan Burlac, care a preluat din mers lucrurile şi a însoţit echipa în Spania, a reuşit de minune să ţină „vasul“ pe linia de plutire. N-aş vrea să-i uit nici pe cei care ne-au însoţit cu gândul în acest turneu şi ne-au acordat ajutorul lor la început, şi anume pe Oana Iordăchescu, consultant pentru scenografie, şi pe Fabien Meisnerovski, care a creat şi a realizat o parte dintre costume. Nu putem uita că nu am fi pornit niciodată la drum fără încrederea şi sprijinul pe care l-am primit din partea domnului Ion Caramitru, preşedintele Uniunii Teatrale Române. Acest proiect, care a devenit în cele din urmă o coproducţie UNITER, SIGNIS şi ORION, finanţat de către Comisia Europeană prin programul „Cultura 2000“ şi de Guvernul României, a avut ca parteneri şi pe: Ministerul Culturii şi Cultelor, România; Fundaţia RENOVABIS, Germania; Fundaţia Futur Talent, Belgia; Fundaţia Democraţie prin Cultură, Sibiu; ARCUB – Centrul Cultural al Primăriei Bucureşti; Primăria Bucureşti; Ambasada României la Paris; Ambasada Franţei în România; Institutul Catolic, Paris. Iar printre sponsorii principali se numără: Eurolines; Astra Asigurări; Connex; Erricsson şi Antilopa. Proiectul a fost realizat cu sprijinul Teatrului Odeon, Teatrului Bulandra, Teatrului Mic şi a avut ca parteneri media ziarele România Liberă şi Ziua precum şi Societatea Română de Radiodifuziune. În fiecare loc unde am mers, cineva ne-a primit, s-a interesat de soarta noastră, ne-a deschis uşa unei biserici şi a găzduit reprezentaţia 163 teatrală sau a avut grijă să avem ce mânca sau să avem unde dormi. Tuturor acestor gazde doresc în mod deosebit să le mulţumesc. Printre ei se numără Geneviève Hebert, directoarea Institutului de Artă Sacră din Paris, Marie-Christine de Lavergne, responsabila CAPE – Centrul Presei Străine, unde a avut loc conferinţa de presă de la Paris, Marie şi Jean François Golhen, care au găzduit o parte din echipă şi s-au ocupat de lansarea spectacolului. La Troyes, părintele Dominique Roy, organizatorul unui Festival deArtă Sacră, a avut curajul să invite Memoria celor care au trecut cu un an înainte! (Un rol important l-a jucat aici şi Aurélie Réygner, originară din Troyes. Părinţii ei au fost gazde minunate). La Puy, echipa a fost primită de Excelenţa Sa, Henry Brincard, episcop de Puy, şi de părintele Emmanuel Gobillard, care nu s-a mulţu-mit să vadă spectacolul o singură dată. Avenit după noi şi la Saint Géry, unde a putut să-l vadă jucând şi pe Marian Râlea, revenit în echipă. Dar nici Spania nu i-a fost prea departe. În concediu, şi-a făcut timp să ajungă o zi la Burgos să vadă artiştii jucând în spaniolă. La Conques, fratele Joel a primit echipa la abaţie în timp ce doamna Christine Delagne Savignony, reprezentata primăriei, ne-a oferit două mese copioase şi un prim pachet pentru drumul pe jos. Prima etapă de mers! Ospitalier şi dornic să sprijine proiectul s-a arătat la Figeac şi părintele Gerfaut ca şi la Cahors responsabilul asociaţiei compostelane, domnul Fraïssé. Porţile au fost deschise atât la mica biserică sătească din Saint Géry, prin bunăvoinţa primăriei, cât la impresionanta catedrală din Cahors, cu acordul episcopului şi a abatelui Pérychou. Artiştii nu vor uita clipele minunate petrecute cu părintele Michel Lagarde, la Lauzerte, sau pri-mul spectacol în aer liber de la Carmelul din Moissac, unde directoarea ne-a primit cu încântare. La Miradoux, unde am fost invitaţi de pri-marul din Flamarens, dl. Xavier Ballengien, am avut surpriza să primim vizita episcopului locului, venit de la câteva zeci de kilometri să vadă reprezentaţia. Sărbătoarea Franţei, echipa a trăit-o la Lectoure, unde am fost oaspeţii doamnei Mijou. Ultimul spectacol din Franţa, găzduit de surorile Providenţei, a avut loc la Lectoure urmând un binevenit respiro la Lourdes, la Comunitatea Saint Joseph, unde s-au desfăşurat repe-tiţiile în limba spaniolă. Prima zi în Spania rămâne de neuitat şi le datorăm lui Mariluz şi lui Jan Melis, care ne-au întâmpinat la Eunate, mii de mulţumiri. La fel şi parohului de la Estella, celui de la Viana şi părintelui Javier Velasco, 164 rectorul de la San Bartolome, care a organizat la Logrono o primire incredibilă atât din partea presei cât şi a publicului. Peste două sute de spectatori au venit să vadă reprezentaţia teatrală. Succesul turneului-pelerinaj i-l datorăm în mare măsură părintelui Jose Ignacio Diaz, paroh la Grañon, unde echipa a şi rămas trei zile. Don Enrique Alonso (Belorado) sau Jose Maria Marroquin (San Juan de Ortega) ne-au primit cu căldură în parohiile lor. La Burgos, asociaţia compostelană condusă de don Antonio s-a ocupat de noi, atât privind organizarea spectacolului cât şi hrana noastră. La Castrogeriz, la Fromista şi la Portomarin, primăriile au răspuns cu bunăvoinţă cererii noastre şi ne-au sprijinit demersul de pelerinaj artistic. Doamna Beatriz Francès, primar la Castrojeriz, domnul Santiago Peral la Fromista şi don Eloy Rodriguez Lopez, primarul din Portomarin, s-au ocupat personal de noi. Ultimele câteva zile, cei mai curajoşi şi-au luat soarta în mâini şi au trăit o viaţă de pelerin. După ultima etapă de 100 de kilometri au cunoscut bucuria de a fi întâmpinaţi la Catedrala din Santiago de Don Celestino Perez, canonicul catedralei. Întâlnirea cu el va rămâne pentru toţi de neuitat, ca şi vizita pe acoperişul catedralei sau cuvintele pe care le-a spus după ce a văzut reprezentaţia teatrală. Spectacolul de la Compostela s-a jucat la biserica Santa Maria del Camino, găzduit de parohul locului, don Santiago. Pe lângă aceştia mai sunt mulţi cărora le rămânem recunoscători, cei care ne-au găzduit, cei care ne-au însoţit – printre care se numără şi Camelia Maxim şi părintele Păuleţ – dar şi sutelor de spectatori care au venit să ne vadă şi care ne-au primit cu căldură şi interes. Sunt zeci de feţe necunoscute, oameni pe lângă care am trecut şi cărora sperăm să le fi lăsat în suflet o amintire luminoasă, împărtăşindu-le câte ceva din Lumina Cuvântului. 165 Bibliografie selectivă 1. Introducere la studiul Evangheliei după Ioan 1.1. Comunitatea ioanică Cullmann, Oscar, Le milieu johannique, Neuchatel–Paris, 1976, 155 p. Culpepper, Alan, John, the son of Zebedee, the story of a legend, T§T Clark, Edinburgh, 2000, 376 p. Minear, Paul, «The beloved disciple in the Gospel of John» in The composition of John’s Gospel - selected studies from Novum Testamentum, compiled by David Orton, Brill 1999 Painter, John, The Quest for the Messiah. History, Literature and Theology of the Johannine Community, T&T Clark, Edinburgh, 1991, 425 p. Perrot, Charles, Les mouvements baptistes, MdB 53, pp 14-17 Zumstein, Jean, La communauté johannique et son histoire, în cule- gerea cu acelaşi titlu, Labor et Fides, Genève - 1990 1.2. Topografie /cronologie Bergler, Siegfried, Jesus, Bar Kochba und das Messianische Laubhüttenfest, Journal for the study of Judaism, Leiden 1998, vol 29, pp. 143-191 Breton, Stanislas, Esquisse de commentaire de quelques textes de saint Jean, dans Variations johannique, CERF, 1989, pp. 85-106 Cothenet, Edouard, Un évangile rithmé par les fêtes, MdB 53, pp 11-14 Guilding, A., The fourth Gospel and the jewish worship, Oxford, 1960 Kieffer, René, L’espace et le temps dans l’évangile de Jean, New Testament Studies, vol. 31, 1985, pp. 393-409 Meeks, Wayne, Galilee and Judea in the Forth Gospel, JBL85/2, 1966, pp.159-169 Morgen, Michèle, Les déplacements de Jésus, MdB 53, pp 8-11 Ndombi, Jean Roger, La Galilée dans l’évangile de Jean, Roma 1995 Schein, Bruce, Sur les routes de la Palestine avec l’évangile de Jean, Cerf, Paris, 1983, 225 p. Therath Antony, Jerusalem in the Gospel of John, Rome 1994 2. Studii filologice Braun F.M., La réduction du pluriel au singulier dans l’évangile et la première epître de Jean, New Testament Studies 24, pp 40-67 O’Rourke J., The historic present in the Gospel of John, JBL93 (1974), pp. 585-590 166 3. Studii literare Goettmann, Jacques, Saint Jean - Evangile de la Nouvelle Genèse, CERF 1982, 298 p. 3.1. Structura Deeks, The structure of the Fourth Gospel, New Testament Studies 15, pp. 107-129 Mhlakuzyl, George, Christocentric literary structure of the fourth Gospel, Roma, 1987, 366 p Moody, Smith, The theology of the Gospel of John, Cambridge University Press, 1995 3.2. Forme literare Crossan, J.D, «It is written: a structuralist analysis of John 6», (1983) în The Gospel of John as literature, edited by Stibbe, Mark, Ed. Brill 1993, pp.145-164 Culpepper, Alan, Anatomy of the fourth gospel, Fortress Press, USA, 1983, 266 p Eslinger, L, «The wooing of the woman at the well», (1987) în The Gospel of John as literature, edited by Stibbe, Mark, Ed.Brill 1993, pp.165-182 Hitchcock, F.R.M., «Is the fourth gospel a drama?» (1923), în The Gospel of John as literature, edited by Stibbe, Mark, Ed.Brill, 1993, pp.15-24 Kieffer, R., Le monde symbolique de saint Jean, Lectio Divina 137, Cerf, 1989 Leon-Dufour, Xavier, Trois chiasmes johanniques, NTS 7, 1960, p. 249-255 Lincoln, Andrew, Trial, Plots and the Narrative in the fourth Gospel, JSNT 56 (1994), pp. 3-30 O’Rourke, John, Asides in the Gospel of John, Novum Testamentum, 21, pp. 210-219 MacRae, G., «Theology and irony in the fourth gospel» (1973) în The Gospel of John as literature, edited by Stibbe, Mark, Ed.Brill 1993, pp. 103-114 Resseguie, J., «John 9: a literary-critical analysis», (1982) în The Gospel of John as literature, edited by Stibbe, Mark, Ed. Brill 1993, pp.115-122 Richard, E., Expressions of double meaning and their function in the Gospel of John, NTS 31 (1985), pp. 96-112 167 Rochais, Gérard, Ch. 7: une construction littéraire dramaturgique, à la manière d’un scénario, New Test. Studies vol 39, 1993, pp. 355-378 Schenke, Ludger, Joh 7-10: eine dramatische Szene, Zeitschrift für Neutestamentliche Wissenschaft, 80/3-4, 1989, pp.172-192 Stibbe, Mark, John as storyteller, Cambridge University Press, 1992 Talbert, Artistry and theology: an analysis of the architecture of Jn 1,19-5,47, CBQ 32 (1970), pp. 341-366 Colectiv, Variations johanniques, CERF 1989 Wahlde, Urban C., Literary structure and theological argument in three discurses with the jews in the 4th Gospel, Journal of Biblical Literature, 103/4, 1984, pp. 575-584 Windisch, H., «John’s narrative style», (1923) în The Gospel of John as literature, edited by Stibbe, Mark, Ed.Brill 1993, pp.25-64 3.3. Redactare Minnear, Paul, The original functions of John 21, JBL 102/1, (1983), pp.85-98 Moloney, Francis, Who is the reader in/of the fourth Gospel, Australian Biblical Review 40, 1992, pp. 20-33 Timmins, Nicholas, Variation in style in the johannine literature, JSNT 53 (1994), pp. 47-64 Wenham, David, The enigma of the fourth Gospel, another look, Tyndale Bulletin 48,1 (1997), pp. 148-178 Zumstein, Jean, Der Prozess der Relecture in der johanneischen Literatur, NTS 1996, vol 42/3, pp. 394-411 Zumstein, Jean, Mémoire et relecture pascale dans l’évangile de Jean, MoBi 25, Genève, 1991 3.4. Ioan şi sinopticii Shellard, Barbara, The relationship of Luke and John: a fresh look at an old problem, Journal of Theological Studies, Oxford 1995/46, pp. 71-78 4. Studii exegetice 4.1. Comentarii Brodie, The Gospel according to John, Oxford University Press, 1993 Brown, Raymond, The Gospel according to John, New York, 1966 Dodd, C. H., The fourth Gospel, Cambridge, 1954 168 Léon-Dufour, Xavier, Lecture de l’évangile selon Jean, Ed. du Seuil, 1990 Schnackenburg, Rudolf, The Gospel according to John, London, 1980 5. Studii teologice 5.1. Cristologie Burkett, Delbert, The Son of the Man in the Gospel of John (JSNT), Sheffield Academic Press, 1991 Rhea, Robert, The johannine Son of Man, Zürich, 1990 5.2. Personaje diverse Agourides, S., Peter and John in the fourth Gospel, Studia Evangelica (YU102), Berlin 1968, pp. 3-7 Basset, Lytta, La culpabilité - paralysie du coeur, Etudes théologiques et religieuses, Montpellier, 1996, vol 71/3, pp. 331-345 Beck, David, The discipleship paradigm: Readers and anonymous cha-racters in the fourth Gospel, BRILL, 1997 Cothenet, Edouard, Le paralytique et le sabbat de Dieu, Le Monde de la Bible 53, pp. 20-22 Hartin, P.J., The role of Peter in the fourth Gospel, Neotestamentica, 24/1, 1990, pp. 49-61 O’Grady, John F., Individual and community in John, Roma, 1978 Maccini, Robert Gordon, Her Testimony is true - Women as witnesses according to John, Sheffield Academic Press, 1996 (784 MAC) Painter, John, Quest and rejection stories in John, JSNT 36 (1989), pp.17-46 Perrot, Charles, Les mouvements baptistes, MdB 53, pp 14-17 Serre, Aristide, Marie à Cana, Marie près de la croix, Ed. du Cerf 1983 Stanley, Jeffrey L, Stumbling in the dark, reaching for the light: reading character in John 5 and 9, Semeia 53, 1991, pp 55-80 Thomas, John Christopher, Stop sinning lest something worse come upon you: The man at the pool in John 5, JSNT 59, Sheffield Academic Press,1995, pp. 3-20 Trimaille, Michel, L’aveugle né exclu de la synagogue, Le Monde de la Bible 53, pp. 22-26 5.3. Personaje – Nicodim Auwers, J. M., La nuit de Nicodème ou l’ombre du langage, Revue Biblique 97 (1990), pp. 500-503 169 Bassler, J. M, Mixed signals: Nicodemus in the fourth Gospel, JBL 108/4, pp. 635-646 Manns, F., Nicodème ou la necessité de renâitre de l’Esprit, Terre Sainte 1990, pp. 107-110 Julian, Paul, Jesus and Nicodemus, Alitterary and narrative exegesis of Jn 2,23-3,36, Peter Lang 2000 Sylva, D.D., Nicodemus and his spices, NTS 34, (1988) pp.148-151 5.4. Personaje – Iudeii Ashton, John, The identity and function of the Ioudaioi in the fourth Gospel, Novum Testamentum XXVII, 1 (1985), pp.40-75 Grelot, Pierre, Les juifs dans l’évangile de Jean: enquête historique et reflexion théologique, Paris, Gabalda, 1995 Reinhartz, Adele, Befriending the beloved disciple, New York, 2001 Schenke, Ludger, Der Dialog Jesu mit den Juden im Johannesevangelium: ein Rekonstruktionsversuch, New Testament Studies, 34/4, 1988, pp. 573-603 Wahlde, Urban von, The terms for religious authorities in the fourth Gospel: a key to literary strata? JBL 98/2 (1979) pp. 231-253 Watson, Alan, Jesus and the Jews - the pharisaic traditions in John, The University of Georgia Press 5.5. Teme – semnul Blanchard, Yves-Marie, Des signes pour croire?, Ed. du Cerf, 1995. 5.6. Teme – mărturia Beutler, J., Glaube und Zeugnis im Johannesevangelium, în Studien zu den johanneischen Schriften, Katholisches Bibelwerk, Stuttgart, 1998 Burnier, La notion du témoignage dans le Nouveau Testament, Lausanne 1959 Lincoln, Andrew T, Truth as trial, Hendrickson Publishers, 2000 Trites, Alison A., The concept of witness in the New Testament, Cambridge Universtity Press 1977 Zumstein, J, L’évangile johannique: une stratégie du croire, RSR 77 (1989), p 225-227 170 Cuprins Repere profesionale.............................................................................5 Introducere..........................................................................................7 Evanghelia vestită la Liturghie..................................................7 Evanghelia meditată ..................................................................9 Distanţa între imaginea teatrală şi imaginea istorică...............19 O primă concluzie....................................................................26 Amintirea călăuzelor.........................................................................28 Evanghelia după Ioan: un loc al memoriei..............................28 Evanghelia după Ioan: mărturie despre adevăr........................34 Să treci de zidul fricii: actualitatea mărturiei în ţările din Est....................................................................40 Evanghelia după Ioan: de la întâlnirea cu Cristos la mărturia ucenicilor..........................................................47 Evanghelia după Ioan: memoria martorilor.............................59 Amintiri călăuze................................................................................65 Nicodim – cel care vine noaptea..............................................65 Nicodim – interlocutor al lui Isus şi al ucenicilor ...................72 În inima conflictului: relecturi succesive.................................79 Nicodim şi orbul din naştere – venirea înspre lumină.............91 Nicodim – interlocutorul ideal al Evangheliei.........................95 Călăuzele amintirii............................................................................98 Un proiect de reprezentare teatrală..........................................98 De la Lazăr la Petru................................................................101 Străinul întâlnit pe cale...........................................................109 Fiii lui Zebedeu.......................................................................116 Epilog ................................................................................................123 În loc de încheiere ............................................................................162 Bibliografie selectivă........................................................................166 171 